"Cabala oferă o concepţie 
detaliată, unitară şi coerentă 
asupra naturii existenţei 
umane şi a legăturii noastre 
cu cosmosul. Perspectiva ei 
plină de forţă şi poezie 

a înflăcărat deopotrivă 
imaginaţia evreilor, 

ca şi a celor care nu sînt 
evrei, din aproape toate ţările 
de pe glob." 


EDUARD HOFFMAN 


O şansă de a ne cunoaşte ființa în profunzime. 

Purtăm în noi o fărîmă din Spiritul Universal, din care 
ne-am desprins şi la care ne întoarcem. 

În univers există o strânsă interdependenţă între părțile 
care-l compun. 

Cunoscîndu-ne pe noi înşine, ne cunoaştem semenii. 

Purtăm în noi energii nebănuite pe care, cunoscîndu-le, 
le putem folosi spre binele nostru personal şi al lumii întregi. 


Willi Parfitt 

CUM CITIM ACEASTĂ CARTE 


Fiecare capitol din Elemente de Cabala conţine textul 
de bază tratînd subiectul capitolului respectiv, urmat de 
un exercițiu, care vă oferă ocazia legăturii cu Cabala prin 
experimentare practică. Exerciţiile sînt prezentate la 
sfîrșitul capitolului, astfel încît să aveţi libertatea de a 
alege cum și cînd să le practicaţi. Poate veţi prefera să o 
faceţi imediat după lectura capitolului sau să le lăsaţi pen- 
tru atunci cînd vă veţi simţi într-o stare mai adecvată. 
Dacă citiţi această carte în timpul unei călătorii, de exem- 
plu, probabil, veţi prefera să așteptați să ajungeţi întîi 
acasă şi apoi să practicaţi exerciţiul. 

Înainte de a începe oricare dintre exerciţii, asigurați-vă 
că aveți destul timp pentru a-l duce pînă la capăt fără a fi 
deranjat. Relaxaţi-vă cîteva momente întîi şi concentrați-vă. 
Adoptaţi o poziţie confortabilă, în picioare, şezînd sau 
culcat, potrivit exerciţiului, cu coloana dreaptă, dar relaxată ; 
închideţi ochii şi respirați adînc de cîteva ori. Fiţi 
conştient că sînteţi o individualitate aparte care optează 

în această clipă să execute acest exercițiu. Sînteţi acum gata să 
începeți. Nu vă grăbiţi cînd citiți instrucțiunile exerciţiului — 
mai bine să păcătuiţi prin încetineală decît să forțați lucrurile. 

Poate fi necesar să citiţi exerciţiul de mai multe ori 
pentru a vă familiariza cu ceea ce aveţi de făcut. Aceasta 
vă va ajuta să vă concentrați, așa că nu trebuie să vă pară 
rău de timpul afectat. Dacă observați că un anume exer- 
ciţiu este de mare folos sau de o semnificaţie deosebită 
pentru dumneavoastră, îl puteti repeta de mai multe ori. 
De altfel, repetarea unui exerciţiu poate spori puterea 
acestuia de a vă ajuta să aflaţi mai mult despre propria 
dumneavoastră persoană. 

Poate vă face plăcere să împărtășiți experienţa exer- 
ciţiilor cu încă cineva, fiecare din dumneavoastră îndepli- 
nind pe rînd rolul de ghid prin pronunţarea cuvintelor și 
indicațiilor pentru celălalt. Dacă procedaţi astfel, ţineţi 
seama de ritmul persoanei respective în derularea exer- 
ciţiului, vorbiţi rar și distinct, lăsîndu-i lui sau ei tot 
timpul de care are nevoie pentru a face ce este necesar. 

Este o idee bună să ţineţi un jurnal al practicii cu 
Arborele Vieţii, deoarece vă va ajuta să vă fixați cunoştinţele 
experimentale. Aceasta înseamnă, pur și simplu, găsirea 
căilor de exprimare a ceea ce aţi învăţat în viața de zi cu 
zi. Exerciţiul de la sfîrşitul capitolului 2 vă va face să 
înțelegeţi mai bine importanţa ţinerii unui jurnal scris al 
practicii dumneavoastră cabalistice. Oricum, în primul 
rînd savurați exerciţiile — o abordare putîndu-vă ajuta atit să 
vă implicaţi în practică, cât şi să priviţi lucrurile în perspectivă. 


E 2 s 
e E z 
X 9 


= 
G] 


SWA 


Tz 
Q 
S 
[>g 
[=] 
z 


f 
E 


JECO cUm DIE 


Figura 1 Arborele Vieții 


1. CE ESTE CABALA? 


Este mai prețioasă decît perlele ; și toate cele pe care le 
fii la mare preț nu se pot compara cu ea. Șirul zilelor este în 
mîna ei dreaptă ; în stînga, bogăţiile și onorurile. Căile ei 
sînt căile blîndeţii, şi toate cărările ei sînt cărările tihnei. Un 
arbore al vieții este ea pentru aceia care reușesc să o înţe- 
leagă ; şi oricine o aprofundează va fi fericit. 


Regele Solomon (Cartea proverbelor) 


Cabala, punct central al Tradiţiei occidentale a miste- 
relor reprezintă o cale de dezvoltare personală şi de auto- 
cunoaştere bazată pe o schemă a cunoaşterii de sine 
numită Arborele Vieţii. Ea constituie o sursă permanentă 
de inspirație pentru cei care caută înţelepciunea pro- 
fundă, oricare ar fi religia sau credinţa lor. Cabala relie- 
fează importanţa vieţii noastre obișnuite, cotidiene, ca 


expresie a spiritualităţii noastre. Ne oferă o viziune deta- 


CE ESTE CABALA ? 11 


liată, coerentă asupra lumii, atît în ceea ce priveşte natura 
existenţei umane, cît şi a relaţiilor existente între noi, alte 
ființe, planeta noastră şi chiar universul în totalitatea sa. 

Mult timp, Cabala părea să se fi pierdut în uitare, mai 
ales sub aspectul aplicaţiilor sale practice, în zilele noas- 
tre însă, cînd tot mai mulți oameni își caută rădăcinile spi- 
rituale, o semnificaţie și un sens în viaţă, ea este subiectul 
unei remarcabile reactualizări. Influenţa ei s-a manifestat 
nu numai în domeniile spirituale, căci ea a avut un efect 
profund și durabil și asupra dezvoltării psihologiei occi- 
dentale moderne. Deşi Freud a ținut acest lucru secret, în 
prezent se cunoaște că a fost interesat de Cabala, iar, în 
scrisorile sale, Jung a făcut numeroase referiri bine docu- 
mentate la Arborele Vieţii. 

Cuvîntul ebraic Cabala înseamnă „a scoate la iveală“, 
şi se referă la revelaţia asupra naturii noastre interioare, 
care poate surveni în urma studiului și practicării ei. Dia- 
grama cabalistică cunoscută sub denumirea de Arborele 
Vieţii este un ghid asupra trupului, personalităţii, sufletu- 
lui şi spiritului. Ea conţine o filozofie şi psihologie de o 
mare profunzime teoretică şi practică, ce abordează 
întreaga persoană şi nu doar intelectual, numită „Mis- 
ticismul Occidentului.“ 

Cuvîntul Cabala mai înseamnă „a căpăta“, cu referire 


la putinţa noastră de a dobîndi înţelepciune şi înţelegere 

interioară. Se face astfel distincţie între „cunoaştere“, 
care este în primul rînd de natură teoretică, și „înţele- 
gere“, care este în primul rînd practică. Nimic nu poate 
înlocui trăirea Cabalei în aplicaţiile ei practice. Pentru a 
putea aprecia acest lucru cum se cuvine, trebuie să mobi- 
lizăm toate aspectele ființei noastre — gîndirea, senzatiile 
şi sentimentele — nu numai intelectul. 

Cabala poate fi împărţită în cinci părți. În primul rînd, 
există Cabala „orală“, cuprinzînd aspecte ale învăţăturii 
primite oral, fie de la un dascăl de vreun fel, ori de la alt 
călător pe drumul auto-dezvoltării. De fapt, o dată ce am 
început să exersăm practic, Cabala, este uimitor cum chiar 
şi remarcile întîmplătoare ale altor oameni ne pot oferi 
posibilitatea unor reflecții veridice şi semnificative asupra 
propriei noastre naturi. În al doilea rînd, există Cabala 
„Scrisă“, care, în mod tradiţional, urmărește descrierea 
structurii şi naturii universului. Iar în al treilea rînd, există 
Cabala „ad litteram“, care se ocupă cu decodificarea 
informaţiei din textele cabalistice, în special din Biblie. În 
capitolele următoare ale cărţii, vom vedea cum, din punct 
de vedere cabalistic, Biblia sună foarte diferit faţă de 
interpretările convenţionale evreieşti sau creștine. 

A patra parte este numită Cabala „simbolică“ şi se 
ocupă cu înţelegerea şi integrarea propriilor noastre ex- 


perienţe de viaţă, unde toate lucrurile cu care intrăm în 

relaţie sînt privite ca o reprezentare simbolică a ceva mai 
profund. Cabala simbolică este esențialmente fundamen- 
tată pe schema Arborelui Vieţii. În fine, a cincea divi- 
ziune se numeşte Cabala „practică“ şi se ocupă cu 
utilizarea variatelor aspecte ale Cabalei pentru a încuraja 
dezvoltarea și a produce schimbări la toate nivelurile. 

Pe lîngă faptul că este un sistem de dezvoltare şi reali- 
zare personală, Cabala poate fi considerată mai specific 


drept: 


— o schemă a nivelurilor de conștientizare şi energie 


— un mijloc pentru corelarea şi exprimarea experiente- 


— un instrument de comunicare 

— o metodă de extindere a nivelului de conştientizare 

— un mod de conectare a conștientului interior cu cel 
exterior 

— o metodă de înțelegere a experienţelor celorlalţi 

— o cale de formulare mai limpede a ideilor 

— o cale de raportare la toate simbolurile, indiferent de 
sursa lor 

— o metodă de verificare a „veridicităţii“ oricărei experienţe 
— un mijloc de comunicare cu alte ființe, chiar cu acelea 
care ar părea vieţuitoare din alte lumi sau din planuri di- 


ferite ale existenţei. 

La prima impresie Arborele Vieţii pare complicat 
(fig.1), dar, de fapt, este uşor de memorat şi de vizualizat. 
Structura lui de bază este compusă din trei triunghiuri, cu 
cîte un cerc sau sferă (sephirah) în fiecare vîrf de triunghi. 

Triunghiul superior reprezintă Spiritul care se află în 
noi şi este, în același timp, universal, comun tuturor ființelor 
şi lucrurilor, Triunghiul din mijloc reprezintă sufletul, 
scînteia individuală din Spiritul Universal, care s-a separat 
din acesta pentru a forma nucleul oricărei ființe vii. 
Triunghiul din partea de jos reprezintă personalitatea : 
corpul, sentimentele, gîndurile cu care sufletul s-a 
„înveşmîntat“ pentru a putea apărea pe această lume. 
Astfel, Arborele Vieţii este o schemă completă a 
conştiinţei. El este relevant pentru tot ce există, de la 
univers în totalitate la fiecare ființă individuală în parte. 
Prin aceste trei triunghiuri de bază, el reprezintă evoluția 
individului, şi astfel, evoluţia întregului univers. 
Recunoscînd şi intrînd în posesia a tot ceea ce sîntem, nu 
numai că ne dezvoltăm pe noi înșine, dar ajungem la.0 
înțelegere mai profundă a manifestărilor universului în 
care trăim. 

Uşor de vizualizat și memorat, Arborele Vieţii 


serveşte drept ghid eficace şi util pentru oricare fiinţă umană. 

Figura 2. Cele trei triunghiuri 

El vă ajută să fiți exact ceea ce sînteţi în realitate în 
momentul de față și să înțelegeţi mai bine de unde veniţi 
si încotro aţi dori să vă îndreptaţi. Este folositor să vedeţi 
de unde veniţi și să înţelegeți experienţele pe care le-aţi 
avut pentru a învăţa din ele. Este folositor să știți exact 
unde vă aflați, ceea ce întotdeauna înseamnă aici şi acum. 
Este, de asemenea, folositor să vă simţiţi în legătură cu 
viitorul nu în sensul de a ghici într-un glob de cristal, care 
vă prezice că veţi întîlni un străin înalt și brunet, ci astfel 


încît să puteţi cunoaște direcția în care vă îndreptați și 

care sînt cele mai adecvate măsuri pe care trebuie să le 
luaţi pentru a avansa în acea direcţie. Atunci cînd ați 
înţeles pe deplin acest ghid numit Cabala, vă puneţi în acord 
cu trecutul, prezentul şi viitorul, dobîndind armonie pen- 
tru suflet, pentru sănătate — în sensul integral — pentru 
întreaga ființă, şi realizați legătura cu tot ce vă înconjoară. 

Arborele Vieţii este compus din unsprezece sfere, din 
care nouă se află în vârfurile celor trei triunghiuri, cele- 
lalte două fiind aşezate astfel : 


Figura 3. Cele unsprezece sfere 


CE ESTE CABALA ? 17 


Sfera din partea de jos a Arborelui, de unde încep 
întotdeauna explorările cabalistice, se numește Malkuth. 
Ea reprezintă simţurile noastre şi însăși planeta Pămînt, 
fiind veriga prin care experienţele noastre interioare se 
corelează cu ceea ce se întîmplă în afara noastră. Mal- 
kuth, ad litteram „regatul“, mai este numit cîteodată și 
„poarta“. Chiar asta și sînt simţurile noastre, „poarta“ 
prin care putem lua cunoștință de lumea noastră. De 
exemplu, dacă, uitîndu-mă la un tablou, încerc să-l 
tălmăcesc, eu îl voi interpreta în felul meu personal, 
apelînd la cunoştinţele și experienţa acumulată. Voi nutri 
gînduri și sentimente în legătură cu ceea ce reprezintă 
acest tablou. Nimic din asta nu este Malkuth, care 
înseamnă experiența directă prin simţuri (în acest caz, 
văzul), la care nu se adaugă vreo interpretare sau sens. 
Vom explora mai amănunţit acest lucru în exerciţiul de la 
sfîrşitul capitolului. Parte din valoarea Cabalei rezidă în 
faptul că ne permite să analizăm funcţiile personalităţii 
noastre şi să înțelegem cum lucrează fiecare în parte. Pu- 
tem astfel să ne „reconstruim“ într-o manieră nouă care 
să cuprindă mai mult din noi înșine și care ne va face să ne 
simţim mai întregi. 

Tuturor sferelor din Arborele Vieţii le corespund ne- 
numărate sensuri. Lui Malkuth, de exemplu, pe lingă fap- 
tul de a reprezenta Pămiîntul și simţurile noastre, i se 
atribuie reprezentarea animalelor, plantelor, mineralelor, 

zeilor şi zeiţelor, copacilor, elementelor, literelor și nu- 
merelor. Cum această sferă înseamnă experiența noastră 
primară, ceea ce simțim cînd sîntem „în plan terestru“, în 
corpurile noastre, sensurile atribuite vor fi în concordanță 
cu această sferă de competență. Animalele asociate lui 
Malkuth sînt cîinele şi taurul, ca fiind creaturi foarte 
pămîntene. Poate este interesant să vă gîndiţi ce alte ani- 
male se pot asocia elementului pămînt. Evident, stejarul 
va fi un copac de menţionat aici, pentru faptul că el repre- 
zintă forța și legătura cu planeta într-un mod în care nici 
un alt copac n-o poate face. 

Multe elemente corespondente vor diferi, bineînţeles, 
în funcţie de afilierea personală și formaţia culturală a 
fiecăruia, deși unele sensuri sînt de o factură mai universală. 

În vîrful Arborelui Vieţii este sfera numită Kether, 
care reprezintă aspectul central cel mai profund al ființei 
noastre spirituale, locul unde individualitatea noastră di- 
fuzează, unindu-se cu toate celelalte conștiințe. Sferele 
dintre Kether şi Malkuth, şi complexul sistem de căi care 
le conectează, reprezintă toate celelalte aspecte ale fiinţei 
noastre. Toate sferele au corespondențe ca acelea mentio- 
nate mai sus pe care le putem experimenta direct, 
îmbogăţind astfel cunoștințele nostre despre diversele 
părți ale eului. 


Cum se folosește Cabala 


Arborele Vieţii ne ajută să clarificăm experienţele 

noastre interne. Cînd am căpătat o idee mai clară despre 
ceea ce este în noi sau cine sîntem, putem să găsim mai 
ușor moduri de exprimare. Acest lucru este important mai 
ales pentru relaţiile noastre interpersonale, deoarece, 
prin corespondenţele Arborelui, ne putem pune în 
legătură cu experiențele altor oameni, oricît de diferiţi ar 
părea ei la prima vedere. De exemplu, Dumnezeul tău și 
al meu pot avea nume diferite, dar o dată ce am înţeles 
corespondenţele și identitatea lor în esenţă, ne aflăm pe 
drumul către înţelegerea reciprocă. 

Cabala ne ajută să înțelegem simboluri, întîinite în mitu- 
ri, fantezii sau vise. De exemplu, dacă am un cosmar în 
care sînt fugărit de un cîine negru printr-un tunel întune- 
cos, la capătul căreia se află o lumină la care nu pot să 
ajung niciodată, aș putea să înţeleg asta ca reprezentînd o 
călătorie în subconştientul meu. Lumina de la capătul tu- 
nelului poate fi o scînteie a sferei din centrul Arborelui, 
asociată armoniei interumane ; aş putea deci folosi Arbo- 
rele să mă ajute să ajung la acea lumină. Acest lucru 
poate fi obținut printr-o varietate de tehnici adecvate 
acestui scop: continuarea visului într-o vizualizare 
conștientă, meditarea asupra simbolurilor ce corespund 
sferei respective sau, pur și simplu, prin conştientizarea 
accentuată inevitabil indusă de o astfel de conexiune. 

Sferele din Arborele Vieţii corespund, de asemenea, 
corpului uman. Folosind Cabala, putem realiza o mai 
bună înţelegere a energiilor corpului nostru și a relaţiei 

dintre energiile fizice, emoţionale și mentale din noi. 
Acest lucru are o mare importanță terapeutică, și mulţi 
oameni care lucrează în munca de asistenţă prin acţiune 
directă constată că schema cabalistică le este de mare fo- 
los. De exemplu, pot interpreta tensiunea din plexul meu 
solar ca o expresie a relaţiei dintre cele două sfere care 
corespund acestei părţi a corpului meu. Aceste sfere 
corespund, de asemenea, funcţiilor gîndirii şi sentimente- 
lor. Întărind relaţia dintre aceste două funcţii, poate 
lăsînd sentimentelor mele cale liberă de exprimare, fără 
să-mi fac griji despre ceea ce cred că ar trebui să fac, voi 
armoniza aceste sfere ale Arborelui şi tensiunea iniţială 
va scădea. 

Sfera care este în centrul Arborelui se numește Tipha- 
reth şi reprezintă soarele în sistemul solar şi inima în 
organismul uman. Atît soarele, cât şi inima se află în cen- 
tru, astfel Tiphareth reprezintă totodată centrul structurii 
noastre psihice, „eul“ nostru, nucleul identităţii noastre. 
Indiferent de ceea ce cunoaștem despre sistemul solar, 
despre faptul că pămîntul se roteşte în jurul soareiui și nu 
invers, percepem, la fel ca strămoşii noştri, soarele ca 
„născîndu-se“ în fiecare dimineață, parcurgînd ziua, apoi 
apunînd şi „murind“ seara, pentru a se naște din nou a 
doua zi. Experienţa noastră umană este identică: ne 
naștem, trăim şi apoi murim şi, dacă credem în asta, am 
putea renaşte din nou cîndva în viitor. 


Dacă am putea ieşi din sfera conştientizărilor noastre 

terestre şi păşi pe un loc de pe soare, am avea o perspec- 
tivă total diferită asupra sistemului solar. Atunci lumina 
ar fi continuă şi totul s-ar roti în jurul nostru, care am fi în 
centrul sau în inima sistemului. Lucrurile sînt identice la 
nivelul trăirii umane. Putem intra în centrul nostru și trăi 
de acolo. Viaţa devine atunci continuă şi, din acest centru, 
putem orienta armonios vieţile noastre. Această armonie 
este pura revelaţie a lui Tiphareth. Putem nutri gînduri, 
idei, sentimente, emoții şi senzaţii în legătură cu această 
experiență, dar există ceva dincolo de toate acestea — ca- 
litatea pură și independentă a armoniei. Folosirea Arbo- 
relui Vieţii ne poate ajuta să ne conectăm la această 
armonie. 

Scopul suprem al Cabalei este realizarea deplină, pe 
viu, a acestei conectări armonioase. Aceasta nu numai că 
ajută la dezvoltarea personală a fiecăruia, dar contribuie 
la pacea și armonia internațională si planetară. Dat fiind 
importanța indubitabilă a acestor cauze, Cabala este 
probabil mai relevantă acum decît oricînd. 


Exerciţiul 1: Conştientizarea lui Malkuth 


Pentru început bateti, pur şi simplu, din palme cît de 
tare şi de sonor puteţi, pînă veţi simţi furnicături în 
palme. Apoi ţineţi mîinile ridicate în aer și trăiţi senzaţia 
de furnicătură. 

Observaţi ce gînduri aveţi în legătură cu ceea ce faceţi 
şi ce sentimente vă evocă. Poate că vă simţiţi absurd că 

bateti din palme fără motiv, poate vă întrebaţi ce 
urmărește de fapt acest exerciţiu. Orice sentiment sau 
gînduri nutriți, acestea nu reprezintă trăirea lui Malkuth. 
Malkuth corespunde corpului și simțurilor umane — 
orice senzaţie, cum ar fi furnicătura pe care tocmai o 
simţiţi în palme, reprezintă o trăire în Malkuth. Imediat 
ce aţi prelucrat-o, indiferent în ce fel, vă gîndiţi la ea, 
aveţi o reacţie emoţională sau orice altceva — acţionaţi în 
alte sfere, nu în Malkuth. 

Acum împreunaţi-vă mîinile oricum doriţi şi observați 
senzaţia miîinilor alăturate. Puteţi avea din nou alte 
reacţii ; vă puteţi, de exemplu, gîndi la rugăciune. Fără să 
respingeţi aceste reacţii sau efecte, nu le luaţi în seamă; 
ele nu sînt Malkuth. Trăiţi, pur şi simplu, senzaţia atinge- 
rii, o mînă lipită de cealaltă. Numai aceasta înseamnă trăi- 
rea în Malkuth. 

Acum priviţi un tablou sau o fotografie oarecare, o 
ilustrație sau un afiș pe un perete, o imagine dintr-o re- 
vistă, ziar sau altceva. Imediat ce aţi început să vă gîndiţi 
la subiectul imaginii sau aveţi o reacție emoţională la ea, 
nu mai trăiţi în Malkuth. Sînteţi în Malkuth numai atîta 
timp cît atenţia vă este concentrată asupra a ceea ce văd 
ochii dumneavoastră, nu asupra subiectului. Nu este usor, 
dar încercaţi să faceţi asta cîteva minute. 

În cele din urmă, rostiți cu voce tare orice cuvinte şi 
ascultaţi-vă vocea fără a interpreta ceea ce spuneţi. Sune- 


tul cuvintelor, total golit de sens, este o trăire în Malkuth. 

Imediat ce înţelegem sensul sau reacționăm la ele, nu mai 
sîntem în Malkuth. 

Nu intenționez să spun că este rău să nutrești gînduri, 
sentimente, să ai amintiri, reacții emoţionale și așa mai 
departe sau că acestea trebuie neapărat suprimate. Toate 
acestea țin de alte sfere ale Arborelui Vieţii. Scopul 
încercării de a nu le lua în seamă este de a vă permite 
astfel să simţiți Malkuth în esenţa sa. 


2. ISTORIE ȘI SEMNIFICAȚIE 


Vedem în Arborele Vieţii o pictogramă a sufletului şi a 
universului, iar în legendele legate de el, istoria evoluției su- 
fletului și calea spre initiere. 


Dion Fortune 


Cînd cercetăm istoria Cabalei, întîlnim două versiuni 
distincte. Mai întîi este vorba de o istorie „mitică“, ce, în 
ciuda naturii ei fantastice, conţine atît „adevăruri interne“ 
esenţiale, cît și întîmplări bazate pe evenimente reale. Cea 
de a doua, istoria „laică“, în ciuda faptului că se bazează 
pe evenimente reale, conţine totodată elemente fantas- 


tice. Să începem cu istoria mitică. 
Istoria mitică 


La începuturi, Mama-Tatăl Creaţiei, i-a învățat pe 
îngeri un anume aspect al înțelepciunii care stă la baza a 
ceea ce numim azi Cabala. După crearea umanităţii şi 

după izgonirea din rai, îngerii au hotărît să-i învețe pe 
oameni secretul Cabalei, pentru a-i ajuta să refacă legătura 
cu paradisul, acesta fiind rezultatul manifestării nestînjenite 
a energiilor divine pe pămînt. Din păcate, deși cîțiva 
oameni au ascultat de această înțelepciune şi au aplicat-o 
în viață, cei mai mulți pămînteni de atunci nu erau intere- 
saţi de „planuri divine“ şi alte lucruri de felul acesta, fiind 
mai atrași de lucruri lumești. 

După multe generaţii, Divinitatea Mamă-Tată a 
încheiat un pact sau legămînt cu Avraam, care cuprindea 
şi dezvăluirea înțelepciunii cabalistice. Secretul esenţial 
era „numele sfînt“ IHVH (Iehova) care include în cele 
patru litere ale sale cheia înțelegerii întregii înțelepciuni 
cuprinse în Cabala. Avraam a transmis această înțelep- 
ciune lui Isaac și Iacob, de la care a ajuns la Iosif. Din 
păcate, Iosif a murit înainte de a spune secretul cuiva, 
astfel că ştiinţa a pierit o dată cu el. Avraam notase însă 
cîteva dintre cele mai importante elemente într-o carte 
numită „Sepher Yetzirah“, care a fost ascunsă într-o 
peșteră. 

Divinitatea Mamă-Tată a hotărît atunci că momentul 
potrivit pentru o nouă dezvăluire a înţelepciunii va veni 
doar atunci cînd un om va putea atinge un asemenea nivel 
de dezvoltare personală şi spirituală, încît să solicite şi să 
merite să i se spună secretul. Un astfel de om a fost 
Moise. Aflîndu-se în captivitate în Egipt, Moise a reușit 
să rupă lanţurile sclaviei şi ignoranței, unindu-și voinţa și 
puterea cu cea a esenței de Sine din cele mai înalte sfere. 

Dumnezeu i-a recunoscut lucrarea și i-a transmis atît o 
învățătură pe înțelesul oamenilor obișnuiți (Cele zece po- 
runci), cît şi învățăturile secrete, profunde, ezoterice ale 
Cabalei. 

Dumnezeu i-a dat lui Moise și acest nou nume (nu 
ştim care era numele iniţial al lui Moise). Numele Moise 
este compus din trei litere ebraice Mem, Shin şi Heh, 
reprezentind apa, focul şi răsuflarea. Există diferite mo- 
duri de înţelegere a acestui nume din punct de vedere ca- 
balistic, cel mai simplu putînd fi şi cel mai bun — că prin 
tehnici conştientizate ale respirației putem uni focul și 
apa (energiile masculine şi feminine) din noi. Moise a pri- 
mit inspiraţia să scrie versiunea lui într-o formă care des- 
crie învățăturile lumești, populare, dar care, prin aluzii, 
formulări codificate și simbolism, se referă şi la cele 
secrete, esenţiale. Aceste scrieri ale lui Moise formează 
primele patru părți ale Bibliei. 

Mai tîrziu, un grup de sfinţi înţelepţi ai credinţei s-au 
unit în secret pentru a crea „academia de taină“, unde 
învăţăturile puteau fi predate, tălmăcite și — ceea ce este 
cel mai important — aplicate la viața zilnică atît la nivel 
individual, cât şi colectiv. Fiind în posesia variantei trans- 
mise oral de înțelegere a Cabalei, provenind din învăţătu- 
rile originale date lui Moise, ei au redescoperit, totodată, 
învăţăturile scrise de Avraam şi ascunse de el într-o 
peşteră cu secole în urmă. Toate cunoștințele noastre ac- 
tuale despre Cabala vin din această sursă, iar aceşti iniţiaţi 
au fost cunoscuţi de-a lungul istoriei sub diferite nume — 

Învătătorii Tăinuiţi, Conducătorii de Taină, Academia 
Nevăzută, şi așa mai departe. 

Există, desigur, mai multe versiuni privind istoria mi- 
tică a Cabalei, iar cea de faţă adună la un loc elemente 
provenind din diverse relatări tradiţionale pentru a crea o 
povestire coerentă, deși de domeniul fantasticului. Puteţi 
să comparaţi, dacă doriţi, această istorie cu mult mai 
banala — și totuşi nu mai puţin extraordinara — istorie 
laică a Cabalei. 


Istoria laică 


Cele două cărţi esenţiale ale înţelepciunii și tălmăcirii 
Cabalei se numesc „Sepher Yetzirah“ (Cartea formării) si 
„Zohar“ (Cartea măreției). Aceste două cărţi alcătuiesc ba- 
za tuturor genurilor de învăţare şi dezvoltare cabalistică 
ulterioară. Nu se ştie exact cine a scris aceste cărți sau dacă 
într-adevăr au fost scrise de niște autori, ori sînt, pur şi 
simplu, consemnări ale unei tradiții orale mai vechi. 

Sepher Yetzirah a fost scrisă înainte de secolul al şase- 
lea, cam pe la anul 100, probabil de rabinul Akiba, un mi- 
stic evreu erudit. Conţine mai puţin de două mii de 
cuvinte. În ciuda acestei concizii, se referă deopotrivă la 
originile universului şi la importanţa crucială a omului în 
univers. Subliniază importanţa alfabetului ebraic, de 
cheie a înțelegerii universului. Arborele Vieţii este, cel 
puţin în mod virtual, atît de plin de erudiție și înțelep- 
ciune, încât mulți oameni de știință sînt convinşi că Akiba 

a consemnat doar descoperirile unei culturi străvechi și 
nu propriile revelații. 

Zoharul a fost scris probabil de rabinul Simon ben 
Jochai, un discipol contemporan cu Akiba. Akiba a fost 
executat de romani, iar rabinul Simon a fugit în munţi, s-a 
ascuns într-o peșteră şi a scris Zoharul, fundamentîndu-și 
învățăturile pe preceptele lui Moise. O idee centrală din 
Zohar este că totul în univers este în legătură cu tot ce 
există şi că orice segment al creaţiei este în permanentă 
interacţiune cu toate celelalte segmente. La baza acestui 
„dans cosmic“ există o ordine şi o semnificaţie ascunsă. 
Această semnificaţie poate fi descoperită mai bine prin 
implicare directă în viața pămînteană decît prin încercarea 
de a transcende lumea. 

Atât Zoharul, cât şi Sepher Yetzirah subliniază impor- 
tanţa existenței unui alter-ego feminin al lui „Dumne- 
zeu“, fiind astfel justificat termenul folosit anterior de 
„Divinitate Mamă-Tată“. Zoharul conţine imagini de 
natură erotică şi face o corelare directă între comuniunea 
sexuală și cea spirituală. Într-adevăr, prin unirea elemen- 
tului masculin cu cel feminin din noi putem deveni cu 
adevărat imagini fidele ale divinității cosmice, ca sinteză 
supremă a energiilor masculine şi feminine. 

Nu s-a mai auzit nimic de Cabala pînă la o nouă răbuf- 
nire a interesului față de ea în Spania secolului al trei- 
sprezecelea. Una dintre cele mai influente cărţi de la 
începutul acelei perioade se numea „Sepher Bahir“ (Cartea 
strălucirii) care postula existența unei realităţi cosmice 

vaste, nevăzute şi multistratificate aflate la baza „rea- 
lităţii“ noastre lumești obișnuite, cotidiene. Apoi, la înce- 
putul secolului al paisprezecelea, un rabin numit Moses 
de Leon a publicat în Spania o versiune a Zoharului şi 
aceste taine au devenit accesibile multor mistici și savanţi 
deopotrivă. Unii au sugerat că Moses de Leon este de fapt 
creatorul Zoharului, dar, chiar dacă acest lucru ar fi 
adevărat, nu ar putea schimba cu nimic influenţa majoră 
exercitată de lucrare asupra dezvoltării misticismului 
evreiesc și ulterior a Tradiţiei occidentale a misterelor. 

La acea vreme, existau de-acum învățături la îndemîna 
oricui pentru a putea fi aplicate în mod practic după me- 
nirea lor. Unul dintre pionierii explorării interioare s-a 
născut în Spania la sfîrșitul secolului al treisprezecelea. 
Abraham Abulafia a făcut puțină școală sau mai deloc, 
dar la vîrsta de treizeci şi unu de ani a realizat revelaţia 
spirituală prin exerciţii cabalistice care implicau adopta- 
rea unor poziţii speciale ale corpului și tehnici de respi- 
raţie anume. Abulafia a devenit un personaj vestit al 
vremii Și a fost antipatizat atît de convenţionaliștii evrei, 
cît şi de cei neevrei pentru talentul de a-și putea folosi 
clarviziunea interioară şi experienţa perșonală, pentru a 
face breşă în argumentele intelectuale și ritualurile 
depășite. La un moment dat, el a fost chiar arestat, 
urmînd să fie ars pe rug de autorităţile papale, fiind însă 
miraculos „salvat“, deoarece Papa a murit în noaptea 
dinaintea execuţiei. S-a găsit un motiv pentru ca Abulafia 
să fie eliberat după acest incident, probabil, fiindcă auto- 

ritățile se temeau să nu aibă aceeasi soartă cu Papa dacă 
încercau să-l reducă la tăcere ! 

În evul mediu, Cabala s-a răspîndit în toată Europa, 
dar mai ales în comunitatea evreiască Safed, în Țara 
Sfintă. Pe la sfîrșitul secolului al șaisprezecelea, se forma- 
seră două curente cabalistice, cel al lui Moses Cordovero 
şi cel al lui Issac Luria (care era, de asemenea, cunoscut 
sub numele de „Ari“, adică „leul“). Învățăturile cabalistice 
erau considerate periculoase de autorităţile evreieşti 
ortodoxe şi nu erau permise decît ca studiu intelectual 
pentru rabinii erudiţi. Tradiţia a continuat însă să se 
dezvolte în secret. 

Următoarea etapă importantă în dezvoltarea Cabalei 
a fost la mijlocul secolului al opisprezecelea. A apărut un 
mare învățător, Israel ben Eliezer, care a devenit cunoscut 
sub numele de Baal Shem Tov (adică „purtătorul bunului 
nume“). Besht, cum îi spuneau cunoscutii, a fondat hasi- 
dismul (în ebraică „evlavioşii“). El a fost puternic 
influenţat de teoria şi practica cabalistică, şi pe la vîrsta de 
treizeci şi șase de ani demonstra o profundă cunoaștere a 
problemelor spirituale. Era o persoană charismatică, do- 
vedind o mare putere de pătrundere spirituală pe care o 
punea la dispoziția tuturor oamenilor obișnuiți. Vorbea 
despre învăţătura lui ca o „cale a inimii“ şi sublinia că, dat 
fiind că trăim pe această lume, este la fel de important să 
gustăm plăcerile lumii fizice, ca şi să ne rugăm si să prac- 
ticăm tehnicile ezoterice. 


Deși hasidismul s-a dezvoltat și este încă foarte activ şi 

astăzi, în lumea supusă schimbării din secolul al opt- 
sprezecelea, poporul evreu, ca multe alte popoare din 1u- 
mea occidentală din perioada dezvoltării teoriilor 
mecaniciste şi economice moderne, a pierdut interesul 
faţă de aspectele practice ale fondului său spiritual. 
Convenţionalismul a prevalat și abia de curînd, după o 
îndelungată dezvoltare a Cabalei în cadrul Tradiţiei occi- 
dentale a misterelor, a renăscut printre evrei interesul 
pentru Cabala evreiască. 


Mitic în comparație cu laic 


Poate că distincţia dintre cele două istorii ale Cabalei 
nu este în realitate atît de mare pe cît pare cînd sînt des- 
crise astfel. Poate că amîndouă sînt adevărate, fiecare în 
felul ei, și, în timp ce istoria laică prezintă dezvoltarea 
„externă“ a Cabalei, cea mitică, ezoterică, se desfășoară în 
paralel. Oricare ar fi adevărul, important este cît de rele- 
vantă este Cabala pentru noi în lumea modernă. Din expe- 
riența mea personală, lucrînd asupra mea, precum și cu 
alte persoane sau grupuri, Știu că ea funcționează foarte 
bine ca metodă de dezvoltare spirituală personală şi inter- 
personală. Cred că acest lucru este cel care contează pen- 
tru noi în zilele noastre şi, deși istoria este interesantă, 
indiferent de ceea ce credem, putem experimenta a- 
devărul nemijlocit al Cabalei în propria noastră viaţă. Cea 
mai mare parte a acestei activităţi este posibilă datorită 
contribuţiilor neevreiești aduse la Cabala în ultimii 

aproximativ 150 de ani. 
Evolutii recente 


Începînd de la mijlocul şi pînă la a doua jumătate a se- 
colului al nouăsprezecelea, a avut loc o răbufnire a inte- 
resului față de ceea ce numim astăzi Tradiţia occidentală 
a misterelor. În Franţa, Eliphas Levi a fost un personaj 
foarte influent, la fel ca şi Wynn Westcott şi MacGregor 
Mathers, ambii fondatori ai Şcolii Misterului Răsăritului 
Auriu din Anglia. Cabala a fost esenţială pentru această 
renaștere a interesului faţă de ezoteric şi ocult, fiind cea 
mai completă şi cea mai practică schemă a conştiinţei 
umane. Toate celelalte ştiinţe ezoterice, doctrine asupra 
eului lăuntric, abordări mistice, practici oculte, și aşa mai 
departe, puteau fi puse în relaţie cu Cabala și structurate 
coerent. A fost creat astfel un sistem de dezvoltare perso- 
nală şi spirituală, care poate fi aplicat fără nici o referire 
la Cabala şi care totuși îşi are rădăcinile în teoriile şi prac- 
ticile Cabalei. 

Interesul faţă de tainele ezoterice a continuat pe tot 
parcursul secolului al douăzecilea, cu dezvoltarea multor 
ramuri provenind din Răsăritul Auriu și alte „societăți se- 
crete“. Au existat, de asemenea, unele persoane care au 
contribuit la răspîndirea Cabalei și a înțelepciunii ei, în 
mod special Israel Regardie, Dion Fortune şi Aleister 
Crowley (care, orice altceva s-ar mai putea spune despre 
el, a fost un cabalist de primă clasă). Rabinul Abraham 

Isaac Kook, şef rabin în timpul fondării Israelului 
modern, și-a exprimat interesul față de misticismul evreiesc 
și faţă de Cabala, astfel că, mai ales de la începutul 
anilor '60, a renăscut interesul faţă de tradiţiile spirituale 
evreiești. Ne vine imediat în minte numele lui Gershom 
Scholem ca persoană care a contribuit la stabilirea unei 
versiuni practice, moderne, de lucru, a Cabalei evreiești. 

S-a sugerat că diferitelor ramuri ale Cabalei li se pot 
atribui transliteraţii diferite ale cuvîntului ebraic OBLH 
pentru a putea fi distinse mai uşor. Astfel, „Qabalah“ se 
referă la versiunea Tradiţiei occidentale a misterelor, 
„Kabbalah“ la versiunea evreiască, iar „Cabala“ la cea 
creștină. Deşi o astfel de distincţie este justificată, mai 
ales că scopurile şi metodele diverselor şcoli ale Cabalei 
pot diferi considerabil, această idee cade din două motive 
principale. În primul rînd, scriitorii şi practicienii diferite- 
lor școli continuă adesea să folosească cele trei versiuni 
ale cuvîntului QBLH fără a face această distincție, apoi 
ceea ce este cel mai important — ce contează cu adevărat 
este lucrul făcut şi nu cum se numeşte el. Qabalah, Qab- 
bala, Kabbalah, Kablah, Cabala... sînt etichete și, cînd 
vrem să ne acordăm la judecata noastră lăuntrică, ceea ce 
contează este dacă metoda ne ajută. 


Tradiția occidentală a misterelor 


Tradiţia occidentală a misterelor cuprinde toate 
Ştiinţele şi doctrinele ezoterice provenind din „Vest“, spre 


34 ELEMENTE DE CABALA 


deosebire de acelea provenind din „Est“, cum ar fi yoga şi 
tantra. Disciplinele Tradiţiei includ, astfel, alchimia, 
gnosticismul, tradiţiile vrăjitoreşti, runele, tarotul, diferite 
alte științe şi arte oculte, și Cabala. Într-adevăr, Cabala a 
fost calificată drept fundament al Tradiţiei occidentale a 
misterelor şi este cert că stă la baza unei mari părţi a teoriei 
şi practicii moderne. Unele ramuri ale Tradiţiei sînt fără 
îndoială absolut distincte și, în mod sigur, nu provin din 
Cabala. Unul dintre aspectele deosebit de utile — aș 
spune chiar minunate — ale Cabalei este capacitatea ei de 
a include orice altceva prin sistemul de corespondențe. 
Nu doar aspecte diferite ale Tradiţiei occidentale a misterelor, 
ci şi toate celelalte sisteme de dezvoltare personală și spi- 
rituală, indiferent de originea lor, pot fi corelate la Arborele 
Vieţii. Aceasta priveşte deopotrivă toate tradiţiile orientale. 

Putem caracteriza structura esenţială de coeziune a 
oricărui sistem ezoteric ca fiind „Cabala“ sa proprie, astfel 
că auzim pomenindu-se de „Cabala greacă“, „Cabala chi- 
neză“, „Cabala engleză“, şi aşa mai departe. Uneori, astfel 
de caracterizări se bazează pe un sistem numerologic 
unde fiecărei litere din limba respectivă îi corespunde un 
echivalent numeric. O dată realizat acest lucru, toate cele- 
lalte corespondențe vor concorda cu schema. În sensul 
strict, este desigur îndoielnic și chiar frizează absurdul a 
ne referi la „Cabala chineză“ sau „Cabala engleză“. Pe de 
altă parte, dacă aceste sisteme funcţionează în mod prac- 
tic şi au semnificaţie pentru cei ce le aplică în scopul dez- 
voltării şi iniţierii lor, toate sînt bune și frumoase. Și cum 

aceste sisteme vor avea corespondențe inevitabile cu Ca- 
bala Tradiţiei occidentale a misterelor la care ne referim 
aici, ele nu sînt probabil aşa de bizare cum ar putea părea 
la prima vedere. La urma urmei, dacă se atinge ţinta de 
obținere a unei mai mari înțelepciuni și înţelegeri, 
contează oare într-adevăr dacă metoda a fost aleasă potri- 
vit idiosincrasiilor fiecăruia ? 

Mai mult, dacă aceste „Cabale“ conduc la înșelătorie 
şi magie, aceasta se datorează în primul rînd acelor practi- 
ci care vor să dobîndească putere asupra altora sau să-și 
susțină propriile lor interese. Acţiunea conformă unei 
tradiții oferă un grad de siguranță împotriva acestor 
capcane, căci a face cu adevărat progrese în inițierea caba- 
listică implică transcenderea ego-ului temporal şi supunerea 
față de forțele mai profunde din interior. O astfel de 
supunere înlătură aproape automat posibilitatea folosirii 
metodei în scopuri egoiste. 


Însemnătatea pentru lumea 
modernă 


Cabala este importantă în lumea noastră modernă 
prin faptul că ea stimulează dezvoltarea spirituală, inter- 
personală și personală. Poate fi folosită pentru fiecare sau 
pentru toate aceste scopuri, separat sau în combinaţie. De 
fapt, constatăm că, atunci cînd începem să ne dezvoltăm 
individual, aceasta are inevitabil, consecințe interperso- 
nale şi spirituale ; dacă pornim pe drumul dezvoltării spi- 

rituale, acest lucru va influenţa viața nostră personală și 
relaţiile interpersonale. În realitate un aspect nu poate fi 
separat de celălalt. Nu sîntem personalităţi individuale de 
sine stătătoare care într-un fel sau altul „au“ sau „nu au“ 
un suflet, un spirit, relaţii cu alți oameni. Realitatea prac- 
tică cotidiană a vieţii noastre, o dată ce devenim 
conştienţi de noi înşine în acest fel, este că sîntem o reţea 
interconectată de diferite aspecte, cu un „centru“, sau 
„suflet“. De aceea este mult mai aproape de adevăr să 
spunem că sîntem suflete individuale, conectate printr-un 
spirit universal comun. Fiecare suflet are o personalitate 
compusă din gînduri, sentimente şi senzaţii pentru a cu- 
noaște lumea şi a se putea exprima. Aceasta este viziunea 
Cabalei, cele trei părţi — spirit, suflet şi personalitate — 
definite clar de cele trei triunghiuri ale Arborelui. 

În termenii dezvoltării şi progresului individual, Cabala 
poate fi privită ca un „îndrumar“ pentru ceea ce ni se 
întîmplă în fiecare clipă. Putem folosi acest îndrumar 
pentru a ne ajuta să definim locul în care ne aflăm, cu 
referire atît la locul de unde provenim, cît și la cel spre 
care dorim să ne îndreptăm. Din această perspectivă pu- 
tem apoi să acţionăm în sensul dezvoltării tuturor părților 
ființei noastre — ființa fizică, însemnînd corpul și 
simţurile, ființa rațională, cuprinzând atît procesele gîndirii 
abstracte, cât şi ale celei concrete, și ființa noastră emoțio- 
nală, însemnînd sentimentele, scara de valori și reacțiile 
emoţionale. Vom studia aplicarea în diferite feluri a aces- 


tei posibilități pe parcursul cărții. 


ISTORIE ŞI SEMNIFICAȚIE 37 


Folosind Arborele Vieţii ca îndreptar personal, ne 
putem edifica asupra ceea ce „ne face să fim ceea ce 
sîntem“. Analizîndu-ne în acest mod, putem să demarăm 
un proces de sinteză conștientă, așezînd la un loc diferi- 
tele noastre aspecte de o manieră holistică mai coerentă. 
S-a făcut o analogie între Arborele Vieţii şi o bază de date 
sau o arhivă. Orice experienţă sau informaţie nouă poate 
fi pusă în relaţie cu volumul de cunoştinţe şi înțelegere pe 
care îl avem. De exemplu, dacă studiez o carte de filozo- 
fie, pot fi sigur că cele mai multe reflecţii din ea cores- 
pund sferei „Hod“ a Arborelui, pentru că aceasta este 
sfera rațiunii si a intelectului. Sau dacă acţionez în sensul 
eliminării şi schimbării unor evenimente trecute din viaţa 
mea, care mi-au limitat expresia liberă, voi lucra foarte 
probabil în sfera numită „Yesod“, care se ocupă de nive- 
lurile profunde ale subconştientului. 

Cînd ne putem astfel corela cu informaţiile și expe- 
riențele noastre, acest lucru ne ajută în relaţiile interper- 
sonale, pentru că ne face capabili să înțelegem 
experiențele altor oameni, oricît de diferiți ar părea. 
Poate tu te închini zeului „Thoth“, iar eu lui „Hermes“ — 
prin Cabala vom descoperi o mare identitate a acestor 
două zeități. Dumnezeul tău poate să nu fie același cu al 
meu, dar, dacă descoperim similitudinile lor esenţiale, nu 
mai este nevoie să ne angajăm în controverse despre cine 
are „dreptate“ şi cine „greseste“. Cabala ne permite să 
avem o înţelegere veridică a simbolurilor, miturilor și vi- 
selor, bazată nu pe vreo descriere fixă sau definitivă a ceea 

ce înseamnă fiecare simbol, ci pe relaţia dintre simbol și 
experienţa de viaţă nemijlocită a persoanei care priveşte 
simbolul. 

Cabala este foarte folositoare celor care activează în sfera 
asigurării terapiilor, fie că este vorba de psihoterapie, 
consultanţă, vindecători, sau terapii ce acţionează asupra 
corpului. Prin metodele și practicile ei, putem învăța să 
înţelegem relaţia dintre diversele energii. Vom fi atunci în 
măsură să cultivăm ceea ce este uneori denumit „echilibru 
prin includere“. Aceasta înseamnă, de exemplu, că, dacă 
cineva are energii mentale foarte dezvoltate și energii 
emoționale mult mai puţin dezvoltate, va putea crea un 
echilibru prin stimularea şi „elevarea“ energiei emoţio- 
nale pînă cînd atinge acelaşi nivel cu energia mentală. 
Ceea ce nu trebuie să facem este să încercăm să reducem 
nivelul energiei mentale la nivelul celei emoționale. Am- 
plificînd energia mai puțin dezvoltată, crestem prin inclu- 
dere, devenind mereu mai complecşi, nu mai săraci. 

Cabala poate fi, de asemenea, aplicată în dezvoltarea 
spirituală mai directă, chiar dacă aceasta are un aer „mis- 
tic“ sau de „magie“. Un „mistic“ priveşte lumea, este ne- 
mulțumit de ea într-un fel sau altul, și utilizează practici 
care să-l „ridice deasupra“ sau să-l ajute să treacă dincolo 
de lume. „Nu-mi place aici, așa că voi pleca în altă parte“ 
este leit-motivul misticului. Magicianul, pe de altă parte, 
simte aceeași nemulțumire față de lume, dar, în loc să-i 
depășească limitele, încearcă mai degrabă să aducă mai 
multă energie „spirituală“ în stare de manifestare. „Nu-mi 

place aici, așa că voi face tot ce-mi stă în putinţă pentru a 
schimba lucrurile“ este leit-motivul magicianului. Fie că 
înclinația noastră este mistică sau magică, putem folosi 
Cabala în ambele cazuri. 

Asa cum am văzut în capitolul 1, sfera de la rădăcina 
Arborelui Vieţii (Malkuth) este în relaţie atît cu corpul, 
cît şi cu lumea fizică externă. Acesta este un fapt cît se 
poate de adecvat, dacă luăm în considerare că în activita- 
tea cabalistică subliniem mereu importanța aducerii 
acţiunii noastre înapoi în plan terestru. N-are nici un sens 
să aflăm sensuri remarcabile, să intrăm în legături spiri- 
tuale, să echilibrăm energiile interne sau orice alt aspect, 
dacă totul rămîne o idee abstractă şi nu devine realitate 
vie. Dacă prin exerciţiu cabalistic, ne conectăm, de exem- 
plu, cu armonia, cea mai importantă problemă ar putea fi: 
cum putem exprima această armonie în viaţa cotidiană ? 
Poate să nu fie vorba de ceva de extremă importanţă — să 
îmbrăţișezi pe cineva cunoscut, de pildă — dar, de fiecare 
dată cînd readucem în plan terestru experienţele noastre, 
le facem reale. Cabala a fost calificată drept „templul viu 
al spiritului“ — dar ea este un templu viu numai atunci 
cînd spiritul este trezit la viaţă prin folosirea ei. Acesta 
este scopul nostru suprem permanent. 


Cabala și știința modernă 


În acest secol, ştiinţa modernă, mai ales fizica, s-a 
îndepărtat de abordarea mecanicistă şi acum concepe 

lumea într-o manieră globală. Se crede, de exemplu, că 
pînă și în domeniul particulelor subatomice, care pot fi 
măsurate doar cu echipamente complexe și sofisticate, ro- 
lul experimentatorului este foarte important. Ceea ce 
crede experimentatorul modifică, de fapt, rezultatul expe- 
rimentului ! Totul (da, literalmente totul !) este interco- 
nectat, totul este parte a unui singur ansamblu organic. 
Aceasta este, bineînțeles, părerea împărtășită de mulţi 
mistici de toate convingerile de-a lungul timpurilor, şi Ca- 
bala nu are alt punct de vedere. Știința modernă face des- 
coperiri şi ajunge la concluzii care nu fac decit să 
reproducă cuvintele învăţătorilor spirituali. Așa-numita 
„Obiectivitate“ a metodei ştiinţifice este considerată drept 
exact ceea ce este — utilă în cazul experimentărilor defi- 
nibile în aceşti termeni, dar lipsită de veridicitate pentru 
activitatea de explorare a semnificației și structurii universu- 
lui nostru, unde toată materia este încărcată cu energie şi po- 
tential 

Noi  influenţăm universul nostru: nu scăpaţi 
însemnătatea acestor cuvinte simple — noi influențăm 
universul. Este important să facem acțiunile noastre mai 
conştiente, pentru că, dacă influențăm lumea în care 
trăim, atunci fiecare sîntem responsabil pentru rolul pe 
care îl jucăm. Dacă folosesc un spray care deteriorează 
atmosfera, nu voi mai putea spune : păi, ce importantă are 
insignifianta mea faptă ? Orice faptă a noastră are impor- 
tanţă. La fel este şi cu acţiunea noastră lăuntrică, orice 
fapt are un efect. Acesta este mesajul esenţial atît al 

ştiinţelor holistice, cît şi al Cabalei. 


Exercițiul 2: Jumalul cabalistic 


Înainte de a începe acest exercițiu, așezați-vă confor- 
tabil, închideţi ochii şi respirați adînc de cîteva ori. Fiți 
conştient că sînteți un individ unic, optînd, aici şi acum, să 
utilizaţi energia dumneavoastră pentru a intra în dome- 
niul conştiinţei magickalel. 

Imaginaţi-vă că sînteţi în picioare, într-un cîmp aflat 
la poalele unui deal. Priviţi în jur. Fiţi atent la tot ce 
vedeţi. Aşteptaţi să vă formaţi o imagine clară a acestui 
cîmp și a împrejurimilor. Folosiţi toate celelalte simţuri : 
Ce miros simţiţi ? Ce auziţi ? Poate că iarba este înaltă, 
poate că sînt flori înflorite pe pajişte. Poate că vedeţi soa- 
rele strălucind în roua zorilor. Lăsaţi să vi se formeze în 
jur imaginea clară a acestei pajiști. 

Traversaţi cîmpul pînă ia o cărare care urcă pe un 
deal. Nu vă grăbiţi, pentru a vă putea simţi într-adevăr pi- 
cioarele pe sol în timp ce traversaţi cîmpul. Realizaţi pe 
deplin ceea ce este în jurul dumneavoastră... 

Începeţi să urcați pe poteca ce duce pe deal. Observaţi 
terenul — ce plante sînt acolo ? A ce miroase aerul ? Nu 
vă grăbiţi și savurați plimbarea... 

Cînd aţi ajuns la jumătatea pantei, opriți-vă să vă 
odihniti. Priviţi înapoi la drumul pe care ați venit și la 
cîmpurile aflate jos. Respiraţi aerul şi simţiţi-vă înviorat 


1 Ştiinţa și arta de a produce schimbări voite (n.trad.). 

şi puternic. Savuraţi sentimentul de a fi singur în mijlocul 
frumoasei naturi... 

Chiar în momentul cînd sînteţi gata să vă reluaţi dru- 
mul, observați ceva sclipind slab sub o stîncă apropiată. 
Mergeţi să vedeţi ce este şi, dînd la o parte câţiva bulgări 
de pămînt și pietre din jurul obiectului, găsiţi ceva împa- 
chetat într-o pînză aurie. Ștergeţi pămîntul şi praful de pe 
învelitoare, desfaceţi-o și veţi vedea o carte cu coperţi mi- 
nunate. Ridicaţi-o către lumină. Simţiţi emoţii vii şi 
puternice cînd faceţi asta. Cartea este încărcată cu ener- 
gie. Ce culoare are ? Ce formă are ? Ce semne se află pe 
copertă ? Lăsaţi imaginea acestei cărți magickale să de- 
vină clară în mintea dumneavoastră. 

Neliniștit, deschideţi cartea şi descoperiți că paginile 
ei sînt de un alb imaculat și absolut goale. Acum 
înțelegeţi pe deplin că aceasta este o carte menită pentru 
dumneavoastră, în care vă puteți tine un jurnal al 
întîmplărilor şi descoperirilor. Sînteţi emoţionat că îl 
aveţi, acesta este jurnalul dumneavoastră „magickal“. 

Cînd vă simtiti în stare, începeţi să urcați în vîrful dea- 
lului, ducînd cartea găsită cu dumneavoastră. În virf, veţi 
găsi o stîncă înaltă ce vă vine cam pînă la mijloc. Puneti 
jurnalul pe această stîncă. Fiţi conştient că energia soare- 
lui, strălucind pe jurnalul dumneavoastră, îl încarcă și îl 
luminează. Realizaţi că energia pămîntului, urcînd prin 
stîncă, încarcă şi ea cu energie jurnalul. Lăsaţi jurnalul 
să-şi modifice mărimea, culoarea sau forma, să capete noi 
desene sau, pur şi simplu, să devină strălucitor pe măsură 

ce receptează toată această energie pozitivă. 

Ridicaţi jurnalul și ţineți-l în dreptul inimii. Spuneți-vă 
că în acest jurnal veți consemna relatări oneste asupra 
activităţii dumneavoastră magickale. Lăsaţi acum energia 
jurnalului să vă pătrundă prin inimă pînă la cele mai pro- 
funde și secrete niveluri ale ființei. Înțelegeti, de aseme- 
nea, că și energia din adîncimile secrete ale ființei poate 
încărca această carte cu adevărurile proprii şi unice. 

Cînd aţi terminat, mulţumiţi soarelui şi stîncii, apoi 
întoarceţi-vă cu pas sprinten la cîmpul de unde aţi pornit, 
purtînd jurnalul cabalistic cu dumneavoastră. 

Aflat din nou pe pajiște, acordaţi atenţie simțămîntu- 
lui de a avea picioarele pe pămînt sigur. Deschideţi apoi 
ochii, aducînd jurnalul imaginat — și, care, totuși, curînd 
va deveni realitate fizică — în realitatea dumneavoastră 
cotidiană. Cînd ne angajăm în orice activitate cabalistică sau 
magickală, este important să consemnăm în scris relatarea 
călătoriilor, descoperirilor şi realizărilor noastre, fie ele 
dureroase sau pline de bucurie. Această consemnare ne 
poate ajuta apoi să ne punem în concordanţă cu călătoria 
noastră prin viaţă, să ne afirmăm hotărîrea privind înda- 
toririle asumate şi să ne întărim sentimentul de scop în 
viață. Cu un astfel de jurnal, cunoștințele noastre pot de- 
veni mai accesibile, iar puterea de pătrundere se va ampli- 
fica. Depinde numai de dumneavoastră să transpuneţi în 
Malkuth acest jurnal, pînă acum imaginar. Cum veţi face 


asta ? 


3. SFERE ȘI CĂI 


Cabala oferă o concepție detaliată, unitară şi coerentă 
asupra naturii existenței umane și a legăturii noastre cu cos- 
mosul. Perspectiva ei plină de forță şi poezie a înflăcărat 
deopotrivă imaginaţia evreilor, ca și a celor care nu sînt 


evrei, din aproape toate ţările de pe glob. 
Edward Hofiman 


În capitolul 1 am văzut că Arborele Vieţii, deşi poate 
părea complicat la prima vedere, este de fapt simplu. El se 
compune din trei triunghiuri, unul cu vîrful în sus, deasu- 
pra, şi două cu vîrful în jos sub el. Există nouă sfere, cîte 
una în fiecare vîrf de triunghi plus încă două, una aflată 
între cele două triunghiuri de sus şi una chiar în partea 
cea mai de jos. (Dacă este nevoie, uitaţi-vă din nou la fi- 
gurile 2 şi 3 pentru a vă reîmprospăta memoria.) Astfel, 
avem în total unsprezece sfere în Arborele Vieţii. 
Cuvîntul ebraic pentru aceste sfere este sephirah (plural 

Sephiroth), care înseamnă „număr“ şi fiecăreia dintre 
sfere îi este atribuit un număr, aşa cum se poate vedea în 
figura 4. Observaţi că sfera dintre cele două triunghiuri 
superioare nu este numerotată ; ea este menţionată cîteo- 
dată ca „sfera fără număr“. 


Figura 4. Fulgerul 


Celelalte zece sfere sînt numerotate în ordinea arătată 
de fulger (vedeți figura 4). Aceasta se spune că ar fi ordinea 
actului creaţiei — de la numărul 1 (numit Kether), care re- 
prezintă creatorul suprem al universului (şi, de asemenea, 
cel mai profund aspect spiritual al nostru, sinele însuşi), 
pînă la numărul 10, sfera numită Malkuth cu care aţi in- 
trat în legătură în exerciţiul 1. Aţi aflat că Malkuth repre- 

zintă corpul şi simțurile. El reprezintă, de asemenea, re- 
zultatul final al actului creaţiei, întreaga lume fizică exis- 
tentă, cu tot ceea ce este în ea. 

Alături de numele şi numerele ebraice, fiecărei sfere îi 
sînt atribuite numeroase alte corespondențe, de la culori, 
simboluri şi imagini, pînă la diferiţi zei, zeițe, cărţi de 
tarot, animale, plante, minerale și altele. De fapt, tot ce 
există (în realitate sau în imaginaţie) poate fi corelat la 
Arborele Vieţii. Unele dintre corespondenţele principale 
sînt prezentate în figurile 1 şi 5. Fiecare dintre sfere are, 
de asemenea, o corespondenţă esenţială, care o pune în 
legătură cu diversele aspecte ale persoanei individuale, şi 
aceasta se poate vedea în figura 6. Acordaţi acum puțin 
timp pentru a studia aceste diagrame ale Arborelui Vieţii. 

Cele zece sfere (exclusiv cea de-a unsprezecea, Daath) 
sînt unite printr-un sistem complex de douăzeci şi două 
de căi (vedeţi figura 5). Aceste căi reprezintă rațiunea su- 
biectivă şi relaţiile posibile ce se creează cînd două sfere 
sînt conectate. De exemplu, cum Hod corespunde gîndu- 
rilor şi Netzach sentimentelor, calea dintre ele reprezintă 
relaţia dintre gînduri și sentimente. Cu alte cuvinte, dacă 
simțiți că doriţi să faceţi ceva, dar nu sînteți de părere că 
este o idee bună, experimentați exact traiectul acestei căi. 
În mod similar, dacă vreţi să obţineţi o legătură între 
gînduri și sentimente, corespondențele asociate acestei 
căi deosebite v-ar putea ajuta să stabiliți o astfel de 
conexiune. Vom analiza aceste posibilități mai tîrziu — 
pe parcursul cărţii. 

Dacă ne reamintim cele trei triunghiuri de bază care 
formează Arborele si comparăm acest lucru cu infor- 
maţiile cuprinse în figura 6, observăm că triunghiul supe- 
rior se referă la aspectul spiritual al persoanei, acea parte 
care este conectată cu toate celelalte fiinţe și lucruri exis- 
tente. El este cîteodată numit Triunghiul divin şi repre- 
zintă domeniul :ranspersonalului. Triunghiul din mijloc 
se referă la sufletul individual, acea parte din Spiritul 
total care s-a desprins, cum s-ar spune, din el ca o scînteie 
separată de suflet. Triunghiul de jos se referă la personali- 
tate, compusă din gînduri, sentimente, senzații şi dome- 
niul subconștientului. 

Există numeroase alte moduri de abordare a Arbore- 
lui Vieţii prin structura lui fizică. Poate că cea mai 
obişnuită împărțire a Arborelui este în trei coloane. Dacă 
priviţi figura 1, veţi vedea că există o „coloană pe stînga“ 
(cu Binah în vîrf), o „coloană pe dreapta “ (cu Chockmah 
în vîrf) şi o „coloană de mijloc“ între ele. Aceste trei 
coloane corespund celor trei canale de energie conside- 
rate de misticismul oriental ca parcurgînd corpul — 
coloana de mijloc corespunzînd coloanei vertebrale. Cînd 
privim Arborele, trebuie să ținem seama de faptul că este 


alcătuit ca şi cum ar fi aşezat în dreptul unei persoane. 

Figura 6 Persoana umană în întregul său 

Astfel, pentru a-l putea pune în relaţie cu propriile 
noastre corpuri, trebuie să ne imaginăm că ne întoarcem 
cu spatele și dîndu-ne înapoi către diagramă ne-o aşezăm 
în faţă. Cu alte cuvinte, coloana stîngă corespunde părţii 
drepte a corpului, iar coloana dreaptă, stîngii. 

Fiindcă există coloana „pe stînga“ și „pe dreapta“ în 
Arborele Vieţii, nu înseamnă că sistemul Cabalei este în 
vreun fel bazat pe o concepţie polarizată, patriarhală asupra 
vieţii. Unii autori de Cabale stăruie în a se referi la cei doi 
stîlpi ca „masculin“ şi „feminin“, o dihotomie care nu face 
parte din schema originală. Bineînţeles că există dualitate, 
dar „masculinitate“ şi „feminitate“ există de ambele părți 
ale Arborelui. Arborele Vieţii este bazat pe triunghiuri. A 
considera că Hod și Netzach, de exemplu, ar fi oarecum 
opuși, este incorect. Ei formează un tot continuu care 
poate fi cu adevărat înţeles și însușit numai atunci cînd in- 
troducem un al treilea factor (sau poziţie) — în acest caz 
Tiphareth sau Yesod. A crede că Hod și Netzach sînt 
cumva „masculin“ şi „feminin“ este o greşeală şi mai 
mare — ei sînt atît „masculin“, cît și „feminin“, și „nici 
masculin, nici feminin“. Toate scrierile cabalistice care 
susţin altceva se întemeiază pe o concepţie patriarhală 
asupra lumii, care este cel puţin depășită și de multe ori 
chiar nocivă pentru evoluția conștiinței. 

Arborele Vieţii prezintă şapte planuri care sînt 
aproximativ echivalente cu cele şapte ceakre sau „centre 
energetice“ din misticismul oriental (vedeţi figura 7). 
Dacă privim Arborele Vieţii în detaliu, putem vedea că pe 

lîngă cele trei triunghiuri, despre care am discutat, se for- 
mează o mulțime de alte triunghiuri. Este un exerciţiu in- 
teresant să încercăm să vedem cîte triunghiuri putem 
depista în Arbore. Întregul sistem este construit pe 
convingerea că totul se manifestă în treimi. Cînd trecem 
la studierea structurii fizice a Arborelui Vieţii, găsim, de 
asemenea, hexagrame (stele în şase colţuri) şi pentagrame 
(stele în cinci colțuri), cercuri, cruci şi alte forme intere- 
sante. Schema a fost concepută pe parcursul multor se- 
cole şi nu este o simplă întîmplare că ea cuprinde aceste 
scheme. Chiar dacă acest lucru ar fi întîmplător, oricum, 
n-ar afecta valoarea schemei, ci doar ne-ar mări uimirea în 
fața desăvîrșirii şi eficienţei sale ca schemă a conștiinței. 

Este important să nu uităm că această schemă nu re- 
prezintă porţiuni fizice. Aceasta poate părea evident, dar, 
adesea, cînd trecem la utilizarea unor asemenea hărți ale 
conștiinței de tipul Arborelui Vieţii, începem să 
confundăm ceea ce apare pe imaginea hărții cu expe- 
rienţele noastre reale. Experienţa este de primă impor- 
tanță — astfel că metoda Arborelui (şi a oricărei scheme a 
conștiinței) constă în a ajusta harta la experienţa dumnea- 
voastră si nu în a forţa experienţa să se încadreze în 
schemă. În prima variantă, schema poate deveni un 
îndrumar în teritoriul vieţii, să vă ajute să pătrundeţi 
înţelesul conștiinței şi să vă dezvoltați într-un mod co- 
respunzător călătoriei personale prin viață. 


ATZILUTH 
Prima lume — lul plan 


BRIAH 


A doua lume — al2 lea plan 


— al 6 lea plan 


ASSIAH 
A patra lume 


— al 7 lea plan 


Figura 7. Cele patru lumi și cele patru planuri 


Dezvoltarea sferelor 


Pentru a putea întelege întregul Arbore, compus din 
unsprezece sfere şi douăzeci şi două de căi de legătură, 
trebuie să analizăm în detaliu mai multe aspecte. Vom 
începe cu sferele, pentru că o dată ce ne-am însușit sensul 
lor de bază, înțelegerea căilor devine uşoară. Este impor- 
tant să ne amintim că, atunci cînd ne analizăm conștiința 


în acest fel, este vorba, de fapt, de un proces artificial. În 

realitate, toate diferitele noastre aspecte fac parte dintr-o 
rețea interconectată de conștientizare. Deci conştiinţa 
noastră este ca un păianjen care se mișcă pe această rețea, 
acum în zona sentimentelor, în clipa următoare, pîndind 
la ceva, iar apoi pierdut în amintirile trecutului, făcînd 
planuri de viitor și altele. 

Importanţa analizei funcţiilor noastre este dublă. În 
primul rînd, ne ajută, pur și simplu, să ne înțelegem pe 
noi înşine. În al doilea rînd, care este poate cel mai im- 
portant, analizîndu-ne pe noi în acest fel, ne apropiem de 
posibilitatea realizării unei sinteze armonioase a variate- 
lor noastre funcţii. Cînd se obţine o astfel de sinteză, de- 
venim capabili să ne dirijăm viața cu mai multă claritate și 
să ne îndeplinim țelurile creatoare şi spirituale. Citind 
secțiunile următoare, uitaţi-vă la figurile din carte, care vă 
vor ajuta să înțelegeţi mai bine caracterizarea sferelor. 


Domeniul personalității 


Malkuth — corpul şi simțurile 
Yesod — subconştientul 
Hod — gîndurile 

Nerzach — sentimentele 
Subiecte ; 
Malkuth — creșterea conștientizării şi amplificarea 
legăturii sezoriale, realizarea importanţei corpului și a 
manifestărilor fizice 


Yesod — eliberarea energiilor „reprimate“ și integra- 


54 ELEMENTE DE CABALA 


rea ulterioară a acestor energii eliberate în sferele lor 
corespunzătoare. 

Hod și Neizach — echilibrarea gîndurilor și sentimen- 
telor, obţinută de obicei prin trăirea şi exprimarea 
amîndurora. 


Prin Malkuth dobîndiți contactul primar cu lumea. În 
orice clipă în care vă daţi seama de mediul care vă încon- 
joară, vedeţi, auziţi, mirosiţi, gustaţi ori atingeti, ori folo- 
siti o combinaţie a tuturor acestor simţuri. Oricum, viaţa 
nu este așa de simplă, deoarece, atunci cînd ne folosim de 
simțuri pentru a cunoaște lumea sau pentru a ne exprima, 
nutrim inevitabil gînduri şi sentimente în legătură cu ceea 
ce se întîmplă. Gîndurile sînt atribuite lui Hod, iar senti- 
mentele lui Netzach. Dacă analizăm aceste trei sfere sepa- 
rat, putem spune că ele sînt sferele prezentului — toată 
constientizarea din momentul „aici şi acum“, indiferent 
unde ne aflăm și ce facem, este o combinaţie de gînduri, 
sentimente și senzații. 

Toate gîndurile, sentimentele și senzațiile noastre sînt 
apoi influențate şi nuanţate de ceea ce ni s-a întîmplat în 
trecut. De exemplu, poate că eu am avut un cîine blind în 
copilărie, pe cînd tu erai mereu fugărit şi mușcat de un 
cîine rău din vecini. Acum, cînd întîlnim un cîine pe 
stradă, poate chiar același cîine, îl vom privi în mod dife- 
rit, mai ales prin prisma sentimentelor noastre referitoare 
la cîini. S-ar putea ca eu să doresc să mă apropii să-l 
mîngîi, văzînd în „Cîine““ ceva blînd și plin de afecțiune. 
lar în acest timp probabil tu ai şi luat-o la fugă ! 

Acest exemplu cu cîinele poate părea banal, dar de- 
monstrează cum sîntem condiţionaţi de trecut. Este ca și 
cum am purta toate experiențele trecutului în noi, iar 
aceste experienţe influenţează percepțiile noastre curente 
şi modul de conștientizare prezent. Dacă o femeie a fost 
bătută de tatăl ei în copilărie, aceasta i-ar putea afecta 
comportamentul faţă de bărbaţi în viaţă, probabil 
așteptîndu-se mereu la un potenţial atac. De asemenea, ar 
putea inconștient simţi nevoia de a fi apărată şi ar fi inca- 
pabilă să întreţină o relaţie profundă şi de durată cu vreun 
bărbat. În mod similar, dacă cineva a fost în copilărie alin- 
tată „fetiţa mamei“, fără să-şi dea seama, își va răsfăța și 
ea la rîndul ei copiii. Toate aceste întîmplări trecute care 
ne afectează, fie că sîntem conștienți de ele, sau nu, sînt 
atribuite în Arbore lui Yesod. Parte din acţiunea noastră 
de dezvoltare şi progres prin utilizarea Arborelui Vieţii 
constă în a ne cerceta trecutul și a începe să eliberăm 
energiile care au fost blocate acolo. Putem apoi să purce- 
dem la clarificarea și integrarea percepţiei în prezent, in- 
diferent de lucrul de care ne ocupăm. 

Cele patru sfere, Malkuth, Hod , Netzach şi Yesod, 
care se păsesc la baza Arborelui, reprezintă personalitatea 
noastră. Pe lîngă faptul de a avea de-a face cu „materia- 
lul“ din trecut, aşa cum tocmai am discutat, celălalt scop 
important al acţiunii noastre în această parte a Arborelui 
este de a crea un echilibru dinamic şi veridic între 
funcţiile gîndirii, sentimentelor şi senzaţiilor. Relaţia 
noastră cu lumea se stabilește prin aceste funcţii, aşa că, 

cu cît le înțelegem și le folosim mai bine, cu atît devenim 
mai eficienţi. De asemenea, cu cît acționăm mai mult în 
direcția echilibrării acestor sfere, cu atît sîntem mai capa- 
bili de a primi energiile provenind din partea superioară a 
Arborelui (sau mai din străfundurile noastre). 

Nu doresc să sugerez aici că trebuie să devenim în 
vreun fel perfecţi sau că trebuie să ne descotorosim de tot 
vechiul material din subconștient. Un cabalist adevărat nu 
va evita dificultățile și problemele, nu va încerca să treacă 
peste ele, ori să le poleiască, ci le va lua direct în piept şi 
va acţiona asupra lor, creînd în acest fel o realitate în care 
ele pot fi transformate în ocazii de evoluţie pozitivă şi 
dezvoltare. Primul pas în acest proces este aproape tot- 
deauna acceptarea — cînd acceptăm cu adevărat ceea ce 
este, atunci sîntem în poziţia de a vedea ce trebuie, poate, 
să schimbăm. 


Domeniul sufletului 


Tiphareth — sinele central, „martorul tăcut“ 
Geburah — arhetipul voinţei şi al puterii 

Chesed — arhetipul iubirii şi al realizării conştiente 
Subiecte : 
Tiphareth — constituirea unui centru puternic pentru 
integrarea relaţiilor noastre cotidiene în lume ; întări- 
rea legăturii cu energiile interioare profunde, care se 
pot astfel manifesta în viața nostră. 


Geburah şi Chesed — realizarea importanței esenţiale 

a interacțiunii acestor arhetipuri în desfășurarea ener- 
giei sufletului pe pămînt. 


Sfera din centrul Arborelui, numită Tiphareth, repre- 
zintă legătura dintre sferele inferioare ale personalităţii și 
sferele superioare transpersonale ale Arborelui. Prin ana- 
logie, sufletul poate fi considerat o relaţie similară între 
Spirit şi personalitate. Tiphareth este de obicei caracteri- 
zat ca fiind „centrul“, sau „eul“, micul sine lăuntric (cu 
„5“ mic), care este scînteia noastră individuală derivată 
din marele Sine (cu „S“ mare) din vîrful Arborelui. Din 
punct de vedere al personalităţii, Tiphareth chiar asta şi 
este. Ca şi cuvîntul „eu“, Tiphareth poate fi interpretat ca 
acea parte din noi care reprezintă mai mult decît corpul, 
sentimentele, gîndurile sau orice combinaţie a acestora. 

Dacă „Eu“ spun că nutresc un sentiment, un gînd, o 
senzație, atunci „Eu“-l care le încorporează este Tipha- 
reth. În loc de a fi un actor în piesa vieţii, pot deveni regi- 
zorul ei. Aceasta nu înseamnă să devin distant, ci mai 
degrabă să fiu un regizor care este dispus să joace un rol, 
să intre în legătură cu sentimente şi gînduri şi să se im- 
plice cu adevărat în lume. Activitatea cabalistică nu 
urmăreşte doar atingerea unor stări de conștiință mai 
adînci ori mai înalte în care ne detașăm de lume ; ea are, 
deopotrivă, ca scop determinarea acestei conştiinţe de a 
juca un rol în viața cotidiană. 

Cînd ne concentrăm mai mult înăuntrul nostru, devenim 
mai stăpîni pe destinul nostru şi pe capacitatea de a 
rămîne în contact cu dezvăluirea ţelului individual al sufle- 

tului. Trăim aceasta prin intermediul arhetipurilor iubirii 
și voinţei așa cum sînt ele reprezentate în Arbore de Che- 
sed și Geburah. Interacțiunea dintre aceste arhetipuri de- 
termină problemele și evenimentele din viaţa nosiră, prin 
care putem conștientiza propria noastră divinitate interioară. 
Nu trebuie să confundăm aceste arhetipuri cu sufletul, ci 
mai degrabă să le percepem ca mijloace de manifestare 
ale lui, la fel cum sferele inferioare ale Arborelui sînt per- 
cepute ca mijloace ale personalităţii. 


Domeniul spiritului 


Binah — iubirea spirituală 
Chockmah — țelul spiritual 
Kether — Sinele Divin 
Subiecte : 
Pentru aceste trei sfere, acțiunea noastră implică în 
acelaşi timp recepționarea și cunoaşterea energiilor 


spirituale prin înţelegerea lor directă. 


Sferele aflate deasupra lui Geburah și Chesed sînt se- 
parate de partea inferioară a Arborelui prin Abis, care re- 
prezintă prăpastia dintre realitatea fenomenală și 
adevărata legătură spirituală. Sferele de deasupra Abisu- 
lui reprezintă niveluri sau stări de conştientizare pe care 
le putem cunoaşte nemijlocit numai cu prilejul celor mai 
profunde și semnificative momente din viața noastră, nu- 
mite cîteodată trăiri de „vîrf“, cînd ne identificăm cu natu- 
ra şi toate formele de viaţă, cînd simţim bucuria, adevărul, 

frumuseţea și alte stări calitative ce poi fi atribuite spiri- 
tului sau celor mai adînci conexiuni din noi. Din fericire 
pentru noi, putem simţi aceste stări și în viaţa cotidiană, 
deoarece 'Tiphareth funcționează totodată ca un canal 
prin care aceste energii „pătrund“ în realitatea obişnuită. 
Ori de cîte ori simţiţi bucuria de a trăi, ori de cîte ori 
vă opriţi şi ascultați cîntecul unei păsări şi vă minunaţi 
sau priviţi un copil jucîndu-se şi vă simţiţi emoţionați, ori 
de cîte ori încercaţi sentimentul de „profunzime“ și lim- 
pezime de gîndire şi știți „exact“ ce este „bine“ să faceți 
sau atunci cînd sînteți complet absorbiți de o activitate de 
mișcare, dans sau exerciţiu fizic, încît aparent nu mai re- 
cepţionaţi nici un alt stimul şi, pur și simplu, vă acordaţi 
total la lumea fizică, toate aceste momente reprezintă 
trăirea nemijlocită a domeniului transpersonal reprezen- 
tat de aceste sfere. Poate că nu putem realiza o stare pură, 
transcendentală în care să cunoaștem pacea perfectă, de 
pildă, dar, dacă, pur şi simplu, ne oprim o clipă şi simțim 
pacea într-o acţiune cotidiană, aceasta nu este cu nimic mai 
puţin reală sau semnificativă. Unul dintre scopurile prin- 
cipale ale activităţii cabalistice, aşa cum subliniez mereu 
pe tot parcursul cărţii, este de a face realitatea spirituală 


să se manifeste în lumea cotidiană. 
Căi de legătură 


Aşa cum am menţionat, multe sfere sînt legate de 
altele prin căi (vedeţi figura 5). Aceste căi reprezintă pro- 

cesul rațional subiectiv și relaţia ce se poate stabili atunci 
cînd între două sfere anume se creează o legătură. De 
exemplu, să analizăm Malkuth şi Netzach. Malkuth se re- 
feră la corp, Netzach, la sentimente și emoţii, astfel, calea 
dintre ele demonstrează relaţia dintre sentimente și corp. 
Majoritatea psihologilor împărtăşesc părerea, provenită 
din experienţa practicilor ce acţionează direct asupra 
energiilor corporale, că, atunci cînd reprimăm diferite 
emoţii si sentimente, aspecte ale energiilor acestora se 
acumulează și se stochează în mușchii și țesuturile corpului. 

Din acest punct de vedere, este posibil să deducem 
două căi de a lucra pentru eliberarea acestor sentimente 
reprimate. Putem găsi căi de a ajunge direct la amintirile 
asociate cu sentimentele în cauză pentru ca să le retrăim. 
Aceasta va elibera o parte din energia stocată în corpu: 
fizic. Sau putem uza de alternativa de a lucra direct asu- 
pra corpului pentru a elibera ce este ţinut acolo, pro- 
vocînd astfel o eliberare a sentimentelor reprimate ce sînt 
implicate. Prima modalitate este de a lucra pe calea care 
coboară de la Netzach la Malkuth ; a doua modalitate este 
de a lucra în susul căii de la Malkuth spre Netzach. 

Un alt mod de a lucra direct cu legăturile dintre sfere 
este prin ceea ce este adesea numit „acţiunea pe căi“. Pe 
acesta îl vom analiza în mai mare detaliu în capitolul 7. 
Există multe feluri de a lucra pe căi. Unul dintre cele mai 
obişnuite este să ne imaginăm trecînd printr-o uşă care 
duce la una din căi, folosind simbolurile asociate, inclusiv 
literele ebraice, plasate proeminent pe ușă, pentru a ne 

conduce spre imaginile corespunzătoare. Putem, de exem- 
plu, plănui o călătorie pînă la Tiphareth, pornind din 
Malkuth, mergînd pe calea pînă la Hod, simţindu-l, apoi 
călătorind pe calea dinspre Hod pînă la Tiphareth. Este 
important ca atunci cînd întreprindem această acţiune să 
ne întoarcem în plan terestru (Malkuth) după fiecare 
drum pe cale, parţial, pentru ca energia să poată fi adusă 
în plan terestru, parţial, pentru ca practicianul să nu 
rămînă „pierdut în spațiu“. 

La fel ca sferele, toate căile au numeroase corespon- 
denţe asociate lor — imagini, simboluri şi idei de toate fe- 
lurile care ajută la descrierea energiilor implicate în calea 
respectivă. Unul dintre cele mai folosite sisteme de sim- 
boluri corelate căilor este cel al cărților de tarot. Cărţile 
bune de tarot (vedeţi Bibliografia) vor avea simbolurile 
corespunzătoare desenate pe ele. De exemplu, printre alte 
corespondențe, calea dintre Netzach și Malkuth este aso- 
ciată literei ebraice Qoph (însemnînd „ceafa“), luna, cîinii 
urlînd la lună, menstruaţia, cărăbușul, Zodia Peştilor și 
noaptea adîncă a sufletului. Multe dintre aceste simboluri 
se vor regăsi pe cartea de tarot „Luna“ care se referă la 
această cale. Astfel, cărţile de tarot pot fi privite — şi uti- 
lizate drept versiuni concise ale simbolurilor asociate 
căilor. Nu este nici o coincidenţă faptul că sînt douăzeci și 
două de suite în cărţile de tarot, astfel că ele corespund 
celor douăzeci și două de căi de legătură din Arbore. 

Cele zece sfere din Arborele Vieţii (cu excepţia 
Daath) sînt uneori menţionate ca fiind primele zece „căi“, 

iar celelalte douăzeci și două de căi care conectează sfc- 
rele sînt numerotate de la a unsprezecea la a treizeci şi 
doua cale. Pe lîngă faptul că sînt reprezentări ale legături- 
lor dintre sfere, ele au fiecare cîte un nume și cîte o cores- 
pondenţă specială, după cum urmează : 


Cale  Conectează Semnificînd 
sferele 
11 lea 1-2 calea strălucitoare, care duce la creator 
12 lea 1-3 calea transparentă, viziuni 
13 lea 1-6 calea de unire, aflarea adevărului spiritual 
14 lea 2-3 calea revelaţiei, esenţa sfinţeniei 
15 lea 2-6 calea de întemeiere, substanţa creaţiei 
16 lea 2-4 calea eternă, bucuria paradisului 
17 lea 3-6 calea proniei, fundamentul credinţei 
18 lea 3-5 calea influenţei, înțelegerea cauzalităţii 
19 lea 4-5 calea dinamizatoare, experienţa binecuviîntării 
20 lea 4-6 calea inteligentă, cunoaşterea existenței 
21 lea 4-7 calea împăcării, transmiterea influenţei divine 
22 lea 5-6 calea credinţei, dezvoltarea virtuţilor spirituale 
23 lea 5-8 calea fermă, creșterea consecvenţei 
24 lea 6-7 calea imaginativă, înnoire și schimbare 
25 lea 6-9 calea încercărilor, procesele alchimiste 
26 lea 6-8 calea reînnoirii, forța vitală în acţiune 
27 lea 7-8 calea palpitantă, natura existenței 
28 lea 7-9 calea comandantului, înțelegerea profunzimilor 
29 lea 7-10 calea corporală, formarea corpului 
30 lea 8-9 calea acumulării, artele celeste și astrologia 
31 lea 8-10 calea perpetuă, reglementarea creaţiei 
32 lea 9-10 calea administrativă, dirijarea energiilor vitale 


Merită într-adevăr să comparăm aceste sugestive si 
concise descrieri cu căile respective și cu sferele pe care le 
unesc. Ne pot fi de mare ajutor în înțelegerea nu numai a 
schemei Arborelui Vieţii, dar şi a legăturilor dintre dife- 

rite stări de conştiinţă din interiorul nostru. 


Un arbore bun la toate 


Aşa cum am mai spus, în capitolul 7 vom studia mai 
amănunţit „acțiunea pe căi“ şi modul activ de utilizare a 
energiilor Arborelui. În capitolul 8 vom analiza moda- 
lităţi de atingere a „liniștii“ folosind Arborele pentru a ne 
ajuta în meditaţie, contemplaţie și rugăciune. În capitolul 
9 vom aborda modalităţile de folosire a Arborelui pentru 
vindecarea bolilor. Cum căile sînt reprezentări ale legătu- 
rilor subiective dintre stările conştiente marcate de sfere, 
oricînd şi oricum ne folosim de Arbore, vom călători ine- 
vitabil pe căile sale. Este un obicei cabalistic înțelept să 
ținem minte acest lucru şi să ne dăm seama că Arborele 
nu sugerează nimic static, ci este o reprezentare schema- 
tică a unui sistem în continuă dezvoltare şi schimbare. 
Este, de asemenea, bine să ne păzim de eventualitatea de 
a ne lăsa atît de absorbiți de călătorie pe căi, încît să pier- 
dem din vedere țelul activităţii. Ori de cîte ori călătorim 
pe Arbore, țelul nostru este amplificarea gradului de 
conștientizare a sinelui, integrarea diferitelor aspecte din 
noi, precum şi realizarea manifestării plenare şi clare a 
acestei activităţi în lumea fizică, cotidiană. Toate căile, în 
adevărata activitate cabalistică, se întorc la Malkuth, la lu- 
mea şi la corpul fizic. 

Diverși practicieni, fie din cauză că aparţin unor şcoli 
diferite de practică, fie, pur şi simplu, datorită faptului că 

fiecare este o personalitate distinctă, folosesc Arborele în 
scopuri diferite. Este posibil să se lucreze doar cu partea 
inferioară a Arborelui folosindu-l ca îndrumar numai 
pentru problema dezvoltării personale. Este la fel de posi- 
bil să se lucreze mai mult cu energiile mai profunde, re- 
prezentate de partea superioară a Arborelui, ca o metodă 
de obţinere a revelaţiei spirituale. Unii folosesc Arborele 
pentru a-şi organiza ritualurile, ceremoniile şi practicile de 
grup, în timp ce alţi oameni evită cu orice preţ adunările 
în grup. Este, într-adevăr, minunat că Arborele poate fi 
folosit în atîtea moduri diferite şi adaptat pentru uz per- 
sonal. Este însă important să se acorde respectul cuvenit 
tradiţiei sistemului care s-a constituit de-a lungul multor 
secole de practică și experiență. Dacă individualizați Ar- 
borele dumneavoastră atît de mult, încît nu se mai poate 
corela cu Arborii altor oameni, nu poate fi bine decît pen- 
tru dumneavoastră, deoarece înlătură posibilitatea de a vă 
pune în relaţie activitatea cu a celorlalţi. Arborele a fost 
creat pentru a ne putea corela experienţele cu alți oameni. 
Nu trăim izolaţi (exceptînd pe aceia dintre noi care citesc 
această carte şi care sînt sihaștri în peşteri inaccesibile !). 
Trăim într-o lume în care ne aflăm în permanentă relaţie 
cu toate celelalte ființe, umane sau altfel. Viaţa noastră 
este influenţată pozitiv atunci cînd folosim Arborele să 
contribuie la stabilirea acestor contacte şi relaţii, nu să le 
împiedice. 

Diversele interpretări și modalităţi de lucru cu Arbo- 
rele Vieţii ne pot îmbogăţi viața prin îndepărtarea 

condiţionării trecute, a traumelor şi manipulărilor de 
către alţii, echilibrînd în mod dinamic dezvoltarea noastră 
din prezent şi creînd o legătură cu concepţia de ţel în 
viaţă şi sens al existenței celorlalţi. Arborele Vieţii este o 
schemă completă a conștiinței și are cel mai bun efect 
cînd este folosit în totalitatea sa. El este, de asemenea, un 
model holistic şi folosindu-ne de orice parte a lui sîntem 
în mod inevitabil puși în legătură cu întregul, căci în fie- 
care parte, fiecare sferă şi cale, este nu numai conectată 
cu întreaga schemă, ci fiecare parte în sine, deşi este în 
mod indiscutabil doar o parte, include, totuși, în ea întregul. 


Corespondenţe 


Dacă luăm din nou în considerare corespondenţele 
sferelor, constatăm că întîlnim multe corespondențe dife- 
rite. De exemplu, am aflat că Hod corespunde numărului 
opt, funcţiei de gîndire, şi este un aspect al personalității. 
Putem acum începe să-l conectăm la alte corespondențe 
„universale“, de exemplu, zei şi zeițe legaţi, în primul 
rînd, de rațiune, gîndire și comunicare (căci prin cuvinte, 
care sînt într-un fel gînduri rostite, comunicăm în primul 
rînd). Astfel de zeități includ pe Hermes (grec), Toth (egip- 
tean) şi Mercur (roman). Fiecărei sfere îi este asociată o 
planetă, aşa că, destul de uşor, putem desemna în cazul 
acesta pe Mercur, planeta comunicării. Vrăjile, cuvintele 
care exprimă putere și elementul aer vor fi alte corespon- 
denţe datorită asocierii lor la ceea ce înseamnă minte. 

Conform tradiţiei, multe alte articole sînt atribuite 
fiecăreia dintre sfere, astfel că în cazul lui Hod vom întâlni 
culoarea portocalie, viziunea splendorii, piatra prețioasă 
opal, parfumul de rășină aromată, șacalul, chimenul dulce 
şi sovîrvul, alunul şi altele. Încercaţi să vă daţi seama de ce 
anume unele elemente corespund lui Hod. Făcînd aceasta, 
veţi folosi de fapt Hod (gîndurile) ! În cazul tuturor core- 
spondenţelor, cel mai important lucru e să faceţi propriile 
relaţii. Astfel, de pildă, dacă potrivit experienţei proprii sal- 
cia sau carasul auriu sînt corespondențe mai adecvate 
decît alunul și şacalul, atunci acestea vor fi corespon- 
denţele dumneavoastră personale pentru a acționa în sfe- 
ra minții, Hod. 

Scopul esenţial de folosire a corespondenţelor este de 
a reuși să vă raportați experienţele la Arbore, pentru ca 
apoi să realizaţi interacțiunea acestora cu întregul Ar- 
bore. Orice corespondenţă este acceptabilă în măsura în 
care vi se potrivește. De asemenea, este util să ne 
străduim să înțelegem şi de ce anumite corespondențe au 
o aplicabilitate mai „universală“ la domeniul sferelor, O- 
palui este asociat cu Hod, de exemplu, pentru că conţine 
culorile ce corespund lui Mercur, iar șacalul, pentru că în 
lumea antică era considerat un animal sacru al lui Mer- 
cur. În lumea modernă însă nu prea avem de-a face cu șa- 
cali, şi sîntem de părere că un cîine ar fi o corespondență 
mai bună datorită naturii sale mercuriene. 

Într-o lucrare de proporţii reduse ca aceasta, nu pu- 
tem prezenta tabele detaliate de corespondențe pentru 


SFERE ŞI CĂI 67 


toate sferele şi căile, dar asemenea tabele se găsesc în lu- 
crarea mea Cabala vie (vedeţi Bibliografia). Cu cît putem 
asocia mai multe corespondențe la Arborele Vieţii, cu atît 
mai viu devine sistemul şi cu atît mai în măsură sîntem să 
punem în legătură toate experienţele noastre de viaţă — 
de orice fel şi oricum s-ar manifesta — cu înțelegerea şi 
totalitatea cunoştinţelor noastre. Este uimitor cum utili- 
zarea Arborelui în acest fel pare să amplifice capacitatea 
noastră de a îngloba diferitele aspecte ale fiinţei noastre. 


Exerciţiul 3 : Sferele conştientizării 


Pentru acest exerciţiu, analizaţi, pur şi simplu, 
următoarele atribute referitoare de cele zece sfere ale 
Arborelui Vieţii. Aceste atribute reprezintă energiile ce 
pot fi atinse atunci cînd contactăm sferele călătorind pe 
căile adecvate. În timp ce meditaţi la sfere şi aceste atri- 
bute, studiati figurile 1 şi 5. 

Malkuth descoperirea misterelor universului 
fizic; capacitatea discriminatorie ; 
vindecarea fizică şi învingerea stării 
de inerție şi trîndăvie. 

Yesod descoperirea misterelor nivelurilor 
astrale şi a energiilor lunare; 
conştientizarea acțiunii energiilor 
universale ; stabilirea legăturii cu pla- 
nul divin. 

Hod descoperirea misterelor sistemelor de 
informare şi a energiilor mercuriene ; 

Netzach 


Tiphareth 


Geburah 


Chesed 


Daath 


Binah 

veridicitate ; o mai mare capacitate de 
a realiza o comunicare mai clară. 
descoperirea misterelor tandreței în 
relaţiile sexuale şi a energiilor venu- 
siene ; altruism ; creativitate artistică 
crescută. 


descoperirea misterelor frumosului şi 
armoniei, precum și a energiilor so- 
lare ; conştiinţă concentrată ; stimula- 
rea manifestării energiilor sufletului 
în viaţă. 

descoperirea misterelor puterii şi fo- 
losirea energiilor marţiene ; schim- 
barea cu scop precis ; trezirea forțelor 
interioare şi a celor de manifestare 
exterioară. 


descoperirea misterelor dragostei și 
folosirea energiilor  jupiteriene; 
deşteptarea forţelor păcii și a dragos- 
tei ; stimularea forțelor creatoare de 
belșug. 

descoperirea misterelor părții as- 
cunse a existenței; explorarea adînci- 
milor lăuntrice; explorarea punţii 
către himerele inaccesibilului. 
descoperirea misterelor tăcerii şi a 
păstrării secretului ; o mai mare înţele- 
gere a lucrurilor ; realizarea faptului 
că toate lucrurile sînt legate unele de 
altele. 

Kether 

descoperirea misterelor acţiunii cu 
scop şi a iniţiativei; înţelepciunea 
sporită ; realizarea modului de mani- 
festare a planului universal prin inter- 
mediul lumii. 

descoperirea misterelor principiului 
de comuniune şi armonie ; cercetarea 
interiorului lăuntric; amplificarea 
energiei spirituale şi revelaţia inspi- 
raţiei divine. 


4. ACTUL CREAȚIEI 
ȘI ALFABETUL SACRU 


Cabala este... păstrătoarea... misterelor ţinute secrete 
încă de la începutul tuturor timpurilor. Diversitatea repre- 
zintă expresia infinitei „bogății“ a adevărului și nu afectează 


în nici un fel armonia lui transcendentală şi imuabilă. 


Leo Schaya 


Prima propoziție a Genezei din Biblie poate fi transli- 
terară din ebraică astfel : „Berashith Bera Elohim Ath Ha 
Shamaim Va Ath Ha Aretz“. O traducere aproximativă a 
acestora ar fi: „ La început Dumnezeu a creat cerul și 
pămîntul.“ Analizînd aceste prime cuvinte ale Genezei 
din punct de vedere cabalistic, descoperim că ele au mai 
mult sens decît este evident la prima vedere. Așa cum am 
arătat în capitolul 2, formularea textului din primele pa- 
tru părți ale Bibliei îi este atribuită lui Moise, care l-a 


scris sub influenţa inspiraţiei divine. De aceea nu este sur- 

prinzător să descoperim mult mai multe sensuri ascunse 
în aceste cuvinte simple. Există multe feluri de a „citi“ din 
punct de vedere cabalistic aceste cuvinte, o versiune posi- 
bilă fiind: „Din univers, lumina soarelui a determinat 
dualitatea existenței să se manifeste concret, exprimînd 
Spiritul prin intermediul principiilor masculin și feminin. 
Divinitatea Mamă-Tată s-a manifestat prin principiile 
cosmice reprezentate de primele nouă sfere ale Arborelui 
Vieţii și astfel au fost create paradisul și pămîntul.“ 

Analizind mai amănunțit, începem să înțelegem cum 
Cabala aduce lumină în actul de înţelegere a mitului 
creației. Primul cuvînt al formulării ebraice este Beras- 
hith, „La început“. Toate literele ebraice au sensuri spe- 
ciale şi cifre atribuite lor. Ne vom referi mai detaliat la 
numerele respective mai tîrziu, dar acum să luăm în consi- 
derare sensul literelor în Berashith, sau BRASRIT. 


Beth = o casă sau container (universul) ; 

Resh = soarele; 

Aleph = început, dualitate — pozitiv şi negativ ; 
Shin = Spirit; 

Yod = principiul masculin ; 

Teth = principiul feminin ; 


Alăturîndu-le, obținem : „Din univers, lumina soarelui 
a determinat dualitatea existenţei să se manifeste concret, 
exprimînd Spiritul prin intermediul principiilor masculin 
și feminin“. Desigur că există multe alte moduri de alătu- 
rare a acestor cuvinte, dînd astfel naştere unor nuanţe de 

sens. Alte astfel de posibilităţi ar putea cuprinde „magi- 
cianul deținător al secretului universului a creat la înce- 
put soarele pentru a putea aduce Spiritul vieții, prin 
poarta secretă a iniţierii, în universul fizic“ sau „Spiritul 
lui Dumnezeu a exprimat principiul dualității vieții şi 
morţii prin manifestare cosmică. Din acest principiu al 
dualității au fost create primele nouă sfere ale existenţei.“ 
Nu este vorba aici de existenţa unui mod corect sau greşit 
de înţelegere a cuvîntului Berashith, ci, mai degrabă, des- 
pre faptul că fiecare cabalist în parte poate ajunge la pro- 
pria sa interpretare a mesajului. 

Dacă analizăm în continuare cuvîntul „Elohim“, tra- 
dus de obicei ca „Dumnezeu“, dăm de o enigmă extrem de 
interesantă. Cuvîntul ebraic ALHIM este compus dintr- 
un singular feminin ALH, plus IM care este un plural 
masculin. Cuvântul exprimă astfel unirea principiilor mas- 
culin şi feminin. De aceea, prefer să folosesc termenul 
„Divinitate Mamă-Tată“, pentru că, atunci cînd în capito- 
lul 1 al Genezei este folosit cuvîntul „Elohim“, acesta este 
sensul cel mai apropiat de ceea ce se intenţionează ca 
sens. Abia în capitolul 2 al Genezei, după ce creaţia este 
deplină, este folosit pentru „Dumnezeu“ acel IHVH, 
Iehova. Vom analiza mai detaliat acest nume al lui „Dum- 
nezeu“ în capitolul următor. 

Chiar cuvîntul ebraic ATh, așa cum este compus din 
două litere, Aleph și Teth, în traducere simplă fiind arti- 
col hotărît, conţine un mister. Litera Aleph este prima li- 

teră din alfabetul ebraic, numerotată cu 1, ca și Kether, 
prima sferă din Arborele Vieţii. Litera Teth este a noua 
literă din alfabetul ebraic, numerotată cu 9, ca și Yesod, a 
noua sferă din Arbore. Astfel, simplul cuvînt „ATh“ 
poate fi considerat ca reprezentînd întregul Arbore minus 
manifestarea finală în Malkuth, unde este formată lumea 
însăși. Aceasta a determinat pe unii cercetători să creadă 
că Geneza se referă doar la creaţie în stare potenţială. 
Exodul se referă la manifestarea „concretă“, după ce a 
fost creat Malkuth, atunci cînd „Divinitatea Mamă-Tată“ 
s-a transformat în IHVH, lehova, un Dumnezeu cu un 
sens special pentru umanitate. 

Astfel, creația universului, aşa cum este ea înțeleasă 
din punct de vedere cabalistic, nu priveşte un singur 
Dumnezeu de gen masculin care a creat totul, ci mai de- 
grabă un complex de principii şi energii ce s-au desfăşurat 
provenind de la o sursă ce include atît energii „mascu- 
line“, cît şi „feminine“. Trebuie să subliniem faptul că 
această interpretare nu este produsul vreunei fantezii ezo- 
terice stranii, ci se bazează foarte strict pe textul ebraic 
original. Să-l recitim : „Din univers, lumina soarelui a de- 
terminat dualitatea existenţei să se manifeste concret, 
exprimînd Spiritul prin intermediul principiilor masculin 
şi feminin. Divinitatea Mamă-Tată s-a manifestat prin 
principiile cosmice reprezentate de primele nouă sfere ale 
Arborelui Vieţii şi astfel au fost create paradisul şi 


pămîntul.“ 

Pentru un cabalist, Divinitatea Mamă-Tată este consi- 
derată ca imanenţă pură, prezentă în tot, în mod evident 
sau ascuns. Cînd această Divinitate a creat universul evi- 
dent, pe care îl cunoaștem, prin cuvintele „să fie lumină“, 
ea creat o dualitate — căci, dacă există lumină, atunci im- 
plicit există și întuneric — şi prin această dualitate s-au 
născut toate celelalte lucruri. Divinitatea Mamă-Tată este 
prezentă atît în lumină, cît și în întuneric, în evident și 
ascuns, în orice şi oricînd. Creaţia a fost un act de iubire, 
pentru că scopul acestei diviziuni iniţiale a fost ca fiecare 
parte sau polarizare să se poată realiza ea însăși ca divină 
prin recombinarea cu starea polarizată opusă. Toate 
contrariile se află într-un echilibru armonios unele cu 
altele și, ori de cîte ori se reunesc, oglindesc creaţia origi- 
nală a universului. 

Oricum, în Cabala totul este considerat mai curînd în 
termeni de treimi și nu duali. Divinitatea Mamă-Tată este 
în același timp feminină şi masculină, iar ceea ce se 
creează este Copilul, realizindu-se astfel o treime. Cînd 
creştinii se referă la Tatăl, Fiul şi Sfîntul Duh, trinitatea 
este la aceeași treime, deoarece cuvîntul ebraic pentru 
„Sfîntul Duh“ este RUACH, care este un substantiv femi- 
nin. Astfel, Trinitatea devine Tatăl, Copilul si Mama. 
Acest lucru este, de asemenea, exprimat în denumirea 
gnostică a Divinităţii, LAO, unde I este principiul mascu- 


lin, O, principiul feminin, iar A, progenitura lor. Literele 

I şi O sugerează în mod interesant din punct de vedere 
grafic masculinul şi femininul. În Cabala, principiul femi- 
nin al Divinităţii este foarte important şi este cunoscut, de 
asemenea, ca Shekhinah, despre care vom afla mai multe 
într-un capitol viitor. Deşi religia evreiască (şi derivata ei, 
religia creștină) a căpătat poate un caracter patriarhal în 
forma ei actuală, învățăturile ei secrete de profunzime, 
aşa cum au fost exprimate în Cabala, includ în mod egal 


principiul masculin şi feminin. 
Grădina Edenului 


Unul dintre cele mai fascinante mituri ale Bibliei, este 
cel al Grădinii Edenului, un loc minunat unde, conform 
interpretării obişnuite, ceva nu a mers cum trebuie şi a 
condus la izgonirea neamului omenesc din splendoarea 
acestei grădini. În versiunea patriarhală a mitului, vina 
este a femeii — dacă Eva nu ar fi mușcat din mărul acela, 
toți am trăi în acea stare de fericire. Cum poate că ati și 
dedus, acesta nu este și punctul de vedere al Cabalei. 

Cabaliştii cred că, atunci cînd a fost creată lumea, Arbo- 
rele Vieţii şi tot ce reprezintă el constituia Grădina Ede- 
nului. Acest Arbore iniţial, reprezentat de existenţa 
perfectă în grădină, nu include în el cunoaşterea dua- 
lităţii. 

"Totul este unul. Vieţuitoarele din această grădină, re- 
prezentate de Adam şi Eva, fiul şi fiica, nu au ajuns încă la 
înţelegerea că mai există şi altceva dincolo de grădina lor 

perfectă. Ei nu-şi dau seama de faptul că sînt separați şi 
deosebiți unul de altul, totuşi, la început, mai exista și o 
parte umbrită a Arborelui, reprezentată de Arborele 
Cunoașterii Binelui și Răului. 

Într-o zi, prin intervenţia directă a Divinității Mamă-Tată, 
Adam și Eva şi-au dat seama că sînt ființe deosebite, cu 
formă diferită, o formă masculină, cealaltă feminină. 
Imediat ce şi-au dat seama de acest lucru, în grădină a 
apărut dualitatea şi Arborele Cunoașterii Binelui și Răului 
a devenit o prezenţă în realitatea lor. O dată treziţi în 
acest fel, Divinitatea a așezat un Abis între sine şi creaţia 
sa. Această separare a avut loc astfel, încît ființele create 
să poată înţelege că sînt deosebite, existînd în dualitate. În 
această existență separată ele aveau șansa să se reunifice, 


A, 


unind cele două „jumătăți“ într- un tot printr-un act de 
iubire. În acest fel, puteau să refacă unitatea lor esenţială 
cu Divinitatea și întreaga creaţie, prin transcenderea exis- 
tenţei lor separate din domeniul dualității. Cu toţii mai 
avem încă această şansă de a cunoaşte propria noastră di- 
vinitate lăuntrică. Putem trece peste acest Abis și 
conştientiza adevăratul nostru sine numai prin iubire, căci 
în numele iubirii s-a făcut separarea iniţială. 

Această versiune a „izgonirii din Rai“ este foarte dife- 
rită de cea atît de răspîndită, în care toti purtăm, într-un 
fel, pata unui „păcat originar“ prin care sîntem osîndiți, 
dacă nu sîntem salvaţi prin intervenţie divină. Mai 
degrabă decît „păcat originar“, cabaliștii cred că avem 
„har originar“ și prin acest har putem ajunge să ne 

cunoaștem. Putem cunoaște acest har doar în iubire, căci 
Divinitatea din iubire a creat universul. Cînd simţim iubi- 
rea adevărată, ne corelăm cu Divinitatea şi ne dăm seama 
de propriul nostru caracter divin înnăscut. 


Crearea arborelui vieții 


Am văzut mai înainte o teorie cabalistică asupra 
creaţiei lumii. Cabala include și alte teorii, unele similare, 
altele total deosebite, diferite de celelalte teorii asupra 
creaţiei din alte sisteme ezoterice. Unul dintre cele mai 
remarcabile aspecte ale Cabalei este însă acela că nu ni se 
impune să „credem“ cu necesitate în ceva. Într-adevăr, se 
subliniază mereu că experiența noastră are o mult mai 
mare importanţă. Fireşte, nu putem avea experiență în 
ceea ce priveşte „creaţia“ — dacă am fost acolo atunci, nu 
ne putem aminti. Ceea ce putem face este să raportăm ex- 
periența noastră de cunoaștere a diverselor teorii şi să ve- 
dem ce ne corespunde. Apoi, indiferent de teoria pe care 
o adoptăm, aceasta va fi bazată mai degrabă pe experiența 
noastră decît pe ceva ce, pur şi simplu, ni s-a spus că este 
așa. În ceea ce mă priveşte, teoria de mai sus asupra 
creaţiei mi se pare bună, dar nu „cred“ că este adevărată. 
O accept, pur şi simplu, ca pe o convingere de moment, 
pe care, dacă experienţa și gradul meu de întelegere se 
modifică, o voi schimba bucuros. Oricum, dacă se 
întîmplă așa ceva, nu voi renunţa la Cabala, pentru că 
toate teoriile pot fi corelate cu Arborele Vieţii, ceea ce îl 

şi face să fie un sistem universal atît de minunat. 

Dacă analizăm modul de creare sau formare a Arbore- 
lui Vieţii în sine, constatăm că există o prezentare a aces- 
tuia care, deşi este doar teoretică, se bazează pe numere, 
astfel încît nu poate fi o concepţie îngustă sau părtini- 
toare. Parcurgînd această descriere a creării Arborelui 
Vieţii, bazată pe opera lui Aleister Crowley, ne dăm seama 
că realizăm totodată şi o mai mare înţelegere a adevăratei 
creaţii a universului. 

Formarea Arborelui Vieţii începe de la Kether către 
Malkuth, urmînd drumul fulgerului (vedeţi figura 4). 
Deasupra Arborelui sînt uneori reprezentate trei văluri 
care înseamnă absența oricărui lucru concret. Cabaliştii 
spun că zona de deasupra Arborelui este voalată, pentru 
că numai pînă acolo pot ajunge cunoașterea şi înțelegerea 
umană. E nevoie de mult timp pentru o înțelegere deplină 
a adevărurilor de pe această parte a vălurilor, așa că 
sîntem sfătuiţi să ne concentrăm eforturile pe problema 
înțelegerii Arborelui vizibil și să nu ne preocupe ceea ce 
ar putea fi dincolo. Dacă reușim să realizăm o cunoaştere 
şi înţelegere reale ale lui Kether, ne vom reuni cu Divini- 
tatea Mamă-Tată. Aceasta este deja o realizare atît de 
mare faţă de puterea noastră obișnuită de conștientizare, 
încît a ne face griji referitor la ceea ce ar putea fi mai 
departe pare întrucîtva ridicol. 

Primul pas în formarea Arborelui este crearea lui 
Kether. Apare un punct care nu are nici părţi compo- 

nente, nici mărime, doar o poziţie. El este pozitiv, există 
şi totuşi este imposibil de definit. Este numărul 1, care 
este indivizibil şi incapabil de a se înmulţi sau divide prin 
sine. El deţine o poziţie, dar nu are nici un fel de alte atri- 
bute. Aceasta nu înseamnă prea mult, dacă nu există o 
altă poziţie cu care să poată fi comparat. Condiţia poate fi 
creată numai prin formarea unui al doilea punct, ceea ce 
va da apoi naștere (între cele două puncte) la o linie. Sin- 
gurul mijloc prin care 1 original al lui Kether poate însem- 
na mai mult este prin propria sa dedublare (prin reflexie). 
Celui de al doilea punct, Chockmah, i se atribuie numărul 
2 şi el corespunde intenţiei sau voinței punctului original 
de a se dedubla. 

Pînă în acest moment, avem două puncte la o distanţă 
nedeterminabilă unul de altul. Pentru a le putea deosebi, 
trebuie să existe și un al treilea punct, Binah, numărul 3. 
Trei puncte pot crea între ele o suprafață, un triunghi. 
Acum, avem posibilitatea să definim pe oricare dintre 
aceste puncte pe baza poziţiei fiecăruia faţă de celelalte 
două. Astfel, ia naştere cunoașterea (cunoașterea spiri- 
tuală). Iubirea este atribuită acestui al treilea punct, ca 
fiind intermediarul adevăratei cunoașteri. Am creat acum 
tringhiul divin, ceva conșştientizat şi cu un ţel, dar care 
este încă complet nemanifestat. Există trei puncte, dar nu 
se ştie unde se află ele. Într-adevăr, ele nu sînt exprimate ca 
existenţă. Trebuie să apară un al patrulea punct (în afara 


planului triunghiului înscris de primele trei puncte), care 

formulează ideea de materie prin crearea unui solid tridi- 
mensional. 

Punctul originar din Kether poate fi acum definit prin 
trei coordonate. Ceva solid poate exista, s-a realizat astfel 
manifestarea. Potenţialul a devenit real, deoarece din 
neantul originar a apărut acum ceva. Acesta este Chesed 
în Arborele Vieţii. Această „materie“ iniţială este extrem 
de firavă, deoarece singura proprietate a unui punct dat 
este poziţia sa în relaţie cu celelalte trei puncte. Nu este 
posibilă nici o schimbare, nu se poate întîmpla nimic. 
Trebuie format un al cincilea punct, anume noţiunea de 
mișcare, numit în Arbore Geburah. Doar prin mişcare (şi 
crearea în consecință, prin mișcare, a timpului) se pot 
produce evenimente. Acum, nu numai că este posibilă 
formarea ideii concrete de punct, dar punctul respectiv 
poate deveni conştient de sine, pentru că se poate defini 
în funcție de timp şi mişcare — are un trecut, un prezent 
şi un viitor. Acesta este 'Tiphareth, numărul 6, centrul sis- 
temului, pură conștiință de sine capabilă de a avea trăiri 
în cadrul constantei spaţiu-timp formate în Chesed și 
Geburah. 

Restul Arborelui reprezintă deci instrumentele pe 
care punctul conștient de sine din Tiphareth şi le creează 
pentru trăirile sale și pentru a se putea exprima. Acestea 
sînt sentimente (7, Netzach), gînduri (8, Hod) şi senzaţii 
(10, Malkuth). Aceste trei mijloace instrumentale poartă 
în ele propriile lor cunoștințe şi experienţe ale trecutului 

reprezentate de Yesod (9, subconştientul). În Malkuth, 
aşadar, se împlinește şi este adusă la forma absolută de 
manifestare concretă ideea de sine a punctului originar. 
Această descriere a creării Arborelui Vieţii este foarte 
bine formulată, în sensul că eludează orice necesitate de a 
crede în vreo idee filozofică sau religioasă, fiind bazată 
doar pe numere. Subliniez din nou că Arborele Vieţii 
poate fi folosit ca o schemă practică, vie a conștiinței, şi 
nu este deloc necesar să fiți de acord cu această variantă 
de formulare. Nu exagerez deloc repetînd mereu că Arbo- 
rele este ceea ce faceţi dumneavoastră din el. Iniţial este 
însă bine să vă folosiţi de cunoştinţele deja existente pen- 
tru a putea face conexiuni şi pentru a vă ajuta în construi- 
rea Arborelui pînă în momentul realizării propriului 
Arbore al Vieţii, vibrînd de viaţă în conştiinţa dumnea- 
voastră. Atunci, vor da rod propriile dumneavoastră core- 
spondenţe şi sensuri, iar Arborele va putea servi la 


creșterea şi dezvoltarea personală. 
Alfabetul sacru 


Toate alfabetele sînt sacre pentru cei ce le folosesc ca 
să comunice cu alţi oameni. Pentru mine, alfabetul englez 
este sacru într-un mod aparte — fără el n-aş fi putut scrie 
această carte și împărtăși celorlalți sensul în care înțeleg 
eu Cabala. Fără el n-aş fi putut să le spun celor dragi ce 
simt pentru ei. Pe lîngă această „sacralitate cotidiană“, 
unele alfabete au devenit cunoscute în mod special ca sa- 

cre, deoarece în literele lor găsim corespondențe şi sensu- 
ri ascunse care contribuie la procesul de autocunoaştere 
şi de înţelegere a universului nostru. Sanscrita este un 
exemplu de astfel de limbă pentru Orient, iar ebraica, 
pentru Occident. După cum am văzut, pentru a înţelege 
creația aşa cum este descrisă în Geneză, avem nevoie de 
cunoașterea sensului lăuntric, „secret“, al alfabetului 
ebraic. Într-adevăr, cabaliștii sînt de părere că toate 
cărţile Vechiului Testament scrise de Moise sînt codifi- 
cate şi nu pot fi interpretate dacă nu descifrăm codul. 
Fiecărei litere ebraice îi sînt atribuite un înţeles speci- 
fic şi un număr. Fiecare literă este o reprezentare simbo- 
lică a unui principiu cosmic. Literei Aleph, prima literă a 
alfabetului ebraic, i se atribuie — ceea ce nu este deloc 
surprinzător — numărul 1. Ea este, prin urmare, o repre- 
zentare a principiului unităţii. Înţelesul ei specific este 
„bou“. La prima vedere, ar putea părea ciudat, dar sensurile 
sînt mai degrabă sugestive decît proprii. Multe culturi din 
antichitate aveau credinţa că universul a apărut din pînte- 
cele unei vaci sau a unei făpturi asemănătoare unui bou. 
De exemplu, în mitologia egipteană, zeiţa Ta-Urt este re- 
prezentată de un hipopotam și este mama tuturor cicluri- 
lor creaţiei. Printre altele, ea se află la originea cărţilor de 
tarot (Ta-Urt=tarot). Asa că, dînd literei Aleph sensul de 
„bou“, se superează originea, acel loc de unde vin toate. 
Un bou poate sugera, de asemenea, forță şi premeditare, 


atribute relevante pentru sursa oricărei creaţii. 

Mulţi filozofi antici, ca de exemplu, Platon, erau de 
părere că întregul univers se bazează pe numere. Fizicie- 
nii moderni sînt de aceeaşi părere. Numărul poate fi, aşa- 
dar, considerat un simbol care trasmite o idee. Corelînd 
numerele la alfabetul ebraic, obținem un compendiu al 
cunoașterii, care ne permite să înțelegem cu mai multă 
claritate universul şi locul nostru în el. 

În alfabetul ebraic sînt douăzeci și două de litere şi ele 
sînt corelate cu cele douăzeci şi două de căi din Arborele 
Vieţii. Ele reprezintă diferitele stări de conștiință create 
prin contactarea principiilor cosmice, reprezentate de 
sfere, prin intermediul cunoașterii umane. Literele repre- 
zintă deci esenţa sau principiul aflat la baza acestor 
conexiuni. Beth, a doua literă din alfabetul ebraic, 
înseamnă „casă“, dar mai mult decît atît ea reprezintă 
arhetipul tuturor obiectelor cu formă de container, al tu- 
turor „adăposturilor“, de la locuinţele concrete pînă la 
cuprinsul dintre graniţele întregii creaţii. De aceea ea este 
prima literă din primul cuvînt — Berashith — din Biblie, 
însemnînd, aşa cum am aflat, „la început“. 

Trei dintre literele ebraice corespund elementelor aer, 
apă şi foc — Aleph, Mem și Shin. Ele sînt cunoscute ca 
„litere mamă“ şi se spune că toate celelalte litere sînt de- 
rivate din ele. În mod similar, doctrinele ezoterice susţin 
că totul derivă din diversele combinaţii ale acestor trei 
elemente : aer, apă și foc. Aceasta include, bineințeles, şi 


al patrulea element, pămîntul. Cele trei litere corespund, 

de asemenea, capului, (focul), pieptului (aerul) şi abdo- 
menului (apa) unei fiinţe umane. 

Din cele trei litere mamă provin șapte „litere duble“ 
reprezentînd manifestarea dualității. Aceste litere (Beth, 
Gimel, Daleth, Kaph, Pe, Resh şi Tau) corespund, de ase- 
menea, celor şapte direcţii (sus, jos, est, vest, nord, sud și 
centru) şi sînt în relaţie cu cele şapte „planete“ ale antici- 
lor (Mercur, Luna, Venus, Jupiter, Marte, Soarele și 
Saturn). Pentru ființa umană ele corespund celor şapte 
deschideri ale capului — cei doi ochi, cele două urechi, 
două nări și gura. Mai rămîn douăsprezece litere (He, 
Vau, Zain, Cheth, Teth, Yod, Lamed, Nun, Samekh, 
Ayin, Tzaddi și Qoph) care sînt numite litere individuale 
sau simple. Ele corespund celor douăsprezece semne ale 
zodiacului. În fiinţa umană ele corespund vederii, auzului, 
mirosului, vorbirii, gustului, sexului, muncii, mișcării, 
mâniei, dispoziţiei sufleteşti, imaginaţiei și somnului. 

Aşa cum putem vedea acum, cele douăzeci si două de 
litere ale alfabetului ebraic sînt mai mult decît simple 
reprezentări de sunete. T-H-E în engleză este doar o re- 
prezentare a sunetelor care formează un cuvînt pentru 
articolul hotărît. În ebraică cele două litere Aleph și Teth 
(care formează cuvîntul ebraic pentru articolul hotărît, 
ATh) au corespondențe care conduc la un sens mai adînc 
al cuvîntului reprezentat de aceste litere. Acest lucru a 
fost prezentat mai înainte, Aleph fiind prima literă și 


Teth a noua, astfel reprezentînd cele nouă arhetipuri ale 

existentei care se manifestă în 10, Malkuth. 10 în ebraică 
este litera Yod care pe lîngă „mînă“ mai înseamnă şi 
„sămînţă“, germenele din care cresc toate. 

Cuvintele cu aceeaşi valoare numerică sînt conside- 
rate a fi lămuritoare unul pentru altul, iar arta de a 
înțelege aceste relaţii se numește gematrie. Ea reprezintă 
fundamentul numerologiei cabalistice. Anexa 1 prezintă 
alfabetul ebraic cu sensurile primare şi echivalențele nu- 
merice. De exemplu, cuvîntul ebraic pentru iubire este 
AHBH. A=1, H=5, B=2 si H=5 ; astfel, valoarea nume- 
rică a acestui cuvînt este 13. Cuvîntul ebraic pentru uni- 
tate este AChD. A=1, Ch=8, D=4, deci valoarea 
numerică a acestui cuvînt este de asemenea 13. De aici, 
potrivit gematriei, putem spune că iubirea și unitatea sînt 
echivalente ! 

Al cuvînt ebraic pentru unitate este ALP: A=], 
L=30, P=80, în total 111. Cuvîntul APL are tot suma de 
111 şi înseamnă întuneric, la fel cu cuvîntul ASN (A=1, 
S=60, N=50) care înseamnă moarte subită. La prima 
vedere, pare dificil de corelat unitatea, moartea subită şi 
întunericul, dar prin meditaţie se poate găsi cheia unei 
astfel de interpretări. Pot exista diferite moduri de 
tălmăcire a relaţiei. Identitatea numerică dintre aceste trei 
cuvinte poate însemna, de exemplu, că conștiința indivi- 
duală este anihilată în Unitate, iar înaintea Unităţii este 
întuneric. 


Gematria poate părea absurdă la prima vedere. Dacă 

ne gîndim la koan-urile Zen, şi ele ar putea părea inițial 
nişte absurdităţi : relatări stupide despre sunetul unei 
mâini bătînd din palme, de exemplu. Intenţia lor, oricum, 
este de a transcende realitatea obișnuită şi de a crea un 
nivel mistic al conştiinţei la care se poate produce 
cunoaşterea de sine și a universului. La fel și în cazul ge- 
matriei ; iar vibrația emoţională de a realiza o corelare 
personală plină de sens între două sau mai multe cuvinte 
sau expresii, aparent fără nici o legătură între ele, trebuie 
trăită pentru a putea fi înțeleasă. 


Exerciţiul 4 : Potirul sfint 


În exerciţiul 1 ne-am pus în legătură cu Malkuth 
(simțurile), folosind acest exerciţiu pentru a face deosebi- 
rea între ceea ce simțeam în mod nemijlocit (Malkuth) de 
ceea ce gîndeam despre acest fapt (Hod) şi ce sentimente 
aveam faţă de el (Netzach). Cînd gîndim sau simțim ceva 
în legătură cu ceea ce trăim nemijlocit se spune că „nu 
este Malkuth“. Așa cum puteți de-acum să vă daţi bine 
seama, cînd aţi nutrit gînduri şi sentimente, ele erau 
trăirile lui Hod și Netzach, şi ale căilor care le leagă cu 
Malkuth. În exerciţiul următor veţi opta să lucraţi direct 
cu aceste două sfere și atunci veţi vedea cum putem aduce 
toate cele trei sfere deodată în activitatea noastră. 

De aceea, în primul rînd, vă voi cere să vă puneţi în 
legătură cu Hod. Pentru a realiza aceasta, tot ce aveţi de 
făcut este, pur și simplu, să vă gînditi la ceva, deoarece o 

dată ce vă gîndiţi folosiți Hod. Vă voi cere să vă gîndiți 
anume la Sfîntul Graal, potirul magic. Dacă v-aș oferi 
toate materialele și priceperea de care aveţi nevoie pentru 
asta, ce fel de potir aţi imagina ? Gîndiţi-vă un timp la 
asta — va fi o cupă simplă sau ornamentată, va fi făcut din 
metal sau lemn — de ce fel ? — va avea o formă simplă 
sau va fi încrustat cu pietre preţioase... ? 

După ce v-aţi gîndit la acest potir o vreme, este o idee 
bună ori să-l desenaţi, ori să faceţi în scris o descriere a 
lui, pentru a avea imaginea clară a felului cum arată poti- 
rul. Cînd aţi terminat descrierea, continuaţi exerciţiul. 

Aşezaţi-vă într-o poziţie confortabilă, relaxați-vă şi 
închideţi ochii. Imaginaţi-vă că sînteți într-o pădure, 
înconjurat de copaci tineri şi grațioşi. Simţiţi mirosul 
aerului proaspăt din jur şi „fiti“ într-adevăr în acest loc. 
Realizaţi senzaţia de a avea picioarele pe pămînt, imagi- 
naţi-vă soarele strălucind printre copaci și ascultati cînte- 
cul păsărilor sau alte sunete pe care le-aţi putea auzi. 
Imaginaţi-vă că aveţi potirul cu dumneavoastră. 

Cînd v-aţi corelat la atmosfera locului, imaginaţi-vă că 
auziţi un pîrîu susurînd undeva în apropiere si luaţi-o în 
direcţia aceea. Nu vă grăbiţi, observați ce este în jur, apoi 
ajungeţi la o poiană din acea pădure și vedeţi izvorul. 
Mergeţi fără grabă la izvor şi luaţi în potir puţin din apa 
strălucitoare şi limpede, precum cristalul, ce țișnește din izvor. 

Beti din potir. Ce simţiţi cînd faceţi asta ? Ce gust are 


apa ? Ce efect are asupra dumneavoastră faptul că beti 

apa asta din cupa dumneavoastră magică ? Cum vă simţiţi 
acum, după ce v-a pătruns în corp ? 

După ce aţi făcut toate astea, întoarceţi-vă în camera 
dumneavoastră, deschideţi ochii și rămîneți în starea de 
spirit creată. Cum a fost această experiență ? 

Un potir, graal sau cupă magică este un simbol asociat 
de obicei lui Netzach, care corespunde totodată sentimen- 
telor şi firii, în general. În călătoria imaginară la izvor aţi 
călătorit către această sferă. Aţi plecat din Hod, pîndindu-vă 
la propria cupă, apoi aţi trăit actul de a bea din ea, avînd 
sentimente legate de acest lucru, şi poate aţi simţit unele 
efecte asupra conștiinței. În acest exerciţiu aţi folosit atît 
Hod (gîndurile), cît și Netzach (sentimentele) și aţi reali- 
zat O corelare între ele. Ca în toată activitatea cabalistică, 
acum este important să aduceţi această experienţă în plan 
terestru, în Malkuth, în corp şi în lumea exterioară. Cum 
puteţi exprima cu ce v-aţi corelat în acest exercițiu în viața 
zilnică ? 


5. DIFERITE LUMI 


Esenta întregului este exprimată de un cuvînt în patru li- 
tere... acest nume este cheia înţelegerii a tot ceea ce oamenii 
au putinţa de a cunoaște despre natura întregii realități. Pri- 
vifi cu atenţie cuvîntul ca atare. El vă sugerează cum ar pu- 


tea arăta Dumnezeu. 


Jeff Love 


Corpurile noastre fizice nu sînt compuse doar din 
celule, molecule, ţesuturi, organe, piele, sînge și altele 
asemenea. Ele sînt compuse și din diferite feluri de ener- 
gie. De exemplu, energia pe care o folosim pentru a ne 
menţine în viată, transformînd ceea ce luăm din aer şi 
mîncare în energia vitală. Apoi energia pe care o folosim 
pentru a intra în contact cu lumea, în munca sau „joaca“ 
noastră. Folosim energie chiar şi atunci cînd ne odihnim 
sau dormim ; vieţile noastre sînt de fapt o permanentă 


interacţiune de energii în continuă schimbare. 

La fel ca mulţi alți specialişti care studiază energiile 
umane, cabaliștii sînt de părere că mai există un alt corp, 
strîns legat şi corelat cu cel fizic, numit corp eteric. În 
mod normal, vedem doar corpurile noastre fizice, dar, 
dacă am putea vedea toate energiile generate înăuntrul 
nostru, ca entitate separată, atunci ne-am putea vedea 
„dublura“ eterică. Această dublură eterică corespunde lui 
Malkuth, la fel ca și corpul fizic. O cale simplă de a simţi 
dublura eterică este să apropii un deget de la o mînă din 
ce în ce mai mult de degetul celeilalte mîini pînă cînd ele 
sînt foarte apropiate, dar nu se ating. Atunci se poate 
simţi dublura eterică a fiecăruia. 

Există alte fluxuri de energie care corespund celorlalte 
sfere și planuri din Arborele Vieţii. Fluxul de energie aso- 
ciat cu sferele personalităţii din Arbore, mai ales cu 
Yesod, reprezintă corpul astral. Acesta, la rîndul său, deşi 
este strîns interconectat cu exercitarea personalităţii prin 
gînduri, sentimente şi emoţii, este în mod cert un corp 
distinct. Cîteodată se face o distincţie între zona astrală 
„superioară“ (a lui Hod şi Netzach) şi „inferioară“ (a lui 
Yesod), dar această distincţie este mai degrabă una calita- 
tivă şi nu de categorie. Dublura astrală este la fel de reală 
ca şi gîndurile sau sentimentele noastre, deși face parte 
dintr-un alt sistem. 

Putem conştientiza dublura noastră astrală, pur și 
simplu, relaxîndu-ne şi cufundîndu-ne în reverie, treji, dar 


disociaţi de realitate. Ori de cîte ori visăm cu ochii des- 

chiși, facem uz de energiile astrale. Este ca şi cum am fi 
„într-o altă lume“, văzînd ce se întîmplă acolo şi avînd 
trăiri care, în planul acela imaginar, sînt foarte reale. Pu- 
tem în orice clipă să deschidem ochii şi să fim din nou în 
lumea fizică, dar acest lucru nu face ca trăirea noastră să 
devină mai puţin „reală“. Şi cu cît mai adînc ne lăsăm cu- 
fundati în lumea astrală, cu atît mai mult simţim modul 
de a gîndi și simţi asociat cu aceste energii. 

Corpurile noastre fizic, eteric şi astral nu sînt cu a- 
devărat separate, ci formează o zonă continuă dinspre cel 
fizic spre exterior. Ele funcţionează cu diverse viteze de 
vibraţie, dar ca şi diferitele sfere din Arborele Vieţii, sînt 
parte dintr-o unică trăire continuă (aşa cum sferele sînt 
părţi ale unui Arbore unic). Acest unic Arbore al Vieţii 
poate fi, din raţiuni utilitare, împărţit în diferite zone sau 
„lumi“, astfel încît să putem ajunge la o mai bună înţele- 
gere a felului în care funcţionează diferitele noastre ener- 
gii lăuntrice. 


Cele patru lumi 


Dacă privim din nou la figura 7, vedem că Arborele 
Vieţii poate fi împărțit în patru „lumi“, sau nivele de energie. 
Prima lume, numită Atziluth, este compusă din Kether şi 
Chockmah. În acest sens, Kether se referă la Creatorul 
Mamă-Tată, iar Chockmah la voinţa sau hotărîrea Crea- 
torului de a se manifesta. Se spune că Creatorul și voinţa 
lui / ei sînt inseparabile, astfel că pare absolut normală in- 

cluderea ambelor aceste sfere în prima zonă de energie. 
Ea este astfel definită ca Lumea Creaţiei, „locul“ de unde 
derivă toate. 

A doua lume, numită Briah, se compune numai din a 
treia sferă. Ea este numită Lumea Receptivităţii. Dacă 
Creatorul are o voinţă creatoare, atunci El, pentru a 
menţine echilibrul, trebuie să aibă şi o latură de „recepti- 
vitate“. Conform tradiţiei cabalistice, toate sferele sînt 
atît masculine, cît şi feminine în energii, astfel încît nu se 
face nici o legătură între „creator“ şi „masculin“ şi, res- 
pectiv, „receptiv“ și „feminin“ ca în cadrul altor sisteme. 
Chockmah şi Binah, ambele aflate în acelaşi plan pe 
Arborele Vieţii, sînt egale și în echilibru dinamic una faţă 
de cealaltă. Una nu poate exista fără cealaltă. 

Rezultatul interacțiunii dintre aceste două lumi este 
crearea unei a treia lumi, Yetzirah, care este compusă din 
toate celelalte sfere, în afară de Malkuth. Această a treia 
lume se numeşte Lumea Formării, pentru că în această 
lume se găsesc toate diferitele aspecte care înseamnă for- 
ma fizică de manifestare finală. Aceasta include domeniul 
arhetipurilor (Chesed şi Geburah). Sufletul sinelui lăun- 
tric individual (Tiphareth) şi mijloacele de manifestare 
sau „sferele personalităţii“, reprezentate de Netzach, Hod 
şi Yesod. 

Punctul culminant al proceselor care se desfăşoară în 
aceste prime trei lumi este formarea unei a patra lumi fi- 


nale, numită Assiah, care reprezintă forma de manifestare 

fizică reală, lumea aşa cum o cunoaştem. Pentru fiecare 
dintre noi, ca ființă individuală, acest lucru reprezintă 
corpul ca substanța fizică prin intermediul căruia existăm. 
Cîteodată, aceste patru lumi sînt reprezentate prin patru 
arbori separați, cîte unui pentru fiecare lume, din raţiuni 
practice, de obicei este mai indicată reprezentarea unui 
singur Arbore al Vieţii. Aceasta, deoarece se consideră că 
fiecare sferă individuală a Arborelui ar avea un Arbore 
complet în interior, astfel încît avem deja 11 x 11 sfere, 
fără a le mai înmulţi încă o dată cu 4! 

La început, ne-am putea întreba care este rostul împărțirii 
Arborelui în patru lumi. Punînd însă în relație aceste lumi 
cu alte scheme și concepte ale conștiinței, lucrul devine 
clar. Descoperim că în multe sisteme deosebite se practică 
împărţirea în patru, ca, de exemplu, cele patru „elemente 
ale înţelepţilor“ din alchimie — focul, apa, aerul și 
pămîntul. Prima lume se referă la focul creator, a doua, la 
apa receptivă, a treia, la aerul formator și a patra, la 
pămîntul material. Se spune că uneori ar exista un al 
cincilea element, Spiritul, care este suflul Creatorului ce 
dă viaţă tuturor lumilor. 

Dacă privim cele patru lumi ca straturi sau văluri suc- 
cesive, care filtrează lumina ce vine de la creaţia originală, 
putem înţelege intenţia pe care se întemeiază împărţirea. 
Pentru ca lumea fizică să poată exista și să poată fi popu- 
lată cu diferite fiinţe, inclusiv oameni, scînteia creatoare 


iniţială trebuie menținută, dar voalată, astfel încît să nu 

fie prea strălucitoare sau chiar orbitoare pentru fiinţele 
create. Prima lume este astfel considerată ca cea a Spiritului 
pur și, fiind asociată cu focul, poate fi cu siguranţă privită 
ca ceva prea puternic în sine pentru a putea îndeplini 
funcţia creaţiei. A doua lume, cea de apă, este creată 
pentru a realiza echilibrul cu focul. O dată făcut acest 
lucru, creaţia poate continua, dar ca energia de formare să 
poată trece în formă de manifestare trebuie însuflețită de 
suflul Creatorului. Aerul este mediul adecvat pentru 
aceasta. Atunci, a patra lume materială a elementului 
pămînt poate să ia fiinţă. 

Se spune că Creatorul vrea ca noi să trăim cele mai 
pure calități ale sufletului în cel mai deplin sens. Creato- 
rul a acoperit cu un văl energiile sale, astfel încît ne pu- 
tem întoarce încet, dar sigur, către sursa noastră, fără 
pericolul de a fi arşi de prea multă energie. Poate că unii 
dintre oamenii care în societate sînt etichetaţi drept „ne- 
buni“ sau „psihopati“ s-au deschis către aceste energii 
prea devreme și au fost „arşi“ de focul creator. Fie că este 
aşa sau nu, oricum, este în mod cert o avertizare pentru 
noi în sensul să actionăm conform propriului nostru ritm, 
iar atunci cînd este necesar, să cerem ajutorul celor ce au 
experiența călătoriei pe acest drum. 

Am văzut într-un capitol anterior cum în Geneză ceea 
ce este în mod obişnuit tradus ca „Dumnezeu“ este în ori- 
ginalul ebraic ELOHIM, Creatorul Mamă-Tată. Cînd 


DIFERITE LUMI 95 


ajungem la Exodl, unde se petrece manifestarea fizică 
reală, cuvîntul tradus în mod uzual ca „Dumnezeu“ este 
în ebraică IHVH, lehova. Unii afirmă că acesta este nu- 
mele de nespus al lui „Dumnezeu“ şi că, dacă este pro- 
nuntat corect, întregul univers se va sfirşi. Din acest 
motiv, evreii adesea nu pronunţă lehova cînd întîlnesc 
acest cuvînt în Biblie, ci îl înlocuiesc cu Adonai, numele 
„dumnezeului“ personal al fiecăruia dintre noi. IHVH 
este totuși privit de cabaliști drept chiar mai mult decît 
doar numele de nespus al lui „Dumnezeu“. Este conside- 
rat ca formula cheie pentru înțelegerea întregii creaţii. 

IHVH,  cîteodată numit Tetragrammaton, este 
compus, aşa cum putem vedea, din patru litere ebraice, 
I-H-V-H, yod, heh, vau, heh. Aceste patru litere se core- 
lează, în ordinea dată, cu cele patru lumi de care am vor- 
bit mai sus. Prin corespondențe vedem apoi că ele se 
corelează totodată cu cele patru elemente. Cele patru li- 
tere se referă şi la cele patru părţi ale fiinţei create — I, la 
cap, H, la umeri și braţe, V, la restul trunchiului şi H, 
final, la picioare. Dacă scrieţi aceste patru litere ebraice 
(vedeţi anexa pentru formele literelor) una sub alta, veţi 
constata că ele formează reprezentarea grafică a unui corp 
omenesc. 

Mai există multe aite aspecte de mister asociate cu 


IHVH, majoritatea însă în afara sferei acestei cărți. De 


1 Cartea a [I-a din Vechiul Testament.(n. trad.). 

exemplu, I se referă la „tată“, H, la „mamă“, V, la „fiu“, 
iar H final, la „fiică“. Acestea patru sînt considerate şi re- 
prezentante pentru forţă, tipar, activitate şi formă. Forţa 
(voința sau energia) şi tiparul (conceptul sau echilibrul) 
se unesc și au ca rezultat două creaţii la fel de echilibrate, 
fiul şi fiica. Aceştia reprezintă activitatea (faptele) lumii şi 
forma (existenţa) lumii. Cu cît ne cufundăm mai mult în 
misterele lui IHVH, cu atîta constatăm că ne ajută mai 
mult să ne dăm seama de minunatul model cosmic descris 


în viziunea cabalistică a creaţiei. 
Cele patru lumi ale culorii 


Fiecăreia dintre cele patru lumi îi este asociată o 
schemă coloristică anume. Aceste patru scheme de 
culoare se numesc gamele regelui, reginei, împăratului şi 
împărătesei. Totuși din raţiuni practice, culorile folosite 
în mod obișnuit sînt cele ale gamei reginei. Dacă priviţi 
Arborele Vieţii de pe coperta cărţii, veţi vedea că sferele 
şi căile sînt colorate conform acestei tradiţii. S-a constatat 
că este eficient să se facă uz de aceste culori atît cînd 
învăţăm să vizualizăm Arborele, cît şi cînd îl folosim pen- 
tru dezvoltarea personală sau vindecarea afecţiunilor. 

Din punct de vedere coloristic, triada divină Kether, 
Chockmah şi Binah, indică natura acestor sfere şi actul 


creator. Kether, „scînteia divină“, este o strălucire albă, 

albul fiind „culoarea“ care nu absoarbe nici o altă culoare, 
ci le reflectă pe toate. Binah, marea cea mare a iubirii spi- 
rituale, este negru — negrul fiind „culoarea“ care absoarbe 
şi cuprinde toate celelalte culori. Adevărata dragoste spiri- 
tuală încorporează şi cuprinde fără a respinge sau a judeca. 
Chockmah, aşezată între acestea două, este considerată a 
fi gri argintiu, deci un amestec de alb şi negru. Lui Daath, 
„sfera fără număr“, nu i se atribuie nici o culoare. În 
manifestarea sa însă este văzută ca un „curcubeu“ ce for- 
mează un pod între sferele divine și restul Arborelui, 
astfel că am colorat-o corespunzător. 

Este interesant de observat că cele trei sfere centrale 
(acelea ale „sufletului“) sînt colorate în culori primare, 
adică roșu (Geburah), albastru (Chesed) şi galben (Tipha- 
reth). Culorile celor trei sfere ale personalităţii sînt 
combinaţii ale culorilor primare. Netzach este verde (un 
amestec de Chesed și Tiphareth, albastru şi galben), Hod 
este portocaliu (combinînd culorile lui Geburah și Tipha- 
reth), în timp ce Yesod este violet (combinînd culorile lui 
Geburah şi Chesed). 

Malkuth era tradiţional colorat cafeniu roșcat, galben 
citron, măsliniu şi negru pentru a reprezenta cele patru 
elemente. Cum este mult mai util să considerăm elementele 
drept corespondente ale diferitelor sfere şi lumi din Arbore, 
concepţia coloristică a fost modificată. Poate că cele mai 


adecvate culori pentru pămînt ar putea părea la prima 

vedere să fie verdele și maroul, dar, cînd acţionăm cu 
energiile lui Malkuth, constatăm că bleu-ciel este o culoare 
mai eficientă. Acest lucru nu este surprinzător dacă ţinem 
seama de vastitatea suprafeței pămîntului care este acoperită 
cu apă, iar fotografiile trimise de misiunile spaţiale confirmă 
frumoasa culoare albastră a planetei noastre. La fel, la un 
nivel mai profund, energia planetei noastre (numită „energie 
organică“ de Wilhelm Reich) este considerată a fi albastră. 
Uitîndu-ne la culori şi încercînd să le corelăm la cele 
patru lumi, constatăm că primele două lumi sînt implicate 
în aspectul creator şi cel de receptoare ale Creaţiei, astfel 
că sînt reprezentate fie ca reflectînd, fie absorbind toate 
culorile. A treia lume, cea a lui Yetzirah şi a formării, cu- 
prinde cele trei culori primare și celelalte trei create prin 
amestecul acestora. Assiah, a patra lume, a pămîntului, 
este colorată potrivit percepţiei noastre a planetei, mai 
ales conform modului cum este considerată din punct de 
vedere energetic şi cum este văzută din spaţiu. Coerenţa 
schemei coloristice a Arborelui Vieţii este foarte fru- 
moasă şi este un exemplu adecvat pentru ilustrarea im- 


portanței înţelegerii corespondențelor cabalistice. 
Centrii de energie 


Diferitele energii care sînt prezente în corpurile noas- 


tre pot fi uşor înţelese prin intermediul Arborelui Vieţii. 

Așa cum atestă atît sistemele orientale, cât și cele occidentale, 
există nenumărate „puncte energetice“, înăuntrul nostru. 
Sistemele orientale desemnează şapte centre de energie 
principale, care sînt numite „ceakre“ şi corespund planu- 
rilor din Arborele Vieţii. Cînd este deschis vreunul dintre 
aceste puncte principale, acest lucru conferă individului 
putere de percepţie şi forţă de creaţie. Cele şapte „cea- 
kre“ de bază, împreună cu sferele ce le corespund, sînt : 


; Ceakra Sfere din 

Centru energetic | NP a 

(denumire) Arborele Vieţii 
baza coloanei muladhara Malkuth 
organele genitale  svadisthana Yesod 
plexul solar manipura Hod şi Netzach 
inima anahata Tiphareth, 

Geburah și Chesed 

gîtul visuddhi Daath 
mijlocul capului ajna Binah şi Chockmah 
creștetul capului  sahasrara Kether 


Dacă luaţi în considerare acest tabel împreună cu 
figura 8, veţi înțelege cum se mulează Arborele Vieţii pe 
corpul uman. Acest lucru este extrem de important 
pentru înţelegerea Cabalei, deoarece prin intermediul 
corpurilor noastre putem aduce orice în formă de mani- 
festare. Nu ar avea nici un sens să trecem la nivelurile 
spirituale profunde şi să percepem idei edificatoare, de 
exemplu, dacă nu sîntem în stare să facem ceva cu ele în 
lumea noastră cotidiană. 

În corp există mai multe centre energetice, în afara 
celor şapte „majore“, şi dacă ne analizăm corpul, avînd 
suprapus un Arbore imaginar, putem găsi cu ușurință 
multe dintre ele. De exemplu, locurile unde căile se încru- 
cișează pe Arbore, asociate cu corpul, ne ajută să loca- 
lizăm exact centrii psiho-spirituali de mare eficacitate 
curativă. Merită să vă cercetaţi corpul pentru a vedea dacă 


găsiţi localizarea acestor centri suplimentari. 


Figura 8. Corpul uman 

Centrii energetici fizici majori, sau ceakrele, pot fi 
consideraţi ca fiind niște discuri turnante de energie care, 
la nivelul corpurilor energetice, sînt conectate la coloana 
vertebrală în șapte puncte specifice, de la baza coloanei 
pînă sus. Dacă comparăm sistemul ceakrelor cu Arborele 
Vieţii, constatăm că există centre de energie cărora le 
corespund mai multe sfere. Unele dintre ceakre sînt 
implicate în aspectul dualității externe, adică sînt respon- 
sabile pentru echilibrul extern. Acestea au asociată o singură 
sferă, „cealaltă jumătate“ a polarității fiind în afara individului. 
Cele ce privesc dualitatea lăuntrică sînt implicate în echi- 
librul interior al individului şi au asociate mai multe sfere. 

Ceakra plexului solar, corespunzînd lui Hod şi Net- 
zach, are o natură dublă, deoarece părţile stingă şi 
dreaptă ale corpului trebuie să fie echilibrate pentru ca 
punctul să poată fi deschis şi total eficient. Cu alte cu- 
vinte, dacă gîndurile (Hod) şi sentimentele noastre (Net- 
zach) nu sînt în echilibru, vor exista probleme asupra 
cărora va trebui acţionat la acest nivel energetic. Ceakra 
de la mijlocul capului are, de asemenea, o natură dublă, 
dar de nivel mai profund, așa cum demonstrează cores- 
pondenţa ei cu Binah și Chockmah. Ea este implicată în 
realizarea echilibrului dintre lubirea spirituală și Voinţă 
şi cînd e deschisă îl conectează pe individ la interiorizări 
de mare profunzime. 

Vom lua în considerare mai detaliat problema inimii 
în relaţie cu Arborele Vieţii într-un capitol următor. Ceakra 


inimii este corelată în primul rînd la sfera centrală a 

Arborelui, Tiphareth. Este, de asemenea, asociată cu Ge- 
burah și Chesed, avînd un aspect dublu ce privește ceea ce 
are de învăţat sufletul în călătoria lui prin viaţă. O inimă 
aflată în corelaţie cu sferele corespunzătoare şi care 
funcţionează cu subtilitate optează pentru a se deschide 
sau închide potrivit situaţiei, fiind capabilă să se vindece 
singură şi pe alţii, precum şi să-și protejeze corpul şi mij- 
loacele lui de expresie. Tiphareth şi inima sînt asociate cu 
sentimentele „elevate“, valorile, iubirea, serviciile, altruis- 
mul etc. Se consideră că omenirea ca un întreg se depla- 
sează în zilele noastre de la preocuparea primordială față 
de problemele plexului solar spre o nouă conexiune și o 
deşteptare a valorilor ce ţin de inimă. 

Ceakrele „unice“ sînt mai uşor de înţeles în ceea ce 
priveşte poziţia lor în Arborele Vieţii. În timp ce la cele- 
lalte ceakre accentul este pe echilibrul lăuntric, aceste patru 
ceakre sînt implicate în problemele echilibrului extern. 
Ceakra de la baza coloanei (Malkuth) — priveşte supra- 
vieţuirea în lume : ceakra sexuală (Yesod) — interactiu- 
nea şi relaţile interpersonale, mai ales acelea de orientare 
sexuală ; ceakra gîtului (Daath) — expresia și comunica- 
rea, şi ceakra creştetului (Kether) — realizarea unității 
lăuntrice şi exterioare, şi legătura cu Divinitatea Mamă- 
Tată. 


Suflet, personalitate și lume 


În majoritatea timpului sîntem atît de adînciţi în acti- 

vităţile zilnice de supravieţuire fizică, de reacţii emoțio- 
nale şi de jocuri imaginative ale intelectului, încît nu 
avem timp să ne gîndim la nimic din ceea ce poate fi nu- 
mit „spiritual“. Într-adevăr, mulţi oameni trăiesc întreaga 
lor viaţă, deşi neîndoios şi ei la rîndu-le atinși de Spirit, 
fără ca vreodată să se gîndească la natura lor mai pro- 
fundă. De aceea, dacă şi cînd se produc astfel de mo- 
mente, trezindu-ne brusc față în faţă cu natura noastră 
spirituală sau cu „sufletul“, efectele lor sînt deseori 
copleşitoare şi într-un anume fel tulburătoare. Speriaţi de 
experiență, putem opta pentru retragere din trăire, 
negîndu-i chiar realitatea. Chiar dacă ne face plăcere ceea 
ce trăim, este de așteptat să ne lăsăm prinşi din nou de 
ocupațiile zilnice ale vieţii și să pierdem din vedere legătura 
creată. 

Gîndind la aceste momente din viaţa noastră, avem 
tendința de a le privi ca pe ceva ce ni s-a întîmplat. În 
esenţă ne comportăm ca şi cum am fi personalităţi care au 
cîteodată trăiri spirituale. Vom afirma, într-un fel sau 
altul, că „avem un suflet“. Unul dintre conceptele cheie 
ale Cabalei se referă la reversul acestui mod de a percepe 
realitatea noastră, astfel încît să devenim un suflet care 
are o personalitate. Nu sîntem partea inferioară a Arbo- 
relui care are şi ceva mai profund în ea. Sîntem îndemnați 
să ne trăim viața cu conștiința că sîntem Tiphareth și sfe- 
rele superioare, sîntem suflet şi, pentru a ne manifesta, 


ne-am înveşmîntat cu sferele personalităţii (de la Netzach 

pînă la Malkuth). Și asta nu este doar un concept, deoa- 
rece constatăm că o dată ce credem acest lucru şi, cel mai 
important, acţionăm asupra lui, lumea noastră se trans- 
formă. Ceea ce erau probleme cu care eram forțați să dăm 
piept într-un fel sau altul se transformă în ocazii prielnice 
pentru dezvoltarea și creșterea personală. 


Exercitiul 5: Mantia spiritului 


Între sferele personalității din Arborele Vieţii şi 
Tiphareth se află un văl, numit cîteodată „Vălul lui Paro- 
keth“. Acest văl acționează ca o mantie, aşa încît pînă nu 
facem propria noastră conexiune directă cu energiile su- 
fletului nu sîntem buimăciți sau uluiți de energiile care se 
află la îndemîna noastră. În capitolul următor vom aborda 
problema călătoriei noastre de „constituire a sufletului“ 
prin utilizarea Arborelui Vieţii, astfel, acest exerciţiu are 
menirea de a ne pregăti pentru acest lucru. 

Înainte de a începe, aşezaţi-vă confortabil, relaxați-vă 
şi concentraţi-vă pentru un timp asupra respirației. Nu 
forţaţi şi nu vă modificaţi modul de a respira în nici un fel, 
ci doar urmăriţi în mod conştient aerul care intră și iese 
din plămîni. Dacă respiraţia este mai superficială, poate do- 
riți să respirați mai adînc, dar altfel menţineţi-vă felul perso- 
nal de a respira. Urmărind felul cum respirați, încercați să vă 
daţi seama de orice tensiuni existente în corp și optaţi pentru 
a le elibera o dată cu expiraţia. 


Imaginaţi-vă că purtaţi o mantie grea de culoare 

închisă. Gluga este trasă pe cap şi vă ascunde faţa. 
Petreceţi cîtva timp imaginîndu-vă cu adevărat mantia, 
simţind-o de jur împrejurul corpului fizic. 

Această mantie întunecată, cu glugă, este mantia ne- 
gativismului, temerile şi emoţiile negative, gîndurile și 
senzațiile din viaţă. Străduiţi-vă să simţiţi cu adevărat 
greutatea ei. 

Acum începeţi să vă daţi seama că mantia se ridică 
lent și se îndepărtează de corp, luînd cu ea tot ceea ce este 
negativ. Imaginaţi-vă că simţiţi cum mantia se desprinde 
şi se ridică. Imaginaţi-vă cum dispare. O dată ce a dispărut 
de tot, sînteţi liber să vă îmbrăcaţi cu orice altă mantie 
doriţi, o mantie a dragostei, bucuriei, frumuseţii, pro- 
tecţiei sau a oricărei calități vreţi. Alegeţi-vă chiar acum 
mantia pe care doriţi să o purtaţi. 

Imaginaţi-vă tabloul viu reprezentîndu-vă îmbrăcat cu 
noua mantie pe care ati ales-o, această mantie de lumină 
şi energie pozitivă. Vedeţi ce culoare are şi simțiţi-i textura 
şi calităţile fizice. 

Conșştientizaţi faptul că această mantie nouă este un 
simbol al sufletului dumneavoastră. Înţelegeţi că în cali- 
tate de suflet puteţi purta orice mantie doriţi. 

Fiţi conștient că sînteți un suflet şi faceţi o alegere 
înțeleaptă. 


6. PERSOANA DEPLINĂ 


În lumina Cabalei, umbrele lucrurilor trecătoare sînt nu- 


maideciît alungate. 


Aleister Crowley 


Una dintre cele mai profunde și mai cunoscute 
maxime ezoterice sună cam aşa : „precum în cer, așa şi pe 
pămînt“. Din perspectiva Cabalei această formulare 
afirmă identitatea esenţială dintre Divinitatea Mamă- 
Tată şi Creaţie. Am putea spune „zeul“ l-a făcut pe bărbat 
după chipul și asemănarea sa (şi, desigur, „zeiţa“ a făcut-o 
pe femeie după chipul şi asemănarea sa). Pentru un 
cabalist acest lucru nu poate fi acceptabil, pentru că ar 
implica un dualism care neagă teoriile şi trăirile pe care le 
avem cînd intrăm în legătură cu lumea noastră lăuntrică. 
Ar fi mai corect să spunem „zeiţa-zeul“ a făcut „femeia- 
bărbatul“ după chipul şi asemănarea sa, apoi a separat 


această creaţie în două astfel ca, prin această diviziune, 

creaţia să poată cunoaște dragostea şi să poată împlini 
identitatea sa esenţială adevărată cu Divinitatea. 

Cînd luăm în considerare triunghiurile care formează 
Arborele Vieţii, vedem că, în ciuda poziţiei răsturnate a 
triunghiului doi şi trei, cele trei triunghiuri sînt fiecare în 
parte imaginea reflectată a celuilalt. Cabaliştii consideră 
că aşa și este, fiecare triunghi înveșmâîntîndu-se succesiv 
cu materie din ce în ce mai densă pînă în momentul cînd 
poate fi creată lumea lui Malkuth. Diviziunea reală în 
masculin şi feminin nu are loc înainte de crearea lui Mal- 
kuth. În ciuda faptului că energia devine din ce în ce mai 
densă pe măsură ce coboară pe Arbore, esenţa Divinităţii 
este transportată prin toate sferele fără a fi cîtuşi de puţin 
slăbită sau diminuată. Este deci corect să spunem că atît 
în Malkuth, cît şi în Kether, Divinitatea este la fel de pre- 
zentă. Astfel, ne întoarcem la maxima : „precum în cer, 
aşa și pe pămînt“. 

O maximă cabalistică similară spune : „Kether este în 
Malkuth, iar Malkuth este în Kether...“ Aceasta presu- 
pune cu certitudine același sens. Macrocosmosul (repre- 
zentat de triunghiul superior) este reflectat perfect în 
microcosmos (reprezentat de triunghiul de jos). Maxima 
cabalistică continuă afirmâînd : „...dar într-un alt mod“. Cu 
alte cuvinte, Divinitatea şi Creaţia sînt una, cu o singură 
diferenţă ! Asta ar părea un fel de contradicţie pînă nu ne 
dăm seama despre ce diferenţă este vorba, şi anume des- 


pre cunoașterea existenței. Cînd Creaţia atinge acest nivel 

de autocunoaştere, ea devine deci una cu Divinitatea. 
Exact la acest lucru s-a referit lisus cînd a spus atît de sim- 
plu și clar : „cunoaște-te pe tine însuți“. 

Pentru un cabalist această cunoaştere de sine este în 
mod necesar experienţa directă şi nu înseamnă doar a 
crede. Fără a nega importanţa credinţei, este clar că pen- 
tru a realiza o autocunoaștere adevărată trebuie să cu- 
noaștem prin experienţă directă propriul nostru sine. Din 
această cunoaștere putem obţine o credinţă vie, bazată pe 
înțelegerea noastră acumulată prin experienţă directă, 
care este total diferită de o „credinţă oarbă“, bazată pe 
ceea ce ni s-a spus că ar fi adevărul. Pentru unii oameni 
credința singură poate fi suficientă pentru a-i susține și 
ajuta să se dezvolte, şi să se apropie de înţelegerea 
propriei naturi lăuntrice, dar Cabala subliniază că, dacă 
vrem să ne cunoaştem cu adevărat ca fiind una cu Divinul, 
trebuie să aflăm acest lucru în mod direct. 

Tot ceea ce cunoaște prin trăire un cabalist este privit 
ca o ocazie favorabilă pentru dezvoltare si înaintare către 
autorealizare. Chiar ocaziile prezentate prin intermediul 
corpului nostru nu sînt lipsite de importanţă. Corpul, 
reprezentat de Malkuth, este considerat ca un tempiu viu 
al sufletului. Ne întrupăm pe această planetă prin corpu- 
rile noastre și doar prin aceste corpuri ale noastre putem 
interacţiona cu materia densă a existenţei. De aceea este 
vital să tratăm corpurile noastre cu tot respectul cuvenit 


unui asemenea templu de preţ. 

După cum ştiţi, Malkuth reprezintă lumea externă, 
aceasta fiind, de asemenea, văzută ca un templu, templul 
exterior în care avem experienţe şi ne exprimăm. Putem 
astfel să facem încă o legătură, şi anume, între templul 
lăuntric (corpul) şi templul exterior (lumea externă). Este 
important să tratăm templul nostru exterior cu un respect 
la fel de mare ca cel arătat celui interior. Cînd facem rău 
planetei noastre, aceasta reflectă de fapt răul pe care ni-l 
facem nouă înşine. Dacă ne respectăm într-adevăr corpul, 
înseamnă că inevitabil trebuie să respectăm și templul 
nostru exterior. Indiferent de cunoștințele ştiinţifice pe 
care le avem, din perspectiva nostră planetară vedem 
astrele murind în fiecare seară și renăscînd în fiecare 
dimineaţă. Dacă am fi pe soare, am percepe lumina ca 
fiind continuă, în centrul tuturor activităţilor, inclusiv 
ciclurile pămîntului. În mod asemănător, din perspectiva 
noastră terestră, avem experienţa unui ciclu similar de 
viaţă şi moarte. Ca suflete însă, ne putem da seama de 
continuitatea noastră, văzînd cum nașterea şi moartea sînt 
puncte de tranziţie, de introducere şi scoatere din starea 
de încarnare de pe planetă. Dacă ne dăm seama de acest 
adevăr, vom vedea în mod inevitabil că încarnarea noastră 
are un scop. Pentru un cabalist acest scop este, în 
esenţă, să reuşească să conştientizeze adevărata noastră 
natură lăuntrică divină şi să împlinească legătura cu 
Divinitatea. 


Pentru fiecare dintre noi însă, ca suflete individuale, 

există un scop anume de fiecare dată cînd ne încarnăm 
aici. Avem anumite lucruri de învăţat şi, pînă cînd nu 
trăim și nu întelegem cu adevărat aceste lucruri, conti- 
nuăm să evoluăm în spirală printr-un ciclu nesfârșit de 
experienţe (şi chiar încarnări), învățăturile fiindu-ne 
prezentate într-o varietate nesfirşită de moduri. O dată ce 
o anume învăţătură a fost deprinsă, putem trece la 
următoarea. Fiecare pas în acest proces în desfăşurare ne 
apropie de conştientizarea menirii noastre sau a „voinţei 
adevărate“, motivul pentru care ne aflăm pe pămînt. 
Pentru o persoană, menirea poate fi de a-și exprima iubirea 
într-un fel elevat, abstract, pentru alta, de a-si exprima 
iubirea îngrijind oameni bolnavi sau invalizi. Poate 
pentru a treia, menirea este să lupte împotriva unei 
nedreptăţi, astfel încît să existe mai mult adevăr, iar 
pentru o alta menirea constă în a fi, pur și simplu, catali- 
zatorul pentru realizarea progresului altcuiva. Nici o menire 
individuală nu este mai bună sau mai rea decit a altuia. 
Cheia este să ne găsim propria menire sau voință 
adevărată şi apoi s-o împlinim. Cînd am înfăptuit acest 
lucru, înseamnă că ne-am acordat într-adevăr, ca suflete, 
la Spiritul Universal, și putem realiza identitatea dintre 


microcosmos şi macrocosmos. 
Arhetipuri universale 


Cele două arhetipuri primordiale care ne modelează 


experienţa sînt „Iubirea“ şi „Voința“. Acestea sînt repre- 

zentate pe Arborele Vieţii de Chesed şi Geburah, cele 
două sfere care, alături de Tiphareth, formează triunghiul 
sufletului. Aceasta nu înseamnă că Iubirea și Vointa sînt 
același lucru cu sufletul, dar, printr-o întelegere a cores- 
pondentelor, putem afirma că menirea încarnării sufletu- 
lui este exprimată, în fiecare individ, prin relaţia sa cu 
aceste două arhetipuri. 

Arhetipurile Iubirii şi Voinţei se manifestă în perso- 
nalitatea noastră într-o multitudine de feluri. Mai simplu, 
putem spune că cei mai mulți oameni au tendinţa de a 
avea mai dezvoltată legătura lor cu unul din aceste arheti- 
puri, în timp ce legătura cu celălalt este relativ subdezvol- 
tată. Cineva care și-a dezvoltat propriul Geburah, de 
exemplu, va avea tendinţa să fie hotărît, să aibă o mare 
putere de concentrare şi să aibă forta necesară pentru a se 
afirma corespunzător. Dacă dezvoltarea lui Geburah s-a 
produs în dauna lui Chesed (arhetipul Iubirii), persoana 
va fi înclinată să-i manipuleze pe ceilalţi, va fi egoistă și 
ambițioasă și va nutri O teamă ascunsă că își va pierde pu- 
terea. Pe de altă parte, cineva care are bine dezvoltată 
legătura cu Chesed va fi mai curînd cooperant, sensibil, 
gata să ajute şi receptiv. Dacă dezvoltarea lui Chesed a 
avut loc în dauna lui Geburah (arhetipul Voinţei), per- 
soana va avea tendinţa să fie devotată, dependentă, va fi 
conformistă și va nutri teama ascunsă că va rămîne sin- 
gură, pierzînd iubirea tuturor. 

În ambele cazuri, fie că dezechilibrul este de partea lui 
Geburah sau a lui Chesed, trebuie să ne reechilibrăm 

aducînd nivelul arhetipului mai puţin dezvoltat pînă la ni- 
velul celui mai dezvoltat. În acest fel, creăm un echilibru 
dinamic prin includere. Va fi, de asemenea, nevoie să se 
acționeze și asupra arhetipului dezvoltat, dar, decît să-l 
reducă, un cabalist va prefera să-i corecteze distorsiunile. 
În paralel cu această muncă „psihologică“, un cabalist va 
acţiona totodată în mod „magickal“, găsind căi de a corela 
propriile conexiuni la Voinţă şi Iubire (exprimate prin 
Geburah şi Chesed), cu Voința spirituală și Iubirea spiri- 
tuală, reprezentate de Chockmah și Binah, sferele a doua 
și a treia din Arborele Vieţii. 

Privind o schemă a Arborelui Vieţii, vedem că voinţa 
personală se află pe coloana stîngă sub Iubirea Spirituală, 
iar iubirea personală se află pe coloana din dreapta sub 
Voința Spirituală (Menirea). Dacă considerăm aceste 
două planuri ale Arborelui ca baze ale celor două triun- 
ghiuri superioare, pentru a alinia triunghiurile astfel încît 
corespondenţele lor să se potrivească, va fi nevoie nu nu- 
mai să răsturnăm unul din ele, ci să-l și rotim. Acest efect 
de mișcare în spirală, demonstrat pe Arborele Vieţii, pro- 
bează că această conexiune dintre Treimea Divină a Spiri- 
tului și al doilea triunghi al sufletului nu se poate face 
prin simpla reflectare a energiei, ci implică un proces de 
mișcare în spirală. Asta ne aminteşte de spirala de ADN 
care este o cheie similară, la un alt nivel, spre înțelegerea 
sensului vieţii. 

În cadrul personalităţii noastre descoperim o corelaţie 
între Iubire și Voinţă, ca și între „feminin“ și „masculin“. 

În primul rînd, trebuie să subliniem că toţi bărbaţii şi fe- 
meile au înăuntrul lor atît „feminin“, cît și „masculin“. 
Un suflet care se manifestă ca bărbat prezintă de obicei o 
adîncă conexiune cu principiul „feminin“ și viceversa. În 
orice caz, cu toții avem tendinţa să ne manifestăm legătura 
cu Geburah şi Chesed prin felul în care învăţăm să in- 
teracţionăm cu propriile noastre calități masculine și femi- 
nine. În acest sens, învăţăm multe de la părinţii noştri. În 
general, un copil vede în mama sa personificarea vie a Iubirii, 
iar în tatăl său personificarea vie a Voinţei. Din interac- 
țiunea dintre cei doi părinţi şi cea dintre ei şi noi, începem 
să învăţăm modul în care ne vom manifesta înțelegerea 
Iubirii și Voinţei în starea noastră de încarnare prezentă. 
De la Divinitatea Mamă-Tată pînă la cele mai 
pămîntene manifestări de „masculinitate“ sau „femini- 
tate“, Cabala subliniază egalitatea absolută a principiului 
masculin cu cel feminin. Dacă aplicăm maxima „precum 
în cer așa şi pe pămînt“ la acest lucru, constatăm că un alt 
aspect al muncii unui cabalist de gen feminin este să sti- 
muleze „masculinul lăuntric“ și să perfecționeze „femini- 
nul exterior“. Prin analogie, pentru un cabalist de gen 
masculin, munca va consta în stimularea „femininului 
lăuntric“ şi în perfecţionarea „masculinului exterior“. 
Această acţiune asigură realizarea echilibrului şi consecu- 
tiva corelare cu sufletul. Bineînţeles, ea contribuie la 
lucrarea sufletului în călătoria sa către încadrarea și inte- 
grarea cu Treimea Spirituală. Un cabalist va susține că 
acesta este doar un singur exemplu privind felul în care 

orice acţiune zilnică de cea mai cotidiană factură, pe care 
o facem pentru creșterea şi dezvoltarea noastră, nu este 
mai puțin importantă decît acţiunile de factură mai pro- 
fundă sau mai elocventă. Într-adevăr, așa cum numele dat 
lui Kether, Sinele Spiritual, este Eheieh, însemnînd „Sînt 
Ceea Ce Sînt“, un cabalist va afirma în munca lui sau a ei 
corelarea esenţială cu Divinul și va spune la fel în 
momentele de reală concordanţă şi extaz, „Sînt ceea ce sînt“. 

Cînd luăm activ parte la misterele Arborelui Vieţii, 
punem imaginaţia noastră umană în concordanţă cu Ima- 
ginaţia Divină. Cu această Imaginaţie Divină a creat Divi- 
nitatea cosmosul. Folosind imaginaţia noastră omenească 
pentru a lucra cu Arborele, începem să înțelegem Imagi- 
naţia Divină. V-aţi putea acum întreba de ce nu am 
întîlnit și un atribut pentru „imaginaţie“ în Arborele 
Vieţii. Foarte simplu, deoarece imaginaţia umană și Ima- 
ginaţia Divină sînt inseparabile, iar întregul Arbore al 
Vieţii, şi tot ceea ce reprezintă el, este produsul acestei 
imaginaţii. Aceasta nu înseamnă că lumea ar fi în vreun 
fel ireală. Din contră, este o afirmaţie în sprijinul rea- 
lității absolute a întregii creaţii. 


Varietate în unitate 


Cu toţii sîntem divini, nu în sens abstract, ci în viaţa 
noastră de toate zilele. Orice facem, niciodată nu sîntem 
rupti de natura noastră esenţială. Miturile despre zei şi 
zeițe ne arată că adesea chiar ființele divine se pot abate 

de la menirea lor şi-şi pot folosi greșit energiile. Nici noi 
oamenii nu sîntem altfel ! Pentru a cunoaște și, mai ales, 
pentru a ne putea manifesta divinitatea noastră esenţială, 
trebuie să lucrăm s-o scoatem la iveală. Este un proces 
care durează toată viaţa şi trebuie să manifestăm pru- 
dentă extremă cînd întîlnim oameni care ne relatează des- 
pre „marea lor iniţiere“, „realizările lor de ordin 
spiritual“, „profunda înţelegere a adevăratei Cabale“ şi 
așa mai departe. Parte din acţiunea Cabalei, de a ne 
dezvălui adevărata noastră natură, este de a ne ajuta să ne 
cucerim propria putere din posesia tuturor așa-zișilor 
„dascăli“, „conducători secreţi“, iniţiatori, șamani și alţii. 
Pentru un cabalist orice om întîlnit în drumul său este cel 
puţin un egal al său și foarte posibil exact persoana de 
care are nevoie pentru a învăţa ceva anume. 

Concomitent cu faptul de a fi înconjurate de această 
varietate nesfîrşită de alte „fiinţe divine“, travestite în 
fiinţe umane, toate celelalte entităţi din întregul univers, 
imaginate sau „reale“, reprezintă aspecte adevărate ale 
Divinului. Un cabalist este de aceea atent la mesaje, 
învățături, aspecte ale cunoașterii, ce le poate primi nu 
numai de la ceilalți oameni sau prin intermediul vreunei 
inspiraţii spirituale directe, ci şi de la arhangheli, îngeri, 
demoni, animale, plante sau pietre ! Dacă vi se pare fantastic, 
gîndiţi-vă ce înseamnă să vezi lumea în acest fel. Orice am 
crede (conștient), subconştientul nostru ascunde posibi- 
lități nesfîrşite. Dacă ne putem pune în legătură cu acest 
domeniu al subconştientului, putem elibera energii care 

pot îmbogăţi cunoașterea noastră de sine şi creşte po- 
tenţialul nostru. Fără să avem de ales, ne cufundăm în 
subconștient în fiecare noapte, în timp ce visăm. Cabala 
spune că este mult mai bine să ne cufundăm în 
subconștient cît mai des posibil. Ori, într-adevăr, ce minu- 
nat este să ne dăm seama că tot ce se întîmplă în viaţa 
nostră este o manifestare a subconștientului. Din acest 
punct de vedere nu este cu nimic mai straniu sau fantastic 
să vorbeşti cu un arhanghel decît să visezi un caras auriu. 
Riscant este ca în această activitate practicianul să nu 
se lase antrenat prea mult de imaginaţia lui /ei proprie, 
astfel încît să se îndepărteze periculos de mult de planul 
terestru. De aceea subliniem mereu pentru toată activitatea 
cabalistică importanţa întoarcerii în plan terestru. Totul 
începe în Malkuth și se sfirşeşte tot acolo. Dacă nu urmăm 
acest sfat, o facem pe propriul risc şi putem cădea ușor 
pradă fascinaţiei autoamăgirii sau supraaprecierii personale, 
care nu duc decît la autodistrugere. Acest lucru este 
deseori descris cabalistic prin a clădi castele pe nisipurile 
Abisului (între Treimea Divină şi restul Arborelui). Oricât 
de trainic clădit ar fi castelul, pierzînd legătura cu Spiritul 
şi neavînd nici o temelie în Malkuth, fundaţia lui alunecă 
o dată cu nisipurile Abisului și este sortită dezagregării. 
Este, de asemenea, important ca în toată activitatea 
cabalistică — și din acest punct de vedere pentru orice 
activitate de autodezvoltare indiferent de sistem — să ne 
amintim mereu de caracterul sacru a tot ce e viu. Orice 
are „îngerul său“, „suflul său divin“, de la celula indivi- 

duală la planeta Pămînt și la întregul univers. Totul este 
interconectat, nimic în univers nu este separat (oricît de 
separat pentru moment ar putea părea uneori). Ca noi 
înşine să putem fi într-adevăr divini, nu putem nega divini- 
tatea nici unei fiinţe, pentru că atunci am nega propria 
noastră divinitate. Cabaliștii cred că fiecare fiinţă este un 
crîmpei din divin. Astfel, toţi avem dreptul să facem ceea 
ce dorim şi nimeni nu are dreptul să se interfereze cu 
voinţa altei fiinţe. Dacă ceea ce credem că este dorința 
noastră intră în conflict cu altcineva, atunci înseamnă că 
nu urmăm de fapt adevărata noastră voinţă. 

Avem o responsabilitate colectivă pentru totalitatea 
formelor de viaţă. Oricînd acţionăm necugetat, fără să ne 
pese, sau necontrolat, scădem nivelul total de interconec- 
tare şi conştientizare de pe planeta noastră. Invers, ori de 
cîte ori facem ceva cu grijă, acţionînd dinăuntrul adevăratului 
nostru sine, creștem rezerva de conștiință pozitivă a planetei. 
Sîntem răspunzători fiecare în parte şi orice acţiune pe 
care o întreprindem schimbă ceva. Arborele Vieţii ne 
poate ajuta să ne corelăm scopului și intenţiei Divinităţii 
și să devenim receptacule adevărate și curate pentru a pri- 
mi fluxul de energii spirituale și psihice. Acţionînd asupra 
noastră înșine, asigurăm realizarea legăturii cu acțiunea 
noastră comună de responsabilitate colectivă. 


Manifestarea sufletului 


În capitolul 10 vom aborda în mai mare detaliu impor- 

tanţa centrală a inimii în toată activitatea cabalistică. Ini- 
ma este reprezentată în Arborele Vieţii de Tiphareth, sfe- 
ra numerotată cu 6 aflată în centrul schemei. 'Tiphareth 
înseamnă „Frumos“ și „Armonie“. Frumosul la care se 
face referire este cel creat atunci cînd totul în ființa 
noastră este sintetizat într-un întreg desăvârșit, iar armo- 
nia este aceea care rezultă din trăirea dintr-un centru clar 
definit. Cunoaşterea lui Tiphareth, faptul de a avea o 
conştiinţă de sine distinctă, pe care o putem defini clar şi 
o putem separa de conţinutul stării noastre conştiente, 
este ceea ce ne deosebeşte de majoritatea celorlalte ființe 
vii. 

În mod obişnuit, nu putem avea contact cu conștiința 
de sine în stare pură, ci o cunoaștem în combinație cu, sau 
voalată de, tot ceea ce observăm, simțim și gîndim în fie- 
care clipă. Ne trăim viata identificaţi cu, sau ataşați de, 
personalitatea noastră. Pentru a face din conștiința de 
sine un fapt explicit, trăit, este necesar să ne putem detașa 
de „conţinutul“ stării conştiente. Trebuie să facem „răstur- 
narea“ la care ne-am referit în capitolul trecut, să devenim 
un suflet cu personalitate mai degrabă decît o personali- 
tate cu suflet. 

Prin desprindere intenţionată de personalitate şi iden- 
tificare cu sufletul, ne cîştigăm libertatea și puterea de a 
opta pentru identificarea sau separarea de orice aspect al 
personalității noastre conform cu ceea ce este adecvat în 
fiecare situaţie în parte. Putem învăţa astfel să ne utilizăm 
întreaga personalitate într-un mod atotcuprinzător și 

armonios. Realizînd aceasta, manifestăm energia sufletu- 
lui nostru, nu în „stare pură“ într-un mod exclusivist, ca şi 
cum ar fi „ceva de departe“, ci în mod direct, fiind exact 
ceea ce sîntem în fiecare moment. 

Am văzut importanţa pe care cabaliștii o acordă 
„traducerii în plan terestru“, a aducerii tuturor trăirilor, 
experienţelor, legăturilor spirituale, energiilor sufletului, 
inspiraţiei etc. în stare manifestă. Ne întoarcem mereu la 
două probleme : care este sensul încarnării, dacă este să 
ne trecem timpul pe pămînt încercînd să ne separăm de, 
sau să „transcendem“, mediul pămîntului ? Şi care este 
rostul în a avea clarviziune sau corelare spirituală, dacă ea 
rămîne în afara planului terestru, neconectată la fluxul 
zilnic de energie de pe planeta noastră ? 


Dacă noi credem, așa cum cred cabaliștii, că rostul 
încarnării este de a contribui la împlinirea sufletului în 
tot ceea ce există material, atunci este „treaba“ noastră să 
sprijinim această împlinire. Putem face acest lucru numai 
dacă ne implicăm efectiv în lumea materială reprezentată 
de Malkuth. Cu alte cuvinte, trebuie să conectăm Tipha- 
reth cu pămîntul. Pentru a putea realiza în fapt acest lu- 
cru, trebuie să : 

— alungăm orice alte idei străine de problema de care ne 
ocupăm, să ne concentrăm numai pe o problemă în Hod 


(reprezentînd funcţia noastră de gîndire) ; 
— ne purificăm sentimentele, să fim curaţi și în 
conexiune în Netzach (reprezentînd funcţia sentimente- 


lor) ; 


120 ELEMENTE DE CABALA 


— să ne consacrăm acţiunii de încarnare, dedicîndu-ne 
unicului scop de a aduce Tiphareth în stare manifestă, re- 
prezentind astfel experienţa noastră ca suflet prin funcţia 


noastră intuitivă) ; 


— să stabilim relaţie directă cu planul terestru, cu 
pămîntul, aducînd legăturile stabilite înăuntrul nostru în 
stare de manifestare clară în Malkuth (reprezentînd 
funcţia senzitivă, corpul nostru ca întreg, și lumea fizică). 


Cîteodată nu putem atinge aceste țeluri, poate pentru 
că ne lipsește voinţa de a face acest lucru, ne lăsăm sus- 
traşi, ne subevaluăm propria importanţă sau ne-o suprae- 
valuăm dincolo de orice limite. Teama poate fi şi ea un 
obstacol în calea manifestării clare a energiilor sufletu- 
lui — teama în faţa responsabilităţii implicate, teama de a 
ne pierde individualitatea, de a folosi greșit puterea, de a 
nu corespunde, de singurătate, teama de a nu fi acceptați 
sau de a „greşi“ în vreun fel şi așa mai departe. Dar 
conectîndu-ne în întregime la Arborele Vieţii şi aducînd 
în permanență rezultatele muncii noastre în Malkuth, 
putem atinge telurile noastre cu precizie și temeinicie. 
Exercițiul următor ne oferă ocazia de a primi un „dar“ din 
partea sufletului şi de a găsi moduri de utilizare a acestui 
dar în lume. 


Exercitiul 6 : Un dar de adus pe pămînt 


Adoptaţi o poziţie confortabilă, relaxaţi-vă și respiraţi 

adînc de cîteva ori. În timp ce expiraţi, eliberaţi-vă de 
orice tensiuni conflictuale din corp, iar cînd inspirați, fiți 
conștient că inspirați energie dătătoare de viață. 

Închideţi ochii şi imaginaţi-vă în picioare pe un cîmp 
necultivat bătut de vînturi. Permiteţi-vă răgazul să vă ima- 
ginaţi acest loc cît mai clar posibil. Completaţi imaginea 
cu cît mai multe detalii — ce vedeți în jur ? Ce miresme și 
sunete aduce vîntul ? Plouă rar sau în rafale purtate de 
vînt care vă biciuie? Cum vă simţiţi? Cum sînteţi 
îmbrăcat ? Lăsaţi-vă cu adevărat să simţiţi cum este să fii 
singur pe acest cîmp pustiu bătut de vînt. 

Privind în jur, observați nu prea departe o stîncă soli- 
tară. Porniţi într-acolo, menținîndu-vă sentimentul de a fi 
singur pe cîmpul bătut de vînt. 

Chiar în clipa cînd aţi ajuns la stîncă, se face o des- 
chizătură în norii de pe cer şi o rază de soare cade pe 
stîncă, luminînd-o. Așezat pe stîncă se află un obiect mic, 
un dar lăsat aici pentru dumneavoastră de un înger. Nu 
încercaţi să ghiciţi ce-ar putea fi, ci fără vreun gînd sau 
reţinere, uitaţi-vă ce este de fapt. Încet, fără să vă grăbiţi, 
ridicați-l, ţineţi-l strîns în mîini, apoi mulţumiţi îngerului 
că vi l-a lăsat. 

Întoarceţi-vă la starea conștientă normală, înapoi în 
camera unde vă aflaţi, aducînd darul cu dumneavoastră. 
Poate acum doriţi să petreceți puţin timp scriind despre 
această experienţă şi descriind darul sau desenîndu-l. 
Analizaţi darul în detaliu — ce este ? Ce înseamnă el pen- 
tru dumneavoastră ? Poate nu ştiţi ce este sau la ce fo- 

losește, dar fiţi încredinţat că este exact darul potrivit 
pentru dumneavoastră în acest moment. Dacă nu vă des- 
părțiți de el și rămîneţi mereu conștient de el, sensul lui 
vă va fi mai limpede. 

Fie că înţelegeţi semnificaţia darului pe care l-aţi pri- 
mit, sau nu, acţiunea de cea mai mare importanţă acum 
este de a păsi o cale de manifestare a acestui dar în Mal- 
kuth. Poate există vreo măsură pe care o puteți lua pentru 
a aduce în mod simbolic acest dar în plan terestru. De 
exemplu, dacă darul este o inimă roşie, pentru a-l mate- 
rializa este probabil nevoie să vă exprimaţi dragostea pen- 
tru cineva. Poate aţi primit o bijuterie de preț şi este 
nevoie să dobîndiţi o astfel de bijuterie în „viața reală“. 
Poate tot ce este nevoie să faceţi pentru a aduce darul în 
plan terestru este să rămîneţi conștient de el și să lăsaţi 
energia lui să pătrundă în acţiunile dumneavoastră. Tre- 
buie să vă găsiţi propria cale de a materializa darul, pen- 
tru că, procedînd astfel, veţi aduce energie sufletească în 
stare de manifestare pe pămînt. Astfel, veti participa la 
cea mai importantă acţiune pentru un cabalist, crearea 
unei legături directe între Tiphareth şi Malkuth. 


7. CĂI DE ACȚIUNE 


Cele treizeci şi două de căi mistice ale tăinuitei slave sînt 
căi ale vieții, iar cei care vor să le descifreze tainele trebuie 


să pășească pe ele. 


Dion Fortune 


Putem considera viața o călătorie. Ne naştem dintr-o 
stare de unitate nediferenţiată, apoi mergem pe drumul 
vieţii, devenind din ce în ce mai deosebiti, mereu mai in- 
dividualizați noi înșine. Pe măsură ce învăţăm să ne in- 
tegrăm experienţele și ne cunoaștem potenţialul, ne 
deplasăm către o nouă unitate liber aleasă. În sfîrșit, ajun- 
gem la capătul călătoriei noastre și păşim în moarte, vrem 
nu vrem, conştient sau inconștient. Oriunde ne-ar purta 
călătoria prin viață, vom muri, de acest lucru putem fi 
siguri. Considerînd viaţa individuală ca o călătorie, am 


putea ignora ce a fost înainte și ce va veni după. Indife- 

rent cît de interesante şi importante ar fi aceste probleme, 
ele nu fac parte în mod conștient din călătorie. Desigur, 
atitudinile și credinţele noastre în legătură cu aceste su- 
biecte vor influența felul în care vom merge pe drumul 
nostru. 

La fel cum parcurgem drumul vieţii către sfârșitul în 
moarte, putem considera diferitele părţi şi zone ale vietii 
ca mici călătorii în cadrul mai lungii călătorii a vieţii. De 
exemplu, adolescenţa poate fi privită ca o călătorie de la 
copilărie la maturitate ; educaţia este o călătorie spre mai 
buna cunoaștere ; căsătoria, o călătorie de descoperiri în 
doi și aşa mai departe. O singură zi din viata noastră 
poate fi privită ca o călătorie, de la trezire pînă înapoi la 
somn, Și în cadrul fiecărei zi vom face, de asemenea, multe 
călătorii chiar și mai scurte. Chiar citind această carte, 
faceţi numeroase călătorii de la un paragraf la următorul. 

Călătoriile noastre, fie ele interne sau externe, lungi și 
complicate sau scurte și simple, întreprinse pe rînd sau 
mai multe deodată, ne fac să pășim totdeauna de-a lungul 
unui drum de undeva spre altundeva. Din acest punct de 
vedere, putem spune că orice pas de pe orice drum este la 
fel de semnificativ ca orice alt pas. Mai mult, cel mai 
important pas este întotdeauna pasul următor, căci fără 
a-l face nu putem merge înainte. Acest lucru poate părea 


evident, dar în majoritatea timpului cei mai mulți dintre 

noi trăiesc fără a fi conștienți de asta. Privim înainte spre 
telul nostru, ratînd mulți paşi pe drum, cîteodată păşind 
chiar pe un cu totul alt drum decît cel pe care intenționam 
să mergem. Privim înapoi felicitîndu-ne sau făcîndu-ne griji 
pentru unii pași deja făcuţi, dorind probabil să-i putem 
schimba. În general, ne este foarte dificil să ne 
concentrăm asupra drumului prezent şi asupra pasului 
imediat următor, pe care trebuie să-l facem pentru a 
merge înainte. 

Dacă aplicăm acest sens la activitatea noastră cu Ar- 
borele Vieţii, vom observa că se evidenţiază două princi- 
pii clare. În primul rînd, acela că noi călătorim pe 
drumurile Arborelui tot timpul, chiar dacă nu știm tot- 
deauna unde ne aflăm în Arbore. În al doilea rînd, cel mai 
important pas pentru noi fiind următorul, vom proceda 
bine dacă ne vom concentra asupra acestui pas înainte de 
a ne preocupa de următorii pe care trebuie să-i facem. În 
lucrare am vorbit deja de cele douăzeci şi două de căi care 
unesc cele zece sfere din Arborele Vieţii. În mod traditio- 
nal, sferele sînt numite şi „Căi“, asa că în acest context se 
spune că sînt treizeci şi două de căi în Arbore. Cum Arbo- 
rele Vieţii este o schemă a conştiinţei noastre, cu cît mai 
clar ne este unde sîntem în Arbore (adică, în viaţa 
noastră), cu atît mai eficient putem cunoaşte lumea și ne 


putem exprima corespunzător. 

„Acţiunea pe cale“ este un termen folosit frecvent în 
zilele noastre pentru a descrie orice fel de „închipuire 
călăuzitoare“ sau „reverie dirijată“, indiferent dacă aceasta 
implică sau nu Cabala. Pentru un cabalist termenul se re- 
feră la realizarea unei legături cu una sau mai multe dintre 
cele „treizeci şi două de căi“ din Arborele Vieţii. În plus, 
procedeul poate fi aplicat oricărei metode, care face astfel 
de legături de la ritualurile formale pînă la simpla consta- 
tare a nevoii de a realiza legături psihologice. De exemplu, 
dacă aş ști că trebuie să creez un echilibru între funcţiile 
de gîndire și de emoţii, voi acţiona pe calea care uneste 
Hod şi Netzach, deoarece aceasta este calea ce se referă la 
relaţia dintre cele două funcţii. 

Cel mai adesea, cînd cineva vorbește de acţiunea pe 
căi în Arborele Vieţii, se referă la alcătuirea de „scenarii“ 
complexe, care pot fi folosite pentru orientarea imaginaţiei 
celui interesat pe căile adecvate ce trebuie parcurse către 
un anume scop. Am putea hotărî, de exemplu, să călătorim 
în sus pe coloana centrală spre 'Tiphareth, mergînd pe calea 
care leagă Malkuth de Yesod, prin Yesod însuși, apoi pe calea 
de la Yesod la Tiphareth. Închipuirea noastră călăuzitoare 
va cuprinde simboluri și imagini care corespund acestor căi. 
Următorul tabel prezintă unele dintre cele mai simple co- 
respondente pentru aceste căi, dar desigur că există mult 


mai multe. Tabele complexe cu astfel de corespondențe se 

pot găsi în Cabala Vie (vedeţi Bibliografia). 

Folosind aceste corespondențe şi altele similare, pu- 
tem alcătui un scenariu al unei călătorii, care încorpo- 
rează unele dintre aceste imagini și idei ce ne vor dirija 


conștiința către sfera corespunzătoare. 


Cale 10la9 Yesod 9la6 Tipha- 
reth 
literă ebraică tau samekh 
astrologie saturn luna zodia soare 
săgetătorului 
culoare negru violet purpuriu galben auriu 
cărţi de tarot univers patru de 9 artă patru 
de 6 
pietre prețioase onyx cuarţ topaz dia- 
mant 
parfumuri lavandă iasomie zambilă tămiie 
flori zîmă iris trandafir dro- 
bișor 
animale crocodil iepure /pisică cal / cîine leu / 
păian- 
jen 
plante vimanţ năsturel dafin TOZ- 
marin 
zeitate greacă Athena Zeus Artemis Helios 


zeitate romană Saturn Hecate Diana Apollo 

De exemplu, inițial am putea călători spre o pădure 
întunecată unde cresc o mulţime de plante de zîrnă şi să 
ne imaginăm că o fiinţă ciudată cu un chip ca de crocodil 
ne dă să bem o fiertură de virnanţ ; apoi putem călători pe 
lîngă o baltă cu nuanțe violacee unde năsturelul crește din 
abundență şi să avem o întîlnire magickală cu un iepure, 
şi aşa mai departe. 

Poate că aţi prefera să încercaţi să creaţi propriul mod 
de a acţiona pe căi în felul acesta. Primul pas ar fi să 
scrieţi scenariul călătoriei aşa cum am sugerat în ultimul 
paragraf. Includeţi cît mai multe detalii și scrieţi într-un 
stil clar, la timpul prezent. Pentru a efectua apoi acțiunea 
pe care aţi descris-o, concentraţi-vă, închideţi ochii şi 
lăsați firul povestirii să vă ducă în aceste alte tărîmuri ale 
conștiinței. Poate preferaţi să înregistraţi pe bandă scena- 
riul, citind povestirea rar şi cu pauze adecvate, folosindu- 
vă apoi de înregistrare pentru a vă ghida. Sau puteţi alege 
alternativa de a colabora cu un prieten, fiecare călătorind 
pe rînd pe calea în cauză. Exerciţiul 6 de la sfârșitul ulti- 
mului capitol reprezintă o formă simplă de acţiune pe căi 
şi vă poate oferi unele sugestii valoroase despre felul cum 
să realizaţi eficient acest lucru. 

Mulţi folosesc acţiunea pe căi sub această formă, deși 
în general se consideră că este mai eficient să se între- 
prindă eforturi preliminare care să „crească nivelul energiei“. 
Acest lucru poate implica crearea unui cerc magickal în 
care să lucraţi, executarea unui dans pentru a spori acuita- 

tea conștiinței, invocarea arhanghelilor protectori, şi aşa 
mai departe. Esenţa activităţii însă este de a atinge o stare 
de receptivitate faţă de sugestiile pe care acţiunea pe căi 
le produce asupra noastră. Dacă reușim, vom cunoaște 
căile parcurse şi vom beneficia de revelații și înțelegere. 
Condiţia esenţială este ca acţiunea să se facă. în mod co- 
respunzător, nu doar ca amuzament sau din curiozitate, și 
ca, aşa cum am mai menţionat, să ne întoarcem în planul 
terestru din Malkuth. Nici o acţiune pe căi nu este 
completă — sau cu adevărat cabalistică — dacă nu rea- 
duce călătorul înapoi pe pămînt. 

Alt mod de acţiune pe căi este ca, pur şi simplu, să ne 
imaginăm literele ebraice sau alte simboluri cores- 
punzătoare înscrise pe o uşă prin care ne proiectăm apoi 
conştiinţa (vedeţi anexa 1 pentru literele ebraice). Dacă 
ați dori să mergeţi pe calea de la Malkuth la Netzach, de 
exemplu, v-aţi imagina o ușă, cu litera „Qoph“ gravată 
strălucitor pe ea, apoi imaginaţi-vă că deschideţi ușa şi 
treceţi în lumea din spatele ei. Orice vă imaginaţi devine 
trăirea dumneavoastră pe acea cale. Trebuie să terminaţi 
activitatea înapoindu-vă prin aceeaşi ușă și închizînd-o 
ferm în urma dumneavoastră. Acest tip de activitate este 
mai puţin strict organizat decît acela în care simbolurile 
folosite sînt prestabilite, dar este adesea mai eficient, 
deoarece fiecare persoană stabileşte legătura cu propria ei 
lume lăuntrică de simboluri și nu încearcă să-și impună 
simboluri care pentru ea sînt mai puţin relevante. De 
exemplu, dacă nu ne putem raporta în nici un fel la croco- 

dili şi, pentru noi, un taur este un animal mai potrivit 
pentru a fi atribuit căii de la Malkuth la Yesod, atunci este 
mai bine să rămînem credincioși propriei lumi interioare de 
simboluri decît să încercăm să ne adaptăm la ceva care 
pentru noi nu înseamnă nimic. 

Putem, de asemenea, călători pe căile Arborelui Vieţii 
în tot atîtea feluri cîte ne sînt sugerate de propria imagi- 
nație sau inspiraţie ca fiind adecvate într-un moment 
anume. Figura 9 arată, „denumirile locurilor“ din Arbore, 
care pot fi folosite, împreună cu literele ebraice, pentru a 
se crea episoade complexe ale călătoriei „imaginare“. Mai 
tîrziu, în cadrul acestui capitol, vom discuta şi acţiunea pe 
căi ce implică dansul pe Arborele Vieţii. Acesta este un 
mod novator de utilizare a energiilor eliberate prin dans, 
combinate cu simbolurile, sunetele şi mișcările cores- 
punzătoare pentru a călători pe Arborele Vieţii sau, altfel 
spus, pentru a intra în legătură cu diferitele niveluri ale 
lumii noastre lăuntrice. 

Magickul a fost definit ca „știința și arta de a determi- 
na producerea schimbării dorite“. Cu alte cuvinte, ori de 
cîte ori facem ceva bazat pe propria opţiune şi aceasta 
provoacă o schimbare, practicăm magickul. Dacă dorim o 
anume carte și mergem la magazin, unde dăm un însemn 
(bani) în schimbul aceste cărţi, am înfăptuit un act ma- 
gickal. Dacă efectuăm o acţiune pe căi și reuşim să înțele- 
gem ceva mai mult despre noi înşine, am înfăptuit, de 
asemenea, un act magickal. Modul cabalistic de procedură 
este un mod magickal şi, ca toate manifestările magickale 

adevărate, are ca ţel final materializarea a mereu mai 
multă dragoste şi înțelegere în univers. Cînd folosim cu 
înțelepciune cunoştinţele şi modul cabalistic de a raţiona, 
putem realiza multe acte magickale și, prin ele, putem lua 
parte la cea mai mare acţiune magickală — absoluta 
reinstaurare a Edenului pe pămînt, unde toate femeile şi 
toți bărbaţii beneficiază în mod egal și liber de bogăţiile și 
splendorile vieţii. 


Cărţile de tarot și Arborele 


Un pachet complet de tarot conţine șaptezeci şi opt de 
cărţi, patru suite de cîte zece cărţi numite, „arcane mi- 
nore“, şaisprezece „cărţi de curte“ şi douăzeci și două de 
„arcane majore“ sau „atuuri“. Figura 1 prezintă modul de 
atribuire a „arcanelor majore“ pe Arborele Vieţii. Vă re- 
comandăm să studiaţi această figură în timpul lecturii 
acestei secțiuni. Originile cărților de tarot și ale Cabalei 
par a fi curios de întrepătrunse, cel puțin în „istoria mi- 
tică“, dacă nu şi în cea laică. Cele şaptezeci şi opt de cărţi 
de tarot pot fi asociate sferelor și căilor din Arbore într-o 
manieră directă şi ușor de înțeles. Astfel, ele devin 
„compendii“ utile de simboluri pentru acțiunea pe căi. 

Diferitele variante ale cărţilor de tarot vor fi mai mult 
sau mai puţin în acord cu corespondenţele cabalistice, dar 
toate cărţile de tarot, din orice variantă, pot fi corelate cu 
Arborele. Unele seturi de tarot sînt totuşi mai potrivite, 
deoarece ele au fost în mod deliberat concepute ținînd seama 

de Arborele Vieţii. Cărţile de tarot Thoth (vedeţi Biblio- 
grafia) conferă cea mai bună interpretare a Cabalei şi se 
întîmplă să fie şi unele dintre cele mai frumos concepute 
cărţi. Din acest motiv pot fi folosite ca imagini foarte 
adecvate acţiunii pe căi. De exemplu, în loc să ne ima- 
ginăm o ușă cu o literă ebraică pe ea, ne putem imagina o 
draperie cu un simbol de tarot sau, pur şi simplu, să ne 
transpunem în lumea reprezentată de ilustraţia de pe 
cartea respectivă. 

Cele douăzeci și două de căi corespund, aşa cum am 
mai spus, exact celor douăzeci și două de atuuri. Deşi spe- 
cialiștii cabaliști nu sînt în mod necesar cu toţii de acord 
cu absolut toate atribuirile de cărți pentru toate căile, pe 
măsură ce vă familiarizați cu Cabala şi tarotul vă veti 
convinge cît de evidente sînt conexiunile dintre cele zece 
sfere și cărți. Cele zece sfere ale Arborelui sînt ideale pen- 
tru atribuirea „cărţilor minore“ ale tarotului, care, nume- 
rotate de la 1 la 10 în patru suite, corespund exact 
sferelor. Cele patru suite-baghete, cupe, săbii şi discuri — 
se relaţionează apoi cu cele patru lumi cabalistice, astfel că 
este reprezentată întreaga schemă a Arborelui. 

La un nivel mai material, putem vedea că toate cele 
şaptezeci și opt de cărţi de tarot la un loc reprezintă natura 
cea mai intimă a fiinţei noastre şi corespund exact Arbo- 
relui Vieţii. Esenţa acestei cunoașteri este strinsă în 
„atuuri“, care vă pot introduce în, scoate din, sau duce 
dincolo de Arbore şi căile sale. Atuul „Luna“, de exem- 
plu, reprezintă călătoriile, înainte și înapoi, pe calea 

dintre Malkuth și Netzach. 

„Cărţile de curte“ din tarot sînt în legătură cu cele pa- 
tru lumi, cavalerii (sau regii), cu prima lume, a creaţiei, 
reginele, cu a doua, cea receptivă, prinții, cu a treia, cea 
formativă, iar prinţesele, cu a patra, lumea manifestării 
materiale. Cărţile de curte reprezintă felul în care diferite 
tipuri de oameni interacționează cu Arborele Vieţii. Fie- 
care dintre noi are în sine toate aceste „tipuri“, dar unele 
sînt predominante şi cu acestea sîntem de obicei asociați. 
Dacă fundamental sînteţi o persoană creatoare care are 
tendința să fie puţin „aeriană“, prinţul de baghetă ar putea fi 
cartea dumneavoastră predominantă, și așa mai departe. 

„Cărţile mici“ ale tarotului reprezintă energia sferelor 
Arborelui şi aspectul de viață anume pe care ni-l evocă. 
Combinînd atribuţiile lor cabalistice cu corespondenţele 
lor astrologice, putem da acestor cărți titluri foarte sugestive. 
Astfel, de exemplu, şasele de disc (Tiphareth, inima, ex- 
primat în lumea materială, soarele în Taur) este numit 
„Succes“; zecele de disc (corespunzind lui Malkuth și 
lumii materiale, mercur în Fecioară) este numit „bogăţie“. 

Perfectiunea modului în care se pot repartiza cărţile 
de tarot pe Arborele Vieţii este uimitoare. De exemplu, 
să analizăm cei patru de 4 dintr-un set de tarot. Fiind cifre 
de patru, se referă la Chesed, iubire. Patru de baghetă co- 
respunde primei lumi, prin urmare elementului foc ; pa- 
tru de cupă, celei de-a doua lumi şi elementului apă; 
patru de sabie, celei de-a treia lumi şi elementului aer ; 
patru de disc, celei de-a patra lumi şi elementului pămînt. 

Patru de baghetă este deci partea înflăcărată, creatoare a 
Iubirii, patru de cupă este partea de apă, receptivă a ei, 
patru de sabie, partea de aer, formativă, iar patru de disc, 
partea pămînteană, materială a Iubirii. 

Asul fiecărei suite, corespunzînd lui Kether, este forma 
pură a acelei energii, astfel, de exemplu, asul de baghetă 
este energia creatoare pură. Fiecare carte reprezintă de- 
clinul progresiv a acestei energii pînă cînd se ajunge la 
zece, forma ei cea mai materială. Zece de baghetă repre- 
zintă manifestarea completă a creativităţii. Această 
călătorie, de la as la zece, în cadrul fiecărei suite, este o 
deplasare de la energia „potenţială“ la cea „cinetică“. Șase 
reprezintă energia în forma ei „ideală“, echilibrată, iar 
zece, reprezentînd manifestarea ei completă, cuprinde 
totodată sămînța procesului de cădere în suita următoare. 


Dans cabalistic ritual 


Prin dans ritual putem trece dincolo de starea 
conștientă obișnuită și ne putem apropia de Tiphareth, 
unde cooperăm cu desfăşurarea proceselor noastre lăun- 
trice și nu le opunem rezistență. Dialogul nostru interior 
obișnuit, de sporovăială divergentă din Hod, şi reacţiile 
emoţionale din Netzach și Yesod pot fi oprite. Nemaifiind 
controlati de sferele personalităţii, sîntem liberi să intrăm 
în domeniul sufletului. Cînd dansăm astfel, ne folosim 
capacitătile de concentrare şi miscare pentru a accede la 
stări de conştienţă modificate. Atunci putem elibera ener- 

giile din Yesod, folosindu-le pentru a curăța conștiința 
cotidiană. Din domeniul sufletului putem căpăta o 
cunoaștere si înţelegere a potenţialului nostru — cu alte 
cuvinte putem prevedea posibilităţile viitoare. 

Dansul ritual este una dintre formele cele mai vechi 
de dans, și totuşi ce uşor ne poate scăpa relevanţa ritualu- 
lui atunci cînd îl privim ca pe ceva obscur, ciudat sau chiar 
înfricoşător. Îndeplinim cu toţii ritualuri în fiecare zi din 
viață — de la ritualul trezirii de dimineaţă pînă la ritualul 
de a merge seara la culcare. Dacă conştientizăm ritualu- 
rile, atunci ne încărcăm de putere, ne creăm ocazia de a 
ne schimba și restructura ritualurile vieții cotidiene, aşa 
încât să ne servească, nu să ne împiedice. Înfăptuind pro- 
priile ritualuri prin care ne corelăm la corpul nostru, 
creăm o astfel de ocazie. Putem intra în contact cu ener- 
gia sufletului nostru și să o transmitem direct în plan te- 
restru, în Malkuth. 

Nu este dificil să creați dansuri cabalistice rituale : ele 
nu presupun învățarea nici unui anume gen de dans sau 
înzestrarea cu anumite aptitudini. Tot ce trebuie să faceţi 
este să optaţi pentru conştientizarea dansului, iar atunci 
cînd dansaţi să vă conectaţi la diferitele corespondențe 
cabalistice. De exemplu, putem crea un dans ritual simplu 
prin intermediul corespondenţelor celor patru elemente 
ale focului, apei, aerului şi pămîntului din Arborele 
Vieţii. În trecut, oamenii credeau că totul este compus din 
aceste patru elemente în diferite combinaţii. Astfel, de 
exemplu, un nor este de foc prin capacitatea sa de a deve- 

ni furtună, de apă în compoziţia sa atunci cînd plouă, de 
aer în mișcarea lui, şi de pămînt atunci cînd se lipește de 
un munte sau devine o ceaţă joasă. 

Există feluri diferite de distribuire a elementelor în 
Arborele Vieţii. Probabil cel mai simplu şi cel mai folosi- 
tor în acest caz este cel prezentat în tabelul următor, care 
ne arată totodată cum putem aplica cele patru elemente 
la unele aspecte ale fiinţei umane. 


Foc Apă Aer Pămînt 
Netzach Yesod Hod Malkuth 
sentimente emotii gînduri simţuri 
vedere gust miros simţ tactil 
inimă / stomac / cap / picioare, labele 
plexul solar abdomen umeri picioarelor / braţe, 

mîini 


Așa cum se poate vedea din acest tabel, corespon- 
dențele ne asigură elementele de bază pentru crearea 
unui dans în care să fim atenţi la sentimentele, emoțiile, 
gîndurile şi senzațiile noastre. Conectîndu-ne la diferitele 
aspecte ale tuturor elementelor, ne putem echilibra 
lumea interioară. În treacăt fie zis, în caz că vă întrebaţi ce 
s-a întîmplat cu cel de-al cincilea simţ, al „auzului“, în 
ceea ce priveşte tabelul de mai sus, acesta este conectat la 
ceea ce este uneori numit „al cincilea element“ — Spiri- 
tul. Deci, atunci când vă folosiți urechile pentru a vă 
armoniza mişcările cu muzica aleasă pentru ritualurile 
dumneavoastră, invocaţi Spiritul ! 

Dacă creăm un dans ritual care încorporează cele pa- 

tru elemente, purtîndu-ne prin cele patru sfere inferioare 
ale Arborelui, scopul nostru este dublu. Scopul prim, aşa 
cum am mai spus, este de a crea o stare de echilibru inte- 
rior. Am putea executa, de exemplu, patru dansuri sepa- 
rate, folosind pămîntul, aerul, apa și focul pentru a ne 
conecta simbolic la aceste elemente. În timp ce executăm 
propriul „dans al celor patru elemente“, este important să 
fim conştienţi de lumea noastră senzorială, să rămînem pe 
recepție și să fim într-adevăr atenţi la ceea ce simţim. 

Cel de al doilea scop este ca dansul să ne conducă spre 
Tiphareth, unde ne putem conecta la energiile sufleteşti. 
După ce ne-am pus în echilibru cu cele patru elemente, 
putem crea un dans care să ne ajute să transcendem 
legăturile ce ne tin fixati de aceste sfere inferioare și să ajun- 
gem la Tiphareth sau conştiinţa centrală. Cea mai bună 
metodă de a face acest lucru este să „dansăm pînă cădem 
lati“, păstrînd în permanenţă clară în minte intenţia 
noastră. Dacă dansăm cît de mult şi cît de avîntat putem, 
avem posibilitatea să pătrundem prin vălul lui Paroketh, 
care separă Tiphareth de sferele inferioare din Arborele 
Vieţii. Cînd nu mai putem continua să dansăm, ne lăsăm 
să cădem pe podea, cel puţin la modul figurat. Respirînd 
adînc, ne putem apoi concentra asupra a ceea ce simţim și 
asupra speranţei de a fi renăscuţi în Tiphareth. Cînd ne-am 
recăpătat suflul, ne ridicăm în picioare şi executăm un 
„dans de trezire“, exprimîndu-ne bucuria de a fi intrat în 
domeniul sufletului. Dacă am reușit să transcendem cu 
succes starea conştientă obișnuită, vom descoperi că ne-am 

conectat la Tiphareth. 

Cînd ne conectăm la centrul nostru în felul acesta, ne 
putem permite cu adevărat să exprimăm legătura noastră 
cu toate diferitele calităţi pe care le-am putea exprima 
prin sufletul nostru — bucurie, dragoste, frumusețe, 
adevăr, cinste, încredere, intuiţie, şi așa mai departe. În 
timp ce dansăm, putem deveni conştienţi de „cupa recep- 
tivităţii“ dinăuntrul nostru. Făcînd acest lucru, căpătăm 
putere de pătrundere şi înțelegere în ceea ce priveşte menirea 
noastră sau „voința adevărată“ de a fi încarnaţi pe planetă 
în acest moment. La sfârşit, ca în toată activitatea cabali- 
stică, vom executa un dans final pentru a exprima această 
legătură și a ne readuce în Malkuth. Orice lucrare se 
încheie cu readucerea în plan terestru. 

Figura 10 ne arată cum dansul cabalistic ritual se înca- 
drează în Arborele Vieţii. Linia simplă reprezintă dansul 
celor patru elemente prin cele patru sfere inferioare. Ea 
evocă bagheta intenţiei. Cercul reprezintă starea noastră 
conştientă centrată în Tiphareth şi radiind energia sufle- 
tească în ființa noastră. Avînd formă de cerc, el evocă 
cupa receptivității. Trece totodată prin Chesed, Geburah, 
Netzach şi Hod, legînd astfel în mod simbolic arhetipurile 
Iubirii și Voinţei cu funcţiile noastre emoţionale şi de 
gîndire. Inima reprezintă  reconectarea noastră cu 
pămîntul, aducînd energie inimii din Tiphareth în viața 
noastră cotidiană. Avînd formă de inimă, ea evocă ele- 
mentul de bază al întregii activităţi cabalistice, acela de a 
face să se manifeste mai multă iubire. Vom dezvolta această 

temă în ultimul capitol al acestei cărți. Inima (din figura 
10) începe în Tiphareth, trece prin Netzach şi Hod, 
apoi se termină în Malkuth. Aceasta indică în mod sim- 
bolic cum ne putem folosi mintea, emoţiile (sentimen- 
tele) și corpul pentru a aduce acțiunea noastră în plan 


pP 
SD 


Figura 10. Dansul pe Arborele Vieţii 


terestru. 


Atunci cînd dansăm „bagheta intenţiei“, „cupa recep- 
tivităţii“ si „inima de legătură“ în acest fel, ne conectăm la 
o treime cabalistică nu numai fundamentală, ci și vitală, 
care ne ajută să realizăm o stare echilibrată de Voinţă (in- 

tenţie) si Iubire (receptivitate) în lumea noastră. 


Exerciţiul 7 : Crearea unui spațiu sacru 


Aţi învăţat pînă acum destulă Cabala pentru a putea fi 
capabili să vă construiți propriul exerciţiu de dans ritual 
pe Arborele Vieţii. Îl puteţi face cît de simplu sau de 
complicat doriţi, iar dansul poate dura oricît între 
jumătate de oră și o zi întreagă. Într-adevăr, într-un 
anume sens, cabaliștii își petrec întreaga viaţă dansînd pe 
Arborele Vieţii ! 

Este important să vă simţiţi la largul dumneavoastră 
atît în lumea lăuntrică, cît şi în cea exterioară, pentru ca 
un ritual cabalistic de orice fel să aibă cel mai bun efect. 
Pentru a crea un „templu“ exterior sau spaţiu sacru în 
care să lucraţi, primul lucru este să consacraţi camera intenţiei 
dumneavoastră. Poate preferaţi să aprindeți lumînări şi să 
ardețţi tămiie, să stropiţi cu apă sau, pur şi simplu, să vă 
plimbaţi de jur împrejur rostind cu voce tare intenţia pe care 
o aveţi în legătură cu folosirea acestui spaţiu. 

Sînteţi acum gata pentru a vă găsi „centrul de putere“ 
din camera în care lucraţi. Concentraţi-vă în interior pe 
inimă și deplasaţi-vă de jur împrejurul camerei cu ochii 
întredeschiși — suficient de deschişi, încît să nu vă loviți 
de lucruri, dar nu atît de deschişi, încît să vedeți cu clari- 
tate obiectele şi articolele din cameră. Nu încercați să precizati 
locul unde se află centrul de putere, nu încercaţi să-l 
găsiţi, ci lăsaţi-l pe el să vă găsească. Nu există nici o cale 

raţională de a descoperi un centru de putere, dar, dacă urmați 
această procedură, veţi găsi un loc în cameră unde să vă 
simţiţi mai bine decît oriunde. Aveţi încredere în această 
senzaţie şi alegeţi acest loc ca centrul propriu de putere. 

Cînd aţi localizat centrul de putere, poate veţi dori să 
dansaţi pentru a exprima că este al dumneavoastră. Ani- 
malele au o tendinţă naturală de a face acest lucru — am 
văzut cu toţii cîini, de exemplu, rotindu-se de cîteva ori în 
jurul lor înainte de a se culca. Corpul dumneavoastră are 
acelaşi „instinct animal“, astfel că atunci cînd dansati în 
spaţiul dumneavoastră sacru, aveţi încredere că va şti cor- 
pul ce să facă. 

Dansul vă va fi ușurat de utilizarea unei muzici potri- 
vite. Dacă vă puteţi crea propria muzică, este cu atît mai 
bine. Bătutul tobei, de exemplu, este totdeauna de efect în 
ritualuri. Ca alternativă puteţi opta să ascultați muzică 
înregistrată potrivită — ceva ritmic şi antrenant pentru a 
dansa în spaţiul sacru. Personal, găsesc muzica instrumen- 
tală cea mai eficientă, dar, fie că alegeţi muzică clasică, 
rock, jazz, sau de alt fel, alegerea unei muzici potrivite vă 
poate ajuta să vă concentrați atenţia. Poate fi, de aseme- 
nea, distractiv să născociţi acompaniamentul muzical pen- 
tru cînd dansațţi într-un scop anume. Nu transformați asta 
într-o cercetare intelectuală, oricum — aveţi încredere în 
corp să vă spună ce muzică vă impresionează cel mai 
potrivit pentru ce aveţi de făcut ! 

Pentru a crea un „templu“ sau un spaţiu sacru inte- 
rior, concentraţi-vă în ce fel ştiţi şi fiți atent la respirație, 

iniţial menţinînd-o adîncă şi lentă, fără însă să o forţaţi. 
Puteţi apoi să vă sfinţiţi spaţiul sacru executînd un dans 
simplu de „inaugurare“, care vă exprimă intenţia. Folosiţi 
orice mişcări sau gesturi care să vă conecteze la intenţia 
de a vă crea un spaţiu sacru, iar dacă vă vin în minte anu- 
mite cuvinte sau sunete, exprimaţi-le liber. 

Rămînînd concentrat, dirijaţi-vă atenţia asupra inimii 
încă o dată şi executaţi o serie de cel puțin trei prosternări 
rituale. De fiecare dată cînd vă prosternațţi, întindeţi-vă pe 
podea, stînd pe burtă şi simțind podeaua dedesubt. Prima 
prosternare este o mulțumire pentru „mama pămînt“ că 
vă susține. Rostiţi multumirea în sinea dumneavoastră. A 
doua prosternare este pentru a afirma faptul de a fi 
conștienți şi de a fi optat pentru a vă angaja în activitatea 
pe care o veţi face în această cameră pe care aţi sfinţit-o. 
Cînd executaţi a treia (şi următoarele) prosternare, fiţi 
conștient de intenţia specifică pentru activitatea respectivă. 
Daţi-vă seama că prosternîndu-vă la pămînt puteţi afirma 
nu numai sfințenia muncii dumneavoastră, ci şi sfințenia 
întregii vieţi de pe planetă. 

În final, meditaţi în linişte în centrul propriu de pu- 
tere, conștient de energiile sacre din templul interior si 
din cel exterior. Procesele pe care tocmai le-aţi parcurs 
v-au confirmat locul în Malkuth. Sînteți acum gata să 
începeţi dansul ritual sau orice altă activitate rituală ce 
doriţi s-o îndepliniți. 


8. CĂI ALE LINIȘTII 


Sensul esențial este că prin calmarea virtejului de gînduri, 
care înseamnă starea obișnuită a minţii noastre, deschidem 
o ușă care duce la o exaltare a stării de conștientizare a mi- 


nunilor întregului cosmos. 


Edward Hoffman 


În capitolul anterior am studiat „căile de acţiune“, 
folosind acţiunea pe căi și dansul pentru a ne pune în 
legătură cu Arborele Vieţii şi a folosi îndrumările sale în 
viaţa noastră. În acest capitol ne vom concentra asupra 
„Căilor liniștii“, în particular asupra meditaţiei, contem- 
plaţiei și rugăciunii. Țelul modurilor de acţiune profunde și 
al căilor liniștii este de a ne conecta cu aspectele mai 
profunde sau mai „înalte“ ale sinelui și de a găsi mijloace 
de a manifesta această energie şi înțelegere în viaţa zilnică. 
În activitatea cabalistică nu vrem doar să „evadăm în feri- 


cire“, să transcendem lumescul lăsînd lumea materială în 

urmă. Din contră, ţinta noastră este totdeauna de a clarifica 
unirea noastră cu domeniile spirituale şi apoi de a exprima 
acest lucru în viața noastră. 

Desigur, cîteodată poate fi suficient doar să atingem 
aspectele mai profunde ale naturii noastre. Pentru unii 
oameni rugăciunea sau contemplaţia sînt atît de bi- 
nefăcătoare şi beneficiază din punct de vedere spiritual, 
încît ei nu simt nici o nevoie să-şi exprime conexiunile 
realizate. Dar chiar şi în acest caz, este adevărat faptul că 
legătura creată cu aceste energii poate produce manifestarea 
unor relaţii interumane mai bune, căci, conectîndu-ne la 
energiile spirituale, le răsfringem spre exterior către cei- 
lalți oameni şi către planetă în general. Dacă noi, ca indi- 
vizi, ne transformăm în vreun fel, atunci inevitabil această 
transformare îi va afecta şi pe cei cu care venim în 
contact. 

Se atribuie multe și diferite sensuri cuvîntului medi- 
taţie şi există multe tipuri de meditaţie şi tehnici ale medi- 
taţiei. Adesea, cuvîntul este folosit alternativ pentru 
„contemplaţie“, iar „contemplaţie“ este folosit alternativ 
pentru rugăciune. Meditatia şi rugăciunea nu sînt același 
lucru, deşi există multe asemănări între ele. Vom studia 
rugăciunea şi contemplaţia mai tirziu în cursul acestui 
capitol, dar mai întîi să analizăm în adîncime subiectul 
meditaţiei. 

În sensul cel mai obisnuit, atunci cînd ne concentrăm 


asupra unui lucru — absolut orice fel de lucru — me- 

dităm. Cu cît învăţăm să ne controlăm mai mult „funcţiile 
personalităţii“, reprezentate de Hod, Netzach şi Malkuth, 
şi să le oprim de a se interfera în starea de concentrare, cu 
atît mai adînc intrăm în starea meditativă. De fapt, multe 
discipline spirituale — printre ele şi Cabala — consideră 
acest lucru de o importanță primordială. 

Se crede adesea că meditaţia ar fi în primul rînd o ac- 
tivitate abstractă, care priveşte întoarcerea spre interior, 
şi O oarecare transcendere a „lumii obișnuite“ a lui Mal- 
kuth. Meditaţia implică concentrare, reflecţie, înțelegere 
şi receptivitate. Ea presupune totodată găsirea căilor de a 
aduce aceste legături în starea de exprimare exterioară și 
este de aceea implicit o tehnică foarte activă dirijată spre 
exterior. În acest sens, meditaţia poate fi definită ca folo- 
sirea conștientă şi premeditată a puterilor şi energiilor 
lăuntrice pentru îndeplinirea unui scop precis. 

Prima acţiune în majoritatea genurilor de meditaţie 
este de a ne linişti cumva. Pentru a obține acest lucru la 
nivel fizic, cu alte cuvinte, pentru a ne linişti legătura cu 
Malkuth, putem şedea într-o anumită poziţie, încetinind 
ritmul respirației. Deşi în yoga există mai multe poziţii, 
fiecare cu sensuri și scopuri diferite, pentru meditaţia 
simplă este esenţială doar găsirea unei poziţii care ne 
convine şi să o folosim pe aceea. Apoi, pentru a ne calma 
gîndurile şi sentimentele — conexiunile cu Hod şi Net- 
zach — trebuie să ne comutăm atenţia de la orientarea ei 
normală spre exterior către liniștea lumii noastre interioare. 

Pentru a face acest lucru în mod eficient, trebuie să 
intrăm într-o stare de pace emoţională, comandînd gîndu- 
rilor, fie să se oprească, fie să se concentreze asupra unui 
singur lucru. Exerciţiul de meditaţie pentru pace lăun- 
trică, de la sfîrşitul acestui capitol, are tocmai acest scop 
şi, pe lîngă faptul că este în sine o metodă meditativă 
completă, poate fi folosit şi ca exercițiu de început pentru 
toate genurile de meditaţie. 

În esență, orice metode sau tehnici alegem, scopul 
este să „oprim dialogul lăuntric“. Acest dialog intern este 
ceea ce se întîmplă în mod obișnuit în permanenţă în 
conștiința noastră. Simt ceva şi apoi gindesc ceva despre 
asta, mă lovesc la braţ şi simt durerea, reacționez la cuvin- 
tele tale răutăcioase, apoi plănuiesc să-mi iau revanşa... şi 
tot aşa. Este ca şi cum am avea mici „subpersonalități“ 
înăuntrul nostru, care sînt compuse din variate combinaţii 
din funcţiile lui Hod, Netzach şi Malkuth, iar aceste per- 
sonalităţi sînt toate influențate de ceea ce ducem cu noi 
din trecut în Yesod. De exemplu, o subpersonalitate 
poate fi în primul rînd fixată în Hod şi de aceea va prelucra 
orice experienţă în termeni ai intelectului. Va avea ten- 
dinţa să analizeze lucrurile, „să fie raţională“, să ia decizii 
bazate pe „soluţii rezonabile“, şi aşa mai departe. Altă 
subpersonalitate ar putea fi fixată mai ales în Netzach, 
prelucrînd experienţele în termenii a ceea ce simte în 
legătură cu ele, reacționînd neraţional și luînd decizii 


bazate pe „ce simte că e bine.“ 

Aceste subpersonalităţi nu trebuie neapărat să fie în 
conflict — fie pentru că la propriul lor nivel ajung la un 
fel de acord, fie pentru că învăţăm să le privim dintr-o altă 
perspectivă mai profundă. Această perspectivă poate fi 
realizată în Tiphareth, de unde ne putem observa și dirija 
acţiunile cu mai multă claritate. Dar, deoarece în majori- 
tatea timpului, fie ele în conflict sau nu, subpersona- 
litățile noastre menţin o sporovăială constantă înăuntrul 
nostru, ele ne blochează accesul la liniştea interioră. Tre- 
buie să ajungem la această linişte interioară pentru a pu- 
tea face ca rugăciunile şi meditaţiile noastre să fie 
eficiente și pentru a ne putea conecta la energiile noastre 
sufleteşti, reprezentate în Arborele Vieţii de tringhiul de 
sfere din centru. De aici importanţa „opririi dialogului in- 
terior“. 

Cabala ne oferă o schemă a conştiinţei care, o dată ce 
am învățat s-o folosim, ne poate ajuta să liniştim vocile, 
„Sporovăitoare“ ale subpersonalităţilor şi să ajungem la o 
conexiune mai profundă cu aspecte ale naturii noastre 
interioare. Mai mult decît atît, ea ne oferă o diagramă a 
naturii noastre spirituale pe care, o dată ajunși într-un loc 
de liniște, o putem folosi pentru a înțelege experienţele 
noastre ulterioare. După ce oprim dialogul interior, ne 
vedem pe noi şi lumea noastră într-o lumină nouă. Am 
intrat în domeniul spiritului şi sufletului așa cum sînt ele 
reprezentate în Arborele Vieţii de Tiphareth şi ceea ce se 


află deasupra lui. 

Un scop esenţial în orice acţiune de dezvoltare perso- 
nală şi spirituală este de a realiza conexiunea cu sufletul 
nostru şi acesta este și telul principal al Cabalei. Medi- 
taţia, rugăciunea şi contemplaţia ne oferă o cale spre 
acest ţel. Oricum am opta să medităm sau să ne rugăm, 
este important să ne reamintim acest scop principal și să 
nu ne lăsăm sustrași de aspecte secundare care ne pot 
îndepărta de la drumul nostru. Căile liniștii — ca şi căile 
acţiunii — reprezintă tehnici care ne ajută pe drumul nos- 
tru, nu scop în sine. 


Rugăciunea și Cabala 


Cabaliştii consideră că unul dintre cele mai simple și 
rapide moduri de a ne pune în legătură cu nivelurile mai 
profunde ale fiinţei noastre este rugăciunea. Ca și medi- 
tatia, rugăciunea cabalistică nu este doar un proces pasiv, 
ci implică o participare activă. Pentru a atinge stările pro- 
funde de conectare, care sînt posibile prin rugăciune, este 
important să ne mobilizăm întreaga ființă, fără a reprima 
vreunul dintre aspecte. Din acest motiv, în fazele de înce- 
put ale rugăciunii, cabaliştii obișnuiesc să își miste corpul, 
adesea ca într-o legănare, exprimîndu-și liber orice 
emotie sau gînd pe care le încearcă în acea clipă. Ideea este 
de a activa energia întregii ființe în timpul frazelor iniţiale 
ale contemplaţiei. Bineînţeles, sînt momente cînd este ne- 
cesar să stăm perfect liniștiți şi tăcuţi, dar este important 
de subliniat că aceasta nu este singura modalitate de a ne 

ruga și că, dacă nu permitem gîndurilor, sentimentelor și 
senzaţiilor care se interferează la începutul rugăciunii să 
iasă afară, este foarte probabil că ne vor deranja într-o 
fază ulterioară. 

O dată ce ne-am implicat întreaga personalitate în 
procesul rugăciunii, vom putea să trecem la pasul 
următor, coborînd mai adînc în noi înşine. Acum vom sta 
liniştiţi şi nu vom permite nici unui gînd sau sentiment să 
ne tulbure concentrarea tăcută. Ne comportăm ca şi cum 
n-ar exista decît Divinitatea Mamă-Tată si noi înşine, iar 
în timpul cît sîntem în comuniune cu Divinitatea la nivel 
absolut personal nimic nu ne poate deranja sau distrage. 

Rugăciunea este în mod obişnuit privită ca fiind o mo- 
dalitate de a solicita ceva. Îi spunem lui „dumnezeu“ că 
„el“ este mare într-un fel sau altul, ne „mărturisim păca- 
tele“, „cerem iertare“, apoi trecem la adevăratul scop, 
spunînd ce vrem de fapt să ni se întîmple ! Chiar dacă 
ceea ce dorim este ceva absolut altruist şi lipsit de egoism, 
cabaliştii sînt convinşi că în mod sigur nu aceasta este me- 
nirea rugăciunii, aceasta fiind mai degrabă de a ne conec- 
ta la aspectele mai profunde sau mai elevate ale ființei 
noastre, ca apoi să exprimăm această conexiune în viaţa 
zilnică. Pe parcursul creării acestei legături, putem cere 
îndrumare divină, iertare şi înțelegere, dar știm tot timpul 
că această călăuzire nu poate deveni decît dinăuntrul nos- 
tru. Dacă sîntem inspirați, aceasta vine din noi. De fapt, 
nici nu contează dacă inspiraţia provine de la vreun 

„dumnezeu“ abstract, separat de noi, sau de la vreun nivel 
profund al ființei noastre. Ceea ce contează este să ne 
liniștim, astfel încît să putem auzi mesajul dinăuntrul nos- 
tru şi, ceea ce este mai important, să ne trăim viața în 
concordanţă cu acest mesaj. 

Rugăciunea creștină „Tatăl nostru“ este un bun exem- 
plu al modului în care o rugăciune simplă menită să realizeze 
o conexiune profundă şi satisfăcătoare cu înţelepciunea şi 
înţelegerea interioară poate fi folosită în diferite feluri 
pentru diverse scopuri. Oricum ar fi folosită, ea este o 
rugăciune puternic invocatoare, dar aflînd înțelesul cuvin- 
telor din aramaica originală, vom descoperi o simplitate și 
o frumuseţe care se pierd în traducerile obișnuite. Vom 
prezenta în cele ce urmează o traducere din aramaica ori- 
ginală, care evidenţiază felul cum este ea legată de Arborele 
Vieţii. Versiunea obişnuită a traducerii este prezentată în 
dreptul fiecărui vers doar în scop de comparaţie. 

În timp ce citiți „Tatăl nostru“ cabalistic, gîndiţi-vă la 
Arborele Vieţii. La început se face o legătură cu Treimea 
Divină a lui Kether, Chockmah şi Binah. Procesul creator 
provocat în acest domeniu spiritual este apoi exprimat 
prin cea de-a treia lume, a lui Yetzirah, iar apoi adus în 
plan terestru în a patra lume, a lui Assiah (Malkuth) cu 
următoarele cuvinte : „dă-ne nouă cele de care avem ne- 
voie zilnic, în pîine și înțelegere“. A doua jumătate a 


rugăciunii urcă apoi pe coloana centrală a Arborelui 

Vieţii, realizînd o legătură clară între pămînt şi Divinita- 
tea Spirituală reprezentată de Kether. Rugăciunea se 
încheie cu afirmarea importanţei acestei acţiuni pentru 
întreaga noastră fiinţă, nu doar de act de implorare abs- 
tract sau izolat. 

Există diferite mișcări şi gesturi care pot fi asociate cu 
această rugăciune cabalistică, dar deocamdată v-aş reco- 
manda să folosiţi, pur și simplu, această rugăciune ca pe 
un ghid în studiile cabalistice şi ca pe o modalitate de a vă 
conecta la energiile Arborelui Vieţii. Dacă urmaţi sfatu- 
rile privind contemplaţia, vă mobilizați întreaga fiinţă, 
apoi staţi drept şi rostiţi această rugăciune, fiind conştient 
de legătura ei cu Arborele, veţi descoperi că vă este de 
mare ajutor în dezvoltarea spirituală. 

În treacăt fie spus, cabaliștii folosesc adesea o altă teh- 
nică, numită „Crucea cabalistică“. Aceasta utilizează ultima 
versiunea „standard“ a „Tatălui nostru“ : „Pentru căa ta e 
împărăţia, puterea şi slava, acum şi pururea şi în vecii ve- 
cilor, amin“ ca pe o modalitate de concentrare a stării 
conştiente în timp ce pe corpul fizic este imaginată o 
cruce albă strălucitoare de lumină și energie. Este o teh- 
nică de mare forţă şi descrisă în detaliu în Cabala vie. 
„Tatăl nostru“ cabalistic descris în continuare este însă un 
instrument de contemplare mai complet și poate fi folosit 
pentru a realiza o legătură mai profundă nu numai cu 


configuraţia Arborelui Vieţii, ci și cu forţa care îl însu- 

flețeşte. 


Tatăl nostru cabalistic 


Kether : 


Chockmah : 


Binah : 


Chesed-Yesod : 


Malkuth : 


Malkuth-Yesod : 


Mamă și Tată a Cosmosului, 

tu creezi tot ce mişcă în lumină. 
Abwoon d'bashmaya 

(Tatăl nostru carele eşti în ceruri) 
Concentrează-ţi lumina în noi. 
Netqaddash shmakh 

sfinţească-se numele tău) 

Creează împărăţia ta de unitate acum, 
prin inimile noastre înflăcărate și 
mîinile dispuse să asculte 

Teete malkutakh 

(Vie împărăţia ta, facă-se voia ta) 
Voința ta unică apoi să acționeze cu a 
noastră, aşa ca în toată lumea, la fel 
în toate formele. 

Nehvwey izevyannach aykanna d'bash- 
maya aph b'arha 

(precum în cer aşa şi pe pămînt) 


Dă-ne ceea ce ne este necesar în fie- 
care zi în pîine şi înţelegere. 

Havlan lahma d'sunganan yaomana 
(Pîinea noastră cea de toate zilele dă- 
ne-o nouă astăzi) 


Slăbeşte funiile greșelilor care ne 
leagă, 

Yesod-Tiphareth 


Tiphareth-Kether 


Afirmare : 

aşa cum noi slăbim funiile pe care le- 
am pus pe alţii. 

Washbwogqlan haubvayn aykana daph 
hnan shbvogan l'hayyabayn 

(Și iartă-ne nouă greșelile noastre așa 
cum iertăm şi noi greşiţilor noștri) 


Noi unim cerul cu pămîntul. Ne înde- 
plinim adevărata menire. 

Wela tahlan le'ynesyuna. Ela patzan 
min bisha 

(Căci a ta e împărăţia) 


Ea reînnoiește din veac în veac pute- 
rea şi dragostea de a acționa. 
Metul dilakhie malkuta wahayla wa- 
teshbuhta l'ahlam almin 
(puterea şi slava, acum și pururea și în 
vecii vecilor) 
Ferm convinşi în nădejde și credinţă, 
afirmăm aceasta cu toată fiinţa 
noastră. 

Amin 
Ameyn 


Extaz și pace interioară 


Ori de cîte ori ne rugăm sau medităm, putem distinge 


două efecte, extazul şi pacea interioară. Cum ele nu sînt 


cu adevărat separate și de obicei se manifestă împreună, 

într-o combinaţie sau alta, este util să fim conştienţi de 
modul cum tindem să ne concentrăm asupra uneia sau ce- 
leilalte stări. După realizarea unei conectări la extaz, por- 
nirea obișnuită este să-l exteriorizăm, să împărtășim 
starea noastră „elevată“ și altora. După ce ne conectăm cu 
pacea interioară, există tendinţa de a o păstra pentru noi, 
de a nutri sentimentul că influenţele exterioare ne vor 
scoate din calmul interior. Desigur, adesea așa se şi 
întîmplă, dar cabaliștii subliniază importanţa inversării 
acestor polarităţi tipice. Atunci cînd simţim extaz, putem 
opta pentru a-l aspira înăuntrul nostru și a-i folosi ener- 
giile pentru a ne ilumina și vindeca lumea interioară. 
Atunci cînd simţim pacea interioară, putem opta să trăim 
din această stare şi să reflectăm armonia noastră interioară 
asupra lumii. 

De asemenea, este important să nu urmărim un scop 
în activitatea meditativă sau contemplativă. Dacă me- 
dităm sau ne rugăm cu intenţia clară de a deveni mai exta- 
tici sau liniștiți, intenţia însăși poate fi un obstacol în 
calea reuşitei. Aceasta ne readuce în atenție importanța 
necesităţii de a ne concentra asupra pasului următor în 
munca de dezvoltare. Dacă urmărim un scop precis, pu- 
tem greşi pasul sau ajunge să mergem pe un drum total 
greşit. Pe de altă parte, dacă ne conectăm la scopul nos- 
tru, acordînd atenţie fiecărui pas pe care trebuie să-l 
facem, ne vom atinge ţinta mult mai uşor şi mai sigur. 


Dacă vrem să mergem cu masina astăzi, să zicem, de la 

Londra la Manchester, trebuie să ştim unde mergem, dar, 
pentru a ajunge acolo, trebuie să fim atenţi la drumul din 
fata noastră, să trecem cu succes de orice curbă, sens gira- 
tor, și așa mai departe. Într-adevăr, concentrindu-ne 
asupra căii și neluînd în seamă destinaţia călătoriei, pu: 
tem descoperi chiar că sîntem deja în starea de extaz şi 
pacea interioară pe care le dorim. Cabala subliniază că a 
găsi aceste calităţi, în timp ce călătorim pe această cale, 
este în sine principalul scop al tuturor eforturilor noastre. 


Exerciţiul 8 : Meditaţie pentru pacea interioară 


Acest exerciţiu vă poate ajuta să vă găsiţi pacea interi- 
oară şi siguranța, precum şi să vă echilibraţi, mai ales în 
perioade de tulburare sau epuizare. El poate fi folosit, de 
asemenea, oricînd ca prim pas — sau acordare, ca să spu- 
nem așa — precedînd alte activităţi cabalistice sau de 
acţiune interioară pe care le-aţi putea întreprinde. Într-a- 
devăr, această meditație simplă are atîta forță, încît real- 
mente nu poate fi folosită în mod exagerat, iar beneficiile 
rezultate din practicarea ei regulată nu pot fi niciodată 
supraestimate. 

Găsiţi o poziţie confortabilă în care să fiţi relaxat, dar 
nu atît de mult, încît să adormiţi. Fiţi atent la respiraţie, 
nu O forţaţi, ci, pur și simplu, urmăriţi fluxul ritmic al 
aerului intrînd și ieșind din organism, în ritmul său nor- 
mal. 


După cîteva minute de stat, pur şi simplu, liniştit şi de 

concentrare a atenţiei asupra respirației, afirmaţi în sinea 
dumneavoastră : „Corpul meu este calm, liniştit“. 

Fiţi atenţi la toate senzațiile din corp — nu încercaţi 
să le suprimaţi în nici un fel, dar nici nu vă lăsaţi cuprinsi 
de ele. Pur şi simplu, urmăriţi-le cum trec prin procesul 
de conștientizare. 

Apoi afirmaţi în sinea dumneavoastră: „Emoţiile și 
sentimentele mele sînt împăcate“. 

Deci, repet, nu încercaţi să suprimaţi nici o emoție 
care apare, pur şi simplu, fiţi conştienţi de ele şi lăsaţi-le 
să treacă... 

Apoi afirmaţi în sine : „Gîndurile mele sînt împăcate“. 

Observati gîndurile care apar, dar nu vă lăsaţi antre- 
nat de ele. 

Petreceţi cîteva minute observînd senzaţii, emoţii, 
sentimente, gînduri, imagini, idei sau orice altceva care 
străbate starea de conștiență. Observaţi aceste manifestări 
fără a vă implica sau lăsa antrenat de ele. 

Vizualizaţi faptul că sînteţi perfect liniștit şi împăcat 
într-o lume perfect liniştită şi pașnică. 

Afirmaţi în sinea dumneavoastră: „Am senzaţii, 
emoţii, sentimente, gînduri, dar eu, ca scînteie individuală 
a Sinelui, sînt în eternă pace și una cu ritmul universal“. 

Conştientizaţi adevărul acestei afirmații. 


9. VINDECARE CABALISTICĂ 


Arborele Vieţii este îmbibat cu forțe atit de armonioase 
şi de benefice, încît frunzele sale vindecă orice boală, iar 
fructele sale sînt dătătoare de viaţă veşnică. 


Omraam Mikhael Aivanhov 


A vindeca ceva sau pe cineva înseamnă „să-l faci 
întreg“, așa cum indică și rădăcina comună a cuvintelor 
„vindeca“ (heal) şi „întreg“ (whole) în limba engleză. A 
face ceva întreg înseamnă a remedia conflictul prin armo- 
nie şi durerea prin înţelepciune, nicidecum a le înlocui 
sau a scăpa în vreun fel de ele. A fi întreg nu înseamnă a fi 
perfect, ci înseamnă totul. A vindeca înseamnă, deci, a uni 
într-un tot părţile componente ale oricărui sistem — fie el 
uman, animal, vegetal sau de „materie neînsuflețită“ — 
într-un mod atotcuprinzător şi nu exclusiv. Făcînd acest 
lucru, producem adevărata vindecare şi nu genul de „vin- 


decare“ constînd în atenuarea durerii, mascarea conflictu- 

lui sau tratarea mai degrabă a simptomului decît a cauzei. 

Există multe moduri de a folosi Cabala în vindecare, 
iar în această lucrare introductivă putem să trecem în re- 
vistă doar unele dintre ele. Arborele Vieţii, fiind o 
schemă a întregii persoane, este un model ideal de folosit 
în vindecare, fie a noastră sau a altora. O „vindecare 
completă“ a unei persoane va implica întregul arbore — 
corp, personalitate, suflet şi spirit. Pentru ca vindecarea să 
fie eficientă, ea va include şi relaţiile persoanei respective 
cu lumea externă. Această „vindecare completă“ va acţiona 
totodată pe mai multe niveluri, de la cel fizic, prin cel 
psihologic, pînă la cele mai profunde niveluri de 
conexiune spirituală, abordînd pe drum energia eterică, 
cea astrală sau alte energii „subtile“. 

În acest capitol ne vom concentra asupra modului de 
folosire a Arborelui ca remediu pentru tulburările și de- 
zechilibrele energetice, dar este important să ne dăm sea- 
ma că munca psihologică pe care o facem prin 
intermediul Arborelui Vieţii este şi ea o formă de vinde- 
care. Unii oameni au obiecții faţă de acest fel de abordare 
a problemei, sugerînd că prin acţiunea psihoterapeutică 
ce utilizează Cabala, aceasta este redusă doar la ceva mai 
mult decît un gen de psihoterapie. Dacă am folosi-o doar 
pentru asta, aceste obiecții ar fi îndreptățite. Pentru a 
avea eficienţă în activitatea noastră mai abstractă, senzo- 
rială şi spirituală trebuie neîndoielnic să fim recipiente 
imaculate pentru receptionarea și transmiterea energiilor 
antrenate într-o astfel de activitate. Un program complex 

şi complet de terapie reprezintă cea mai eficientă metodă 
de a deveni un astfel de „recipient“. În lumea ezoterică şi 
ocultă, există numeroase exemple de oameni care nu au 
realizat în prealabil această muncă pregătitoare, ajungînd 
astfel plini de orgoliu spiritual, deranjaţi psihic, incapabili 
fizic şi chiar efectiv „nebuni“. Exemplul lor, dacă îl putem 
numi astfel, poate servi ca o atenţionare serioasă și opor- 
tună pentru aceia care doresc să ocolească această 
creștere psihică necesară şi vindecare. 

Cabala ne oferă o modalitate sigură şi verificată de 
dezvoltare armonioasă a tuturor părţilor fiinţei noastre. 
Malkuth se ocupă de simţuri şi activitatea în această sferă 
duce la o creştere a conștientizării şi conexiunii senzo- 
riale, îmbunătăţindu-ne capacitatea de a fi, „cu picioarele 
pe pămînt“ și de a ne manifesta Adevărata Voinţă sau 
Menirea Divină. Fără o muncă directă asupra templului 
nostru fizic din Malkuth, nu putem îndeplini menirea 
încarnării noastre. 

Acţionarea asupra lui Yesod presupune înlăturarea 
materialului reprimat și integrarea energiilor rezultate în 
sferele corespunzătoare. Eliminarea materialului repri- 
mat care înconjoară această sferă permite energiilor noas- 
tre din conştient să lucreze mai liber și să întărească 
celelalte sfere implicate. Aceasta vine, de asemenea, în 
sprijinul echilibrului şi puterii sexuale. Cum Yesod este 
conectat atît la trecutul nostru personal, cît şi la cel 
colectiv, munca de vindecare psihologică și directă pe care 
o efectuăm în această sferă ne ajută să ne eliberăm din 

lanţurile care ne leagă, inclusiv din acelea ale identificării 
emoţionale din trecut. 
Hod şi Netzach implică echilibrarea polarităţii lor, 
adică echilibrarea funcţiilor noastre emoţionale cu cele ale 
gîndirii. Aceasta poate fi cel mai bine influenţată per- 
miţind conştientizarea şi expresia ambelor sfere. Echili- 
brul pe care trebuie să-l realizăm între toate sferele 
Arborelui Vieţii nu este un echilibru static de simplă ega- 
litate, ci un echilibru viu și dinamic. Pentru a-l obține, 
vom acționa în direcţia creşterii și îmbunătățirii contactu- 
lui cu sferele în care sîntem „deficienti“ și în direcţia per- 
fecţionării energiilor sferelor cu care ne „identificăm“ mai mult. 
Acţiunea asupra lui Tiphareth constă în constituirea 
unui centru puternic pentru dirijarea personalităţii şi 
pentru întărirea conexiunilor noastre la energiile su- 
fleteşti reprezentate primar de Geburah și Chesed. Activi- 
tatea cu aceste două sfere şi cu cele superioare din 
Arborele Vieţii ne va permite apoi să primim și să trăim 
în termeni practici energiile lor atunci cînd apar şi să adu- 
cem în plan terestru orice contacte spirituale inspiraţio- 
nale care se pot realiza. Pentru a concretiza efectiv energia 
noastră potenţială, avem nevoie de o bază temeinică. 


Shekhinah — graţie şi - 
frumusețe 


Așa cum am văzut într-un capitol anterior, în Tradiţia 


cabalistică Divinitatea este atît masculină, cît și feminină. 

Aspectul feminin al Divinităţii este uneori numit Shekhi- 
nah, iar misterele ei au o importanţă covirşitoare pentru 
înțelegerea Cabalei și a vindecării cabalistice. Shekhinah 
este eminamente sexuală în manifestarea ei. Se spune că 
se strecoară în patul unei perechi care face dragoste cu 
mult sentiment și le oferă cel mai profund extaz pe care 
astfel de uniune îl poate produce. Pentru cabaliști, actul 
sexual este o taină divină şi se spune că, dacă unirea 
sexuală nu are loc la acest nivel profund, asta anulează 
chiar cele mai înalte realizări spirituale. Se crede că un act 
sexual plin de iubire poate să-i aducă pe ambii parteneri 
mai aproape de Divinitate decît orice alt „ritual“. Într-a- 
devăr, unindu-se în acest înțeles, un cuplu poate reface 
actul de creaţie original al Divinităţii Mamă-Tată, evi- 
denţiind astfel, încă o dată, identitatea dintre lumile 
macrocosmosului şi microcosmosului. 

Unirea dintre aspectele „mamă“ și „tată“ ale Divi- 
nităţii are loc în Atziluth și Briah, primele două lumi ca- 
balistice. Cea de-a treia lume și cea de-a patra, ale lui 
Yetzirah şi Assiah, sînt considerate a fi fructele unirii lor. 
„Zeul-tată“ implicat aici este Eheieh, forţa primară a lui 
Kether, în timp ce „zeiţa-mamă“ este Shekhinah, esenţa 
lui Binah, care în forma ei manifestă este considerată ca 
fiind prezenţa spirituală sălăşluind în lumea creată în 
Malkuth. Amintiţi-vă maxima, „Kether este în Malkuth și 


Malkuth este în Kether, dar în alt fel“. Pentru aceia care 

sînt familiarizați cu tantra, este clar că Shekhinah este 
echivalentă cu Shakti, ea fiind pentru Eneieh ceea ce este 
Shakti pentru Shiva. 

În momentul orgasmului, Shekhinah, cunoscută cîteo- 
dată ca Sfîntul Duh, pătrunde în participanți. Partenera 
feminină se poate identifica cu acest Spirit, în timp ce 
partenerul masculin o poate încorpora. Atunci, ambii pot 
folosi prezenţa lui Shekhinah pentru a-şi clarifica energiile 
şi a le transforma în recipiente potrivite pentru activitatea 
spirituală și materială următoare. Acesta este un aspect 
esenţial al procesului vindecării noastre, căci unindu-ne 
din punct de vedere sexual putem adăuga un nou aspect 
de împlinire vieţii noastre. 

A treia lume a lui Yetzirah este influenţată în mod 
deosebit de acest lucu. Echilibrul interior este realizat atît 
la nivelul lui Hod şi Netzach (gînduri şi sentimente), cît şi 
la cel al lui Geburah şi Chesed (Voinţă și Iubire). Echili- 
brul exterior creşte prin amplificarea energiilor noastre 
din Yesod (centrul sexual în corpul uman) și din gît (re- 
prezentat în Arbore prin sfera nenumerotată numită 
Daath). Legătura — atît din punct de vedere energetic, cît 
şi sexual — între gît şi organele genitale este bine cunoscută 
şi poate genera o exprimare mai clară a spiritualităţii în 
planul material al lui Malkuth. 

Vorbim de „niveluri“ de energie doar pentru ușurința 


comunicării, astfel încît limbajul nostru limitat poate, cel 

puțin, să descrie aproximativ experienţa multidimensională 
reală. Vindecătorii ştiu din experienţa lor că, dacă in- 
fluenţează un nivel de energie, acest efect se va transmite 
şi la alte niveluri. În practică, deci, dacă modificăm relaţia 
noastră cu energiile din a treia lume a lui Yetzirah, această 
vindecare se va transmite și celorlalte lumi. Acesta este 
motivul pentru care vizualizarea, de exemplu, poate fi un 
mijloc de vindecare atît de puternic. Ea acţionează direct 
la nivel astral şi orice modificare care apare acolo este 
oglindită la nivelul eteric, acesta afectind apoi direct 
lumea fizică. 

În mod similar, dacă lucrăm direct în planul fizic, pu- 
tem induce modificări în planurile mai subtile de energie. 
Diferitele niveluri de energie sînt mai corect percepute ca 
un flux continuu, care leagă lumea fizică de cea mai mare 
densitate cu domeniile spirituale cele mai subtile. Cînd 
„dansăm pînă cădem laţi“, cum am sugerat în capitolul 
despre „Moduri de acţiune“, influențăm energiile subtile 
prin activitatea fizică directă. Dacă medităm și ne rugăm, 
așa cum am sugerat în capitolul precedent „Căi ale li- 
niștii“, putem influenţa direct lumea noastră fizică prin 
procese interioare indirecte. Oricum am proceda pentru a 
realiza o vindecare, este extrem de important să fim 
conştienţi de acest flux continuu de energie care nu numai 
că unește diferitele noastre niveluri de energie, ci ne și 


conectează cu oricine și orice altceva. Această cunoaștere 

realizează impresionanta legătură la sursele de energie 
cele mai profunde şi, de asemenea, la responsabilităţile 
implicate. Dacă ne folosim înțelegerea lăuntrică în mod 
înțelept, ne dăm seama că toate acţiunile noastre 
influenţează întregul şi pot determina o „vindecare 
completă“, aşa cum am descris mai sus, nu doar la nivel 


personal, ci şi interpersonal, şi colectiv. 


Contactul cu ființe 
„din alte dimensiuni“ 


Toate culturile, din toate timpurile, au descris ființe şi 
vieţuitoare care există în alte realităţi sau dimensiuni pa- 
ralele, cîteodată întrepătrunse cu lumea noastră. După părerea 
majorității psihologilor, aceste fiinţe „extradimensionale“ 
reprezintă forțele impersonale ale naturii, pe care noi le 
personalizăm încercînd să le stăpînim. După unii psiholo- 
gi mai pătrunzători și după cei ce cunosc rezultatele cer- 
cetărilor fizicii moderne, aceste ființe sînt reprezentări ale 
unor forțe reale. Privită superficial, lumea noastră este 
compusă din atomi şi molecule, ce se aranjează singure 
pentru a crea diferitele forme de viață pe care le perce- 
pem direct. Dacă examinăm această realitate atomică fun- 
damentală cu ajutorul unui microscop electronic, intrăm 
în lumea particulelor subatomice. Acesta este un nivel al 
existenţei în care funcționează legi diferite, dar nu este 
mai puţin real, doar fiindcă nu îl putem vedea la nivel ma- 
terial. Acelaşi lucru este valabil pentru „nivelurile de exis- 

tență“ pe care nu le putem percepe prin intermediul 
simțurilor obişnuite, dar care sînt, în ciuda acestui fapt, la 
fel de reale. 

Pe măsură ce îndeletnicirea noastră în domeniul 
Cabalei progresează şi vrem să folosim Arborele Vieţii 
pentru vindecarea noastră, începem să întîlnim „alte 
fiinţe“. La prima vedere, poate părea ciudat, chiar ridicol, 
pînă cînd nu analizăm natura acestor ființe „din alte dimen- 
siuni“. Orice fiinţă sau entitate din afara noastră poate fi 
privită în acest fel, inclusiv ceilalți oameni. Fie că aceste 
„fiinţe“ există cu adevărat în afara noastră, fie că sînt 
plăsmuiri ale imaginaţiei noastre, proiecţii sau părți din 
noi, pe care nu le recunoaștem ca atare, toți avem însă 
simțămîntul că ele există. 

Toate fiinţele care populează lumea noastră, inclusiv 
animalele, plantele şi tot ce este însuflețit sau neînsufleţit, 
se află aparent în afara noastră și ne întîlnim cu ele mai 
ales în Malkuth. La un nivel mai profund, întîlnim entități 
„astrale“ care populează sferele inferioare ale Arborelui. 
Aceste „fiinţe astrale“ le includ pe cele întilnite în vise, 
„proiecţiile astrale“, închipuirile, vizualizările, ca si toate 
simbolurile şi formele de gîndire. Tiphareth, pe lîngă fap- 
tul de a fi în primul rînd asociat cu sinele nostru esenţial, 
este, de asemenea, sfera de legătură cu îngerii noștri păzi- 
tori. Dacă acești îngeri există în afara noastră, contează 
prea puţin în termeni practici ; cînd contactăm Tiphareth 
găsim aceste fiinţe acolo. Apoi, la niveluri mai profunde 

ale Arborelui, putem „contacta“ arhangheli și, dacă ajun- 
gem la Triada Divină, putem intra în legătură cu Divinita- 
tea sau cu aspecte ale ei. 

Daath este sfera nenumerotată care se găseşte în Abis, 
între Treimea Divină şi partea inferioară a Arborelui. Se 
spune că ea este punctul de acces către reversul Arborelui, 
unde sălășluiesc toți demonii care aduc neliniște în vieţile 
noastre. Din nou, dacă aceşti „demoni“ reprezintă doar 
aspecte ale naturii noastre ascunse şi populează unghe- 
rele întunecoase ale fiinţei noastre sau dacă sînt entități 
reale cu propria lor viață, este o problemă fără impor- 
tanță. Putem comunica cu ei și modifica relaţiile cu ei ca 
și cum ar fi reali. 

Întrebarea care se pune este de ce ar dori cineva să in- 
tre în contact cu entităţi astrale. Arhangheli sau orice alte 
„fiinte“ de acest fel, mai ales demoni ! Pentru a răspunde 
la această întrebare, trebuie să ne întoarcem la definiţia 
dată vindecării ca acţiunea de a face ceva întreg. Dacă 
vrem să fim întregi, să includem şi nu să excludem toate 
energiile noastre, un mod de a realiza acest lucru este prin 
contactul cu toate forțele din universul nostru. De obicei, 
sîntem dispuși să includem „băieții buni“ — dacă v-aș 
sugera să vorbiţi cu îngerul vostru păzitor, probabil nu 
veţi opune multă rezistență (presupunînd că consideraţi 
acest lucru posibil). Pe de altă parte, cînd discutăm despre 


comunicarea cu demonii, intrăm în domeniul de umbră, 

ce include acele părți din noi pe care am prefera să nu le 
vedem. 

Orice aspect al fiinţei noastre sau al energiei noastre 
pe care îl excludem din conștiința noastră devine parte a 
zonei noastre de umbră, care a fost corect descrisă ca fiind 
ca un sac mare pe care îl tîrîm după noi. Cu cît avem mai 
multă zonă de umbră, cu cît excludem mai mult, cu atît 
mai greu devine sacul şi cu atît mai mult ne împiedică 
mişcările. Invers, cu cît mai mult material din acest „sac 
cu umbre“ putem scoate afară, confrunta, rezolva și inte- 
gra în existența noastră conștientă, cu atît mai uşor va de- 
veni sacul și cu atît mai multă energie vom avea la 
dispoziţie pentru a ne îndeplini funcţiile vieţii noastre, de 
la sensul cel mai elevat al menirii divine pînă la funcţiile 
zilnice care ne ajută să supravieţuim pe lume. 

Dacă nu înfruntăm Supărarea noastră pentru, să zi- 
cem, o situație necorespunzătoare la serviciu, această 
mânie reprimată și anxietatea asociată ei vor deveni parte 
a zonei noastre de umbră. Dacă găsim modalităţi de a 
înfrunta şi exprima furia, nu vom mai fi trasi în jos de 
greutatea ei şi ne vom elibera, poate, pentru a lua o deci- 
zie fortifiantă cu privire la serviciul nostru. Pe de altă 
parte, dacă nu ne exprimăm miînia, ea va fi împinsă din ce 
în ce mai adînc în sacul cu umbre pînă cînd nici măcar nu 
vom mai fi conștienți de existenţa ei. Ca urmare, se va 
crea tensiune şi reacţii de represiune în organism, ce ne 


vor produce dureri și boală mai tîrziu în viață. S-ar putea 

să începem să fumăm pentru a ușura stresul creat prin ne- 
garea supărării ; s-ar putea să ne supraalimentăm încercînd 
să ne reprimăm sentimentele asociate. 

Putem atunci spune că, prin comportamentul nostru, 
ne deschidem influenței forței demonice corespunzătoare. 
De exemplu, un demon a cărui prezență produce „creşterea 
celulelor de natură canceroasă“ poate fi lăsat să pătrundă 
în corpul fizic, ceea ce va duce la o boală gravă şi moarte. Nu 
este necesar să credem în demoni pentru a înţelege procesul 
care are loc. Poate că fenomenul cu care avem de-a face 
este o personificare a materialului reprimat din subconștientul 
unui individ. Orice am crede însă, ceea ce putem face este 
să îndemnăm persoana respectivă să comunice cu demonii 
săi, sau „energiile reprimate“, să vadă ce este nevoie să 
exprime liber şi, prin diferite acţiuni adecvate, să risi- 
pească demonii prin eliberarea supărării reţinute. Astfel, 
putem vindeca prin „comunicarea cu demonii“. 

Există multe moduri de a folosi Cabala pentru vinde- 
care, lucrul cu „demonii“ fiind doar unul dintre ele. Tabe- 
lele următoare prezintă mai amănunţit diferitele părţi ale 
corpului așa cum sînt ele repartizate Arborelui. Afecţiunile 
și bolile tipice pentru fiecare sferă sau cale din Arbore pot 
fi deduse ușor din aceste tabele. De exemplu, dacă aveţi o 
afecţiune sau o boală ce își are originea în ficat (poate 
hepatită), aceasta arată că demonii căii asociate (aceea de 
la 'Tiphareth către Hod) v-au afectat fiinţa. Dacă aveţi ulcer 

stomacal, asta poate sugera că a existat o problemă pe calea 


ce unește Tiphareth cu Netzach, care a permis energiilor „ne- 
gative“ (sau demonilor) asociate să se manifeste în acest fel. 


SISTEMUL NERVOS CENTRAL 

Funcții: realizarea trăirii, reacţie, comunicare şi inte- 
grare ; exprimarea principiilor vitale, idealurilor, menirii, 
revelaţiei 

Centri magnetici asociaţi : ceakra din creștetul capului și 
cea din mijlocul capului 


Părți ale corpului : capul și spatele 


„Arborele Vieţii Corpul uman 

Kether energia vitală, „starea de constienti- 
zare“ 

Chockmah creierul — emisfera stîngă 

Binah creierul — emisfera dreaptă 

Calea unind 1-2 ochiul stîng, urechea stingă, glanda 
pituitară (hipofiza) 

Calea unind 1-3 ochiul și urechea dreaptă, glanda pi- 
neală 


Calea unind 2-3 nasul, gura 
Calea unind 1-6 măduva spinării 
Calea unind 6-9 măduva spinării, (plexul solar) 


SISTEMUL ENDOCRIN 


Funcţii: energie și creştere; 


supravieţuire și expresie 

Centrul energetic asociat: ceakra gîtului 
Părți ale corpului: gîtul, umerii şi braţele, sistemul 


endocrin 

Arborele Vieţii Corpul uman 

Chesed suprarenala stîngă 

Gebrah suprarenala dreaptă 

Daath gîtul, tiroida 

Calea unind 2-4 pituitara posterioară şi sistemul imu- 


nitar 
Calea unind 3-5 pituitara anterioară şi sistemul imuni- 
tar 


SISTEMELE CARDIO-VASCULAR ȘI RESPIRATOR 


Funcții: schimb de energie, calitatea vieții, apărare şi 
transport ; 

transformare și iubire 

Centru energetic asociat : ceakra inimii 


Părţi ale corpului: toracele 


Arborele Vieţii Corpul uman 


Tiphareth inima, timusul 

Calea unind 2-6 arterele, sîngele oxigenat 
Calea unind 3-6 venele, sîngele neoxigenat 
Calea unind 4-5 limfa, splina 

Calea unind 4-6  plămînulstîng 

Calea unind 5-6  plămînuldrept 


SISTEMELE DIGESTIV ȘI EXCRETOR 


Funcţii: ingestie, digestie, absorbţie, selecţie și elimi- 
nare ; 

prelucrarea şi clarificare dorințelor 

Centru energetic asociat; ceakra plexului solar 


Părți ale corpului: abdomenul 


Arborele Vieţii Părți ale corpului 
Netzach rinichiul stîng 
Hod rinichiul drept 


Calea unind 4-7 intestinul gros (partea descendentă), 
rectul 
Calea unind 6-7 stomacul 


Calea unind 5-8 intestinul gros (partea ascendentă și 
transversală) 
Calea unind 6-8 ficatul, vezica biliară, pancreasul 
Calea unind 7-8 intestinul subțire 
Calea unind 9-10 vezica urinară, pielea 
SISTEMUL DE REPRODUCERE 
Funcții : legătură, propagare, echilibru ; 
manifestarea energiilor 
Centru energetic asociat : ceakra sacrală 


Părți ale corpului: organele sexuale interne și ex- 
terne 

Arborele Vieţii Corpul uman 


Yesod organele sexuale 


Calea unind 7-9 masculin : vezicula seminală stîngă, canalul deferent 


feminin : trompa uterină stîngă, ovarele 


Calea unind 8-9 masculin : vezicula seminală dreaptă, canalul deferent 


feminin : trompa uterină dreaptă, ovarele 


SISTEMUL LOCOMOTOR 


Funcţii : susţinere, mişcare, expresie ; 

legătura cu pămîntul, dorinţa de viaţă (ereditară, ge- 
netică, influenţe culturale) 

Centru energetic asociat : ceakra bazală 

Părţi ale corpului : picioarele, tălpile, sistemul osos şi 
sistemul muscular 


Arborele Vieţii Corpul uman 

Malkuth corpul ca întreg 

Calea unind 7-10 scheletul, oasele, mușchii din partea 
stîngă 

Calea unind 8-10 scheletul, oasele, mușchii din partea 
dreaptă 


Se spune că forțele demonice folosesc corpul fizic 
pentru a se manifesta în Arborele Vieţii. Un mijloc de a 
rezolva tulburările și bolile rezultante este prin contacta- 
rea forței pozitive corespunzătoare pentru a contracara 


intruziunea acestor demoni. Astfel, de exemplu, dacă boala 

este asociată cu Hod (privind rinichiul drept), folosirea 
atributelor pozitive ale acestei sfere va contracara boala. 
Dacă vrem să contracarăm o boală în Hod, vom purta cu- 
loarea potrivită (portocaliu) pe locul bolnav, vom invoca 
zeitatea corespunzătoare (Elohim 'Tzabaoth), psalmo- 
diind numele său, vom umple camera cu flori cores- 
punzătoare, ne vom concentra asupra animalelor şi 
pietrelor preţioase relevante — folosind toate corespon- 
denţele acestei părți a Arborelui Vieţii pentru a aduce 
mai mult din aspectul pozitiv al căii respective în cîmpul 


stării de conștienţă al persoanei bolnave. 


Vindecarea cu ajutorul 
arborelui 


Asa cum am arătat, există multe moduri de a vindeca 
folosind Arborele Vieţii. Am analizat deja abordarea psi- 
hologică a întregirii ca formă de vindecare, precum şi ati- 
tudinea cabalistică față de vindecarea sexuală și cea prin 
contactarea şi transformarea relaţiei noastre cu „demonii“ 
din noi. Este important de subliniat că cea mai bună vin- 
decare este aceea pe care o realizăm noi înşine. Vechea 
zicală, „vindecătorule, vindecă-te singur“ este foarte im- 
portantă. Trebuie să începem să ne vindecăm propriile 
răni înainte de a fi capabili să intrăm în legătură cu rănile 


altora, ca să nu vorbim de vindecare. Aceasta nu înseamnă 

că trebuie să fim „perfecţi“ în vreun fel înainte de a putea 
vindeca, dar este important ca vindecarea noastră să devină 
un proces continuu. 

Oricînd efectuăm un act de vindecare asupra propriei 
persoane, aducem inevitabil mai multă sănătate pe întrea- 
ga planetă. Fiecare părticică de acuitate conştientă cres- 
cută se adaugă la cantitatea totală de conștientizare 
accesibilă tuturor vieţuitoarelor. Faptele noastre bune 
„trăiesc şi după noi“ — cum de altfel, din nefericire, se 
întîmplă şi cu faptele noastre rele. Dacă sîntem capabili să 
aducem mai multă deplinătate în viaţa noastră, conştient 
şi cu bune intenții, creștem cantitatea totală de „plenitu- 
dine“ prezentă pe pămînt. Astfel, vindecarea cabalistică 
nu este menită numai pentru noi sau alți indivizi, ci pen- 
tru toată lumea. Această responsabilitate nu trebuie ne- 
glijată atunci cînd ne ocupăm cu orice acţiuni de 
vindecare, oricît de neînsemnate ar părea ele. 

În exerciţiul următor vom vedea cum, conectîndu-ne 
la Arborele Vieţii, putem aduce energiile vindecătoare în 
propria noastră sferă de existență. El se concentrează mai 
ales asupra coloanei centrale. Sferele din Arborele Vieţii 
corespund centrelor energetice ale corpului uman, așa 
cum se vede în figura 8. Găsind corespondenţele lor în 
propriile corpuri, putem folosi imaginile şi simbolurile 
asociate pentru vindecarea noastră. Exerciţiul este conce- 
put ca o simplă introducere în această activitate şi nu v-aş 


sfătui să aplicaţi aceste cunoştinţe pentru a lucra pe alte 

persoane sau pentru a lucra mai adînc asupra propriei 
persoane, fără o îndrumare suplimentară și o serioasă 
fixare în Arborele Vieţii. Dacă sînteţi interesaţi să studiaţi 
mai amănunţit acest subiect sau orice alte aspecte ale 
practicării Cabalei, Postfaţa vă poate oferi sfaturi în acest 
sens. 


Exercitiul 9 : Arborele vindecător 


Găsiţi un loc confortabil unde să vă așezați sau 
întindeţi relaxat, dar fără a adormi. Concentraţi-vă asupra 
respirației cel puţin cinci minute. N-o forţaţi, n-o modifi- 
caţi, păstraţi-vă ritmul propriu. 

Acum respirați puţin mai adînc și legaţi respiraţia de 
inspiraţie. Aceasta înseamnă că imediat ce aţi terminat de 
expirat, începeţi imediat să inspirați şi, imediat ce aţi ins- 
pirat complet, expirați. Acest proces de respiraţie legată 
este foarte ușor de efectuat și foarte eficient. 

Concentraţi-vă asupra dumneavoastră ca Arbore al 
Vieţii (figura 8), suprapunînd imaginea Arborelui pe cor- 
pul dumneavoastră. 

Dirijaţi-vă atenţia mai ales asupra coloanei centrale a 
lui Kether, Daath, Tiphareth, Yesod şi Malkuth. Kether 
(Coroana) vă vine chiar în creștetul capului, Daath (Cu- 
noaşterea) se află la nivelul gîtului, Tiphareth (Frumosul) 
este la nivelul inimii, Yesod (Temelia) este partea infe- 
rioară a abdomenului, iar Malkuth (Regatul) vine la baza 
coloanei. Deplasaţi-vă între vîrful şi baza Arborelui așa 

cum corespunde el corpului dumneavoastră, încercînd cît 
mai mult posibil să cuprindeţi întreaga imagine. 

În timp ce inspirați, concentraţi-vă atenţia asupra 
energiei ce se ridică în coloana centrală, în sus pe spate. 
În timp ce expiraţi, concentraţi-vă atenţia asupra energiei 
ce coboară pe coloana centrală şi în jos pe partea din faţă 
a corpului. Menţinîndu-vă respiraţia legată ca mai 
înainte, lăsaţi acest ciclu energetic să se formeze în dum- 
neavoastră. 

Determinaţi locul precis din organism unde este ne- 
voie de energie pentru a restabili echilibrul. Poate ştiţi 
deja unde este acest loc sau poate preferaţi să vă întrebaţi 
pur şi simplu : unde am nevoie de vindecare ? 

Concentraţi-vă asupra acestui loc din organism, vizua- 
lizînd energia de acolo. În timp ce inspirați, imaginaţi-vă 
cum energia de acolo devine mai puternică și mai echili- 
brată, iar în timp ce expirați, că daţi afară toate tensiunile 
şi dezechilibrele. 

Cufundaţi-vă în relaxare în acest loc al corpului şi eli- 
berati toată tensiunea. 

Gîndiţi-vă dacă există vreo culoare sau imagine care 
vă poate ajuta în această echilibrare şi închipuiţi-vă pur şi 
simplu această culoare sau imagine cufundîndu-se în 
această parte a corpului. Continuati aşa, permiţind părții 
corpului asupra căreia lucraţi să se umple de energia culorii 
sau imaginii. 


Acum, concentraţi-vă din nou asupra respirației, 

întorcîndu-vă atenţia de la acest loc din corp și revenind 
la imaginea coloanei centrale a Arborelui Vieţii, apoi la 
imaginea întregului Arbore. Savuraţi un timp înţelegerea 
faptului că întregul corp este relaxat și că vă simţiţi bine şi 
„vindecat“. 

Întoarceţi-vă la starea conştientă normală și, în modul 
în care simtiti că este adecvat, mulţumiţi forţelor care 
v-au ajutat în acest proces de vindecare din organism. 
Afirmaţi că vindecarea dumneavoastră este parte a vin- 
decării întregii vieţi de pe planetă si de dincolo de ea. 


10. INIMA ARBORELUI 


Acestea șase învățatul le-a armonizat şi a spus : aceasta 


este inima celui Unic şi a Tuturor. 


Aleister Crowley 


În centrul Arborelui Vieţii se află sfera numerotată cu 
şase şi numită Tiphareth, corespunzînd centrului oricărei 
fiinţe individuale. Acestui „centru“ i s-au dat diferite 
nume, multe dintre ele fiind folosite de oameni diferiți în 
feluri diferite. De exemplu, Tiphareth se referă la ceea ce 
numim „Sine“ într-un sens al cuvîntului, dar nu în altul. 
Dacă spunem că Tiphareth este echivalent cu „sufletul“, 
unii cabalişti vor fi de acord, dar alţii vor protesta vehe- 
meni. Ca sferă a identităţii noastre interioare, oricum ar fi 
numit, Tiphareth rămîne mereu un mister ce poate fi cu 
adevărat înţeles doar prin contact direct. 

Cea mai simplă cale de a caracteriza Tiphareth este de 


a spune că el reprezintă sfera conștiinței de sine în stare 

pură sau, mai simplu, „eul“. Acesta este acel „eu“ care are 
o personalitate constîind din Netzach (sentimente), Hod 
(gînduri), Yesod (instincte și dorinţe din subconştient) şi 
Malkuth (simțuri şi corp). Orice ar însemna „pură 
conștiință de sine“ pentru noi, în calitate de concept nu 
este ceea ce înseamnă de fapt, deoarece 'Tiphareth transcende 
înţelegerea prin intermediul intelectului. Descriind 
trăirea din Tiphareth, pășim pe un teren nesigur, deoarece 
ea este mai presus de cuvinte. Oricum, a comunica ceva 
din „parfumul“ lui nu este așa de dificil, iar exerciţiul de 
la sfîrşitul acestui capitol vă oferă ocazia de a simţi și 
înţelege ce este Tiphareth pentru dumneavoastră înșivă. 

Tiphareth înseamnă „Frumos“ şi „Armonie“, frumo- 
sul creat atunci cînd totul este sintetizat într-un întreg 
deplin, armonia care rezultă din trăirea vieţii dintr-un 
centru clar definit. Tiphareth este atribuit atît soarelui (în 
centrul sistemului nostru solar), cît şi inimii (în „centrul“ 
organismului nostru uman). Se face astfel o corelaţie 
între soare şi inimă, ceea ce ne poate ajuta să înţelegem 
energia ce caracterizează această sferă. Mai simplu, soarele 
poate fi descris ca punctul din sistemul solar în jurul 
căruia se adună sau se rotesc toate celelalte lucruri. 
Similar, se poate spune că inima are această funcţie în 
corpul uman. 

Așa cum am menţionat în capitolul 1, din poziţia 
noastră pe pămînt vedem soarele ca născîndu-se în fiecare 


dimineată, ridicîndu-se pînă la zenit, coborînd din nou, 

apoi murind la sfîrşitul zilei pentru a renaşte (plin de spe- 
raânţă) a doua zi. Bineînţeles, datorită cunoașterii 
științifice moderne, „știm“ că acest lucru nu este o per- 
cepţie „reală“ şi că pămîntul se rotește, iar soarele este 
mereu la locul său, doar că din timp în timp ne aflăm pe 
partea de pe pămînt opusă lui ca să-l putem vedea. Dar în 
termenii experienţei noastre directe, nu ne deosebim cu 
nimic de străbunii noștri care nu dispuneau de aceste cu- 
noştințe ştiinţifice. Vedem soarele răsărind, îl vedem 
apunînd și, în mod cert, știm că nu e prezent în timpul 
nopţii ! 

Dacă am putea păşi de pe pămînt pe soare (fără a fi 
arşi) experienţa noastră directă ar fi diferită. Am vedea că 
lumina soarelui este continuă, strălucind mereu, și că 
toate planetele, asteroizii, lunile şi toate celelalte mate- 
riale care formează sistemul solar se rotesc continuu în 
jurul nostru. Se va putea atunci spune că ne-am schimbat 
punctul de vedere de la o perspectivă terestră la una so- 
lară. 

La fel, în existența noastră zilnică, „pămînteană“, 
avem percepția asupra noastră înşine (și asupra altor 
fiinţe) de a fi născuţi, de a creşte, de a îmbătrîni si apoi de 
a muri. Dacă se întîmplă să credem în viaţa de apoi sau în 
reîncarnare, vom crede că este ceva după moarte, dar ex- 
perienţa noastră directă este că oamenii se nasc, trăiesc, mor 
şi apoi nu mai există. Dacă am putea ieși din „conştiinţa 

a. 


noastră pămînteană“ într-o „conștiință solară“, perspecti- 
va noastră s-ar schimba, aşa cum s-a întîmplat cînd am 
păşit imaginar pe soare. Acum am putea constata că, în 
timp ce ființele individuale concrete, cu corpuri fizice și 
personalităţi apar şi dispar, există ceva care rămîne per- 
manent constant, o lumină care continuă să strălucească. 
Această „lumină“ este sufletul conştiinţei pure de sine așa 
cum este ea reprezentată în Arborele Vieţii de Tiphareth. 
În mod inevitabil, totul este în permanentă schimbare, dar 
„eul“ solar rămîne omniscient, omnipotent şi omnipre- 
zent. 

Trăind în interiorul personalității noastre (reprezen- 
tate de toate sferele mai jos de Tiphareth), sîntem legaţi 
de, sau identificaţi cu conţinutul stării noastre conștiente. 
Simţim, avem sentimente, gîndim sau trăim o combinaţie 
a acestora. Dacă sîntem supăraţi, de exemplu, nu consi- 
derăm asta ca ceva ce avem, ci ne purtăm ca şi cum ar fi 
ceva ce sîntem. Fiecare om are tendința să fie mai legat de 
anumite aspecte ale personalităţii sale. Unii se identifică 
mai mult cu gîndurile lor și consideră Hod pivotul central 
al existenței lor. Alţii se identifică mai mult cu sentimen- 
tele lor și consideră Netzach ca trăirea de cea mai mare 
importanţă în viaţă. Nu este nimic „rău“ să ne identificăm 
în acest fel. Este, de fapt, de o importanță absolută, 
dîndu-ne posibilitatea să percepem şi să înțelegem lumea, 


și să ne exprimăm. Avem nevoie, totuși, de putinţa de a ne 

retrage cu totul din aceste legături și a rămîne într-un 
spaţiu pur, despărţit de personalitatea noastră. Din acest 
spaţiu liber este apoi posibil să hotărîm reatașarea așa 
cum ni se pare adecvat. Tiphareth (soarele și inima) este 
locul unde se poate simţi această puritate. Virtutea tra- 
diţional asociată acestei sfere se numeşte „Devotament 
pentru Opera cea Mare“. Această Mare Operă este ceea 
ce a fost succint definit de lisus prin „Cunoaşte-te pe tine 
însuţi“. Tocmai prin contactarea lui Tiphareth şi realiza- 
rea energiei inimii noastre în viaţa zilnică putem într-a- 
devăr să ne cunoaștem pe noi înșine și să împlinim 


această Mare Operă. 


Spiritul și scînteia inițială 

Într-un capitol anterior l-am descris pe Kether, aflat 
în vîrful Arborelui Vieţii, ca fiind Spiritul Universal, co- 
mun tuturor fiinţelor şi lucrurilor. Astfel, Tiphareth este 
considerat scînteia din acest Spirit care se găsește în inima 
sau centrul fiecărui individ. Pentru fiecare dintre noi el 
este părticica noastră individualizată de Spirit și astfel, 
poate fi corelat la sufletul individual. Cu alte cuvinte, 
Tiphareth este sinele personal, „eul“ conștient de sine, 
care este reflectarea Sinelui Spiritual în conștiința omenească. 
O altă cale de a defini acest lucru este de a spune că Spiritul 


Universal proiectează o mică parte de conştiinţă de sine, 

Tiphareth, care poate evolua în stare conștientă de sine, 
inteligență, putere de acțiune, și aşa mai departe. Această 
evoluţie se va desfășura cel mai eficient prin alimentarea 
combinată cu energii venind direct de la Spirit și cu cele 
provenind de la solul fertil al existenţei terestre. 

Drumurile care converg în Tiphareth din înaltul Ar- 
borelui Vieţii aduc fiecărei fiinţe energii sau „calități“ ca 
„iubire, bucurie, adevăr, frumusețe, curaj, libertate si 
minune“. În vreme ce cantitatea globală a acestor energii 
este aceeași pentru noi toţi, fiecare din noi dispunem de o 
combinaţie diferită din aceste calități cu care putem să 
lucrăm în viață. Aceste calităţi, similar arhetipurilor, trec 
prin Tiphareth în personalitate şi apoi difuzează în expe- 
rienţa cotidiană. 

Este evident în interesul nostru să ne conectăm mai 
precis și profund cu aceste calități, astfel ca ele să se poată 
exprima mai bine în viaţa noastră. O modalitate de a 
întări fluxul lor este de a contacta Tiphareth. Astfel, este 
extrem de important să învăţăm cum să ne desprindem de 
personalitatea noastră şi să ne construim un centru puter- 
nic. Aceeași importanţă o are însă necesitatea de a lucra 
activ în sensul clarificării personalităţii noastre. Putem 
astfel deveni „receptacule“ sau „rezervoare“ mai adecvate 
pentru aceste calități spirituale şi mai capabili să le ex- 
primăm în propriul nostru interes şi pentru binele plane- 
tei. Apoi trebuie să ne conectăm din nou la Malkuth, 
pămîntul, fără de care munca noastră rămîne nemateriali- 

zată şi, din punct de vedere al serviciului adus planetei, 
fără valoare. 


Energia inimii 


Dacă privim din nou la figura 8 a Arborelui Vieţii 
desfăşurat pe un corp omenesc, vedem că Tiphareth co- 
respunde poziţiei inimii în centrul pieptului. Din punct de 
vedere fizic, inimile noastre pot fi puţin deplasate față de 
centru, dar din punct de vedere energetic sînt exact la mij- 
loc. Atît sistemele orientale, cît şi cele occidentale de ex- 
plicare a energiilor corpului fizic sînt de acord cu aceasta. 
„Anahata“, sau centrul inimii, din sistemul oriental al 
ceakrelor, corespunde direct lui Tiphareth. 

Pentru a înțelege cum funcţionează această energie a 
inimii în corpul nostru, trebuie să înţelegem că Tiphareth 
are un aspect dublu „ascuns în spatele lui“. Acest dublu 
aspect este reprezentat în Arborele Vieţii de Geburah si 
Chesed, care corespund arhetipurilor Voinţei și, respectiv, 
Iubirii. Astfel, centrul inimii este în realitate o treime. De 
aceea, ca centrul inimii să fie cu adevărat deschis la o per- 
soană, trebuie să existe un echilibru între Iubire şi Voinţă. 
Alte centre de energie se pot deschide parţial sau distor- 
sionat. Centrul inimii, însă, este mai mult decît ceva care 
poate fi pornit-oprit : el se deschide dacă există un echili- 
bru energetic între Chesed și Geburah şi se închide dacă 
acesta nu există. 

Dacă inima se închide complet şi nu se deschide nicio- 

dată, ea oprește trecerea liberă a energiei prin Tiphareth 
şi va conduce mai tîrziu la moarte cardiacă, înfundîndu-se 
şi blocîndu-se. Dacă inima rămîne deschisă tot timpul, ne- 
fiind capabilă să se închidă niciodată, chiar dacă trebuie, 
va duce la moarte cardică datorită canalizării de prea 
multă energie acolo, de obicei exprimată prin atac de 
cord. Un centru al inimii în conexiune și eficient optează 
să se deschidă sau să se închidă potrivit situaţiei respec- 
tive, fiind capabil să se vindece singur şi să vindece pe alţii, 
dar și capabil de a-şi proteja corpul de intruziuni nedorite. 
Inima este asociată cu sentimentele „elevate“ precum 
dragostea altruistă şi compasiunea. Dată fiind starea 
actuală a planetei noastre, și ţinînd seama de pericolele 
provenind dintr- un dezechilibru la acest nivel de energie, 
este de o importanţă esenţială să învăţăm să ne respectăm 
inima și să ne trăim viața din acest spaţiu curat. Atunci 
cînd ne punem în legătură cu energia inimii, ne exprimăm 
pe noi înşine cu mai multă înțelegere și armonie şi sîntem 
capabili să „vorbim din inimă“. Devenim mai capabili de-a 
ne manifesta potenţialul creator pentru realizarea de- 
plinătăţii, folosind această energie ca să ne vindecăm pe 
noi înşine, pe alți oameni și să îmbunătăţim relaţia 
noastră cu mediul în care trăim. Readucem iubirea în 
viziunea noastră asupra planetei și în conceptul menirii 
noastre pe pămînt. Învățăm că atunci cînd ne acceptăm cu 
adevărat drept ceea ce sîntem, putem experimenta înțelep- 
ciunea noastră interioară şi o putem exprima. Cînd ne refa- 

cem inimile în acest fel şi ne conectăm la Tiphareth, 
împlinirea noastră stimulează bunăstarea planetei noastre. 

Conectîndu-ne la energia inimii noastre, lucrând în sen- 
sul dezvoltării noastre personale şi spirituale, facem să 
crească rezerva stării de conștiență de pe planetă. Dacă 
sîntem conștienți de acest proces, putem să ne dăm seama 
că, în esenţă, făcînd acest lucru, manifestăm iubire. Iubi- 
rea este energia care ne desparte doar ca să avem ocazia 
de a ne uni din nou pentru a trăi bucuria reunirii. Sîntem 
născuți dintr-o unitate nediferenţiată — sîntem una cu tot 
ce există, dar, pentru că sîntem una, nu putem simţi asta 
în fapt. Crescînd și dezvoltîndu-ne în viață, devenim din 
ce în ce mai diferenţiați, devenim mai unici şi mai indivi- 
dualizaţi, mai noi înşine. 

Din această stare diferențiată sîntem capabili să 
simţim iubirea, deoarece sîntem capabili să ne unim cu 
alți oameni şi alte ființe. Bineînţeles, aceasta include şi 
unirea sexuală, dar priveşte totodată toate celelalte moduri 
în care ne putem uni în armonie cu ceilalți, fie pentru 
momente scurte, trecătoare, fie pe viaţă. Trăind pe planeta 
noastră pămînt, ne dezvoltăm toţi pe același Arbore al 
Vieţii. Fiecare act conştient de iubire creşte şansele noas- 
tre de realizare a menirii noastre comune, manifestarea 
păcii şi a bucuriei. 

Sintem despărțiți în numele iubirii și cînd ne dăm seama 
de asta, putem preţui atît separarea, cît și momentele 
noastre de comuniune. Aceasta este- adevărata dragoste 

de sine, cînd ne acceptăm drept cine şi ceea ce sîntem, 
fără a ne plinge sau a fi nemulţumiţi. Acesta este, de fapt, 
singurul loc de unde putem cu adevărat crește şi realiza 
propria noastră menire a încarnării. În mod paradoxal, 
faptul de a accepta adevărul cine şi ce sîntem nu ne 
oprește din dezvoltare, ci accelerează dezvoltarea pînă 
cînd vom putea repeta cuvintele unui mare cabalist din 
trecut : „Eu şi Divinitatea Mamă-Tată sîntem Una“. 


Exerciţiul 10 : Constiinta solară 


Acest exercițiu vă oferă o cale simplă şi eficientă de a 
vă conecta cu Tiphareth, centrul conștiinței pure de sine 
şi al „conștiinței solare“ din inima Arborelui Vieţii. Este 
un exerciţiu deosebit de important, aşa că vă rugăm să-l 
practicați numai la locul potrivit și adoptînd o atitudine 
potrivită. 


Şedeţi drept, relaxat, dar atent, şi urmăriţi-vă respi- 
ratia, fără s-o modificaţi sau s-o forțați în vreun fel. Petreceţi 
cîteva minute observând cum aerul intră și iese din corp 
într-un mod ușor şi natural. 

Fiţi conștient de ceea ce se întîmplă înăuntrul corpului 
dumneavoastră. Fiţi cât puteţi de conștient de propriul corp. 

Întrebaţi-vă : Cine este conștient de respiraţia mea ? 
Cine e conştient de corpul meu ? Cine este conştient ? 

Acum imaginaţi-vă o sferă în jurul acestei stări 
conștiente asupra corpului şi pe dumneavoastră ieșind 


INIMA ARBORELUI 189 


afară din ea. Imaginaţi-vă cît mai viu cum în fața dumnea- 
voastră se află sfera care conţine starea de conștiență cor- 
porală. Ea se numeşte Malkuth. 


Analizaţi-vă sentimentele. Vă simţiţi fericit, trist sau 
cum ? Petreceţi cîtva timp observîndu-vă sentimentele. 


Cum vă simtiti ? Fiţi atent cum emoţiile se schimbă 
tot timpul. De exemplu, puteţi fi trist o clipă, fericit în 
următoarea. Fiţi pe atît de conştient de emoţiile dumnea- 
voastră pe cât puteti. Întrebaţi-vă : Cine este conştient de 
emoţiile mele ? 

Acum imaginaţi-vă o sferă în jurul acestei stări de 
conştienţă și pe dumneavoastră cum păşiți în afara ei. 
Făuriţi imaginea vie a unei sfere în fața dumneavoastră, 
care conține starea de conștiență asupra emoțiilor și sen- 
timentelor dumneavoastră. Ea se numeşte Netzach. 


Luaţi-vă în considerare gîndurile. La ce vă gîndiţi în 
clipa asta ? Probabil că vă gândiţi la acest exercițiu, dar ce 
alte gînduri intră şi ies din minte ? Urmăriţi fluxul acestor 
gînduri un timp, fără să vă lăsaţi atras de ele. 

Gîndurile vin şi pleacă aproape ca şi cum ar fi inde- 
pendente. Fiţi pe atît de conştient de procesele de gîndire 
pe cît puteţi. Întrebaţi-vă : Cine are aceste gînduri ? 

Acum imaginaţi-vă o sferă în jurul gîndurilor și pe 
dumneavoastră pășşind afară din ea. Formati imaginea vie 
a unei sfere în fața dumneavoastră care conţine starea de 
conştiență asupra gîndurilor. Ea se numește Hod. 

Concentraţi-vă asupra acestor trei sfere de stări de 
conștiență, senzațiile în Malkuth, sentimentele în Net- 
zach, gîndurile în Hod. Cine se concentrează asupra acestor 
sfere ? 

Întrebaţi-vă : Cine sînt eu ? Cine este cel care trăieşte 
toate aceste senzaţii, sentimente, gînduri ? 

Permiteţi-vă trăirea din plin a acestei părţi din dum- 
neavoastră care are senzaţii, sentimente și gînduri, dar 
este mai mult decît oricare dintre ele și decît toate la un 
loc. Aceasta este conştiinţa solară, trăirea lui Tiphareth. 

Fiţi conştienţi de sine ca fiinţă unică, cu conștiință de 
sine în stare pură. 


Puteţi opta să fiti separat sau neatașat de conţinutul 
personalității proprii. Puteţi, de asemenea, opta să intraţi 
în oricare dintre aceste sfere de stări de conştienţă atunci 
cînd este potrivit să o faceți. Hotăriîţi-vă acum să reintraţi 
în personalitatea proprie şi petreceţi câtva timp pentru:a 
vă readuce în starea conștientă de zi cu zi. Puteţi face asta 
exprimîndu-vă concret conexiunea cu Tiphareth. Ce aţi 
dori să faceţi pentru a vă exprima clar conexiunea la pro- 
pria inimă ? 


POSTFAȚĂ 


Sper că v-a făcut plăcere să citiţi această carte și să 
aflaţi câte ceva despre Cabala şi Arborele Vieţii. Unul din- 
tre, aspectele cele mai interesante ale Cabalei este că cu 
cât o foloseşti mai mult, cu atît devine mai interesantă şi 
folositoare. Pe măsură ce vă cufundați mai mult în activi- 
tatea cabalistică practică, Arborele Vieţii prinde viață în 
conştiinţa dumneavoastră. El trăieşte împreună cu dum- 
neavoastră, făcîndu-vă mai conştienţi, în orice faceţi apro- 
fundîndu-vă legătura cu energia sufletului, ajutindu-vă în 
a vă manifesta drept cine sînteţi şi a vă arăta ce vreți să fiţi 
în viaţă. Doar experienţa practică vă poate arăta adevăra- 
ta valoare a Cabalei. 

După ce aţi citit această carte, s-ar putea să gîndiți că 
ea nu vă interesează sau că este o cale interesantă, dar nu 
cea pentru care aţi opta în clipa de faţă. În mod cert, 
Cabala nu valorează prea mult dacă nu vă simţiţi personal 


atraşi de ea. Pe de altă parte, găsind în ea ceva care vă in- 

teresează, s-ar putea să doriţi să continuaţi studiul şi prac- 
ticarea ei : 

1. pur şi simplu, pentru a ști mai multe despre ea, astfel 
încît să puteţi decide dacă doriți să aprofundaţi studiul 
misterelor şi revelaţiilor ei ; 

2. pentru stimularea creşterii şi dezvoltării individuale ; 
3. pentru a căpăta deprinderi şi talente noi şi a vă dezvolta 
munca în oricare domeniu de activitate preferaţi ; 

4. pentru a deveni cabalist, folosind Arborele Vieţii ca 


instrument principal în drumul spre realizarea de sine. 


Cabala poate fi privită ca un studiu intelectual arid şi 
abstract, şi dacă asta este forma sub care vă interesează, 
toate bune şi frumoase. Oricum, aşa vrea să subliniez din 
nou importanţa practicii. Fără ea vă veţi priva de latura 
captivantă şi sensul pe care le puteţi afla atunci cînd Ar- 
borele Vieţii străluceşte în viaţa dumneavoastră cotidiană 
şi vă luminează calea spre orice țeluri aţi avea. Cabala are 
aceeaşi valoare pentru cei care merg pe cele mai simple şi 
pămîntene căi, ca și pentru cei care tind spre realizările 
cele mai înalte. Cabala practică este pentru toţi aceia care 
doresc să se bucure de splendorile ei. 

Se pot trage multe învățăminte din citirea cărților des- 
pre Cabala şi alte subiecte legate de ea, mai ales din acele 
cărti care oferă sugestii practice şi exerciţii. Este bine ca 
lectura să fie însoţită de experimente, pentru a putea lega 
astfel ceea ce citiţi cu propriile trăiri. Cărţile din Bibliografie 
reprezintă un bun început. Cabala vie este un ghid practic 

excelent pentru teoria cabalistă și pentru practică. Acest 
ghid concentrează douăzeci de ani de muncă practică 
folosind Arborele Vieţii. 

Un număr din ce în ce mai mare de oameni predau 
Cabala sau împărtășesc altora propriile descoperiri caba- 
listice. V-aş sugera ca, dacă doriţi să frecventaţi astfel de 
grupuri, să nu luaţi o hotărire pînă nu aţi văzut practic 
ceea ce vă oferă. Oricine v-ar cere să faceţi altfel, trebuie 
evitat. Fiţi prudenti, de asemenea, față de acei conducători 
de grup care vă cer să le urmați învățăturile sau practicile, 
excluzînd citirea altor cărți sau frecventarea oricărui alt 
curs sau Studiu care vă interesează. Cabala nu este conce- 
pută pentru a fi un sistem exclusiv — ba chiar parte din 
valoarea ei rezidă în capacitatea sa de a se interrelaţiona 
cu alte sisteme. 

Eu ofer lecţii individuale de Cabala, fundamentînd ac- 
tivitatea pe propriile dumneavoastră experienţe şi nevoi 
de viaţă, și nu aplicând o formulă dată, fără nici o legătură 
cu cine sînteţi. Organizez, de asemenea, grupuri cu cursuri 
de zi sau la sfîrşit de săptămînă despre Cabala şi subiec- 
tele corelate. Dacă vă interesează detalii despre aceste 
activităţi, puteţi să-mi scrieţi prin intermediul editurii. 

Orice sentimente aţi avea în legătură cu Cabala, să vă 
fie încununată de succes strădania de a găsi înțelegere şi 
înţelepciune lăuntrică, să ajungeţi la acea autorealizare 
care să vă îmbogăţească atit experiența şi puterea de ex- 
primare individuală, cît şi pe aceea a planetei ca întreg. 


ALFABETUL SACRU 


Fiecare literă ebraică este o reprezentare simbolică a 
„unui principiu cosmic şi are atribuite un înțeles specific şi 
un număr. Acest lucru este explicat mai detaliat în capito- 
lul 4. 

Alfabetul ebraic are douăzeci şi două de litere şi ele 
sînt asociate cu cele douăzeci şi două de căi din Arborele. 
Vieţii. Ele reprezintă diferitele stări de conștiență 
create atunci cînd principiile cosmice reprezentate de 
sfere sînt conectate prin cunoașterea umană. Literele 
reprezintă deci esenţa sau principiul din spatele acestor 
conexiuni. 

Tabelul următor prezintă literele ebraice şi unele din 
corespondenţele lor majore. Pentru tabele mai detaliate 


vedeţi Cabala vie (Bibliografia). 

şarpe 
mină 
palmă 
strămurare 
minat boi 
apă 
peşte 

gură 
undiţă 
ceafă 

cap 

cruce 


de 


Valeare Literâîn Atribuire 
numerică Română 


aer 
mercur 
lună 
venus 
vărsător 
taur 
gemeni 
rac 

leu 
fecioară 
jupiter 
balanţa 


apă 
scorpion 
săgetător 


foc / spirit 
satum / 
pămînt 

ANEXA 2: 
SIMBOLURI STANDARD 


Simbolurile folosite în această carte sînt cele standard. 
Ele sînt : 
PLANETE 
Pămînt GS Soare © Lună 4J Mercur Ẹ 
Venus $ Marte “ Jupiter = Satum t 
Uranus $ Neptun ¥ Pluto ọ 


ELEMENTE 
Foc Al Apă VI Aer AJ Pămînt 7| 


ZODIAC 

Berbec P| Tar B Gemeni E Rac æ] 
Leu | Fecioară P| Balana Aj Scorpion ™ | 
Săgetător „A Capricorn W | Varsator w | Pesti 3 | 

Următoarele cărți sînt recomandate pentru continua- 
rea studierii Cabalei practice pentru aceia care sînt intere- 
saţi. Veţi căpăta mai multă înţelegere din cele notate ca 
„lucrare esenţială“. Celelalte titluri conţin cunoștințe 
cabalistice şi sînt, de asemenea, recomandate cu căldură. 


1. LUCRĂRI ESENŢIALE DE CABALA PRACTICĂ 

deși cam vechi). 

Gonzales-Wippler, M. A Kabbalah For The Modem World, 

de înţelegere). 

Hoffman, E. The Way of Splendour, Shambhala, 1981 (Ca- 
bala modernă dintr-o perspectivă evreiască evoluată). 
Parfitt, W. The Living Qabalah, 1988 (esenţială pentru 
studiul Cabalei practice). 

Crowley, A. The Book of Thoth, Weiser, 1971. 

Parfitt, W. Walking Through Walls, Element, 1989. 
Regardie, |. The Complete Golden Dawn, Falcon, 1984. 
Starhawk. The Spiral Dance, Harper & Row, 1979. 

GLOSAR 


Abis — prăpastia dintre lumea manifestării fenomenale 
(Chesed şi mai jos) şi sursa ei numenală (Treimea Di- 
vină). Doar traversînd Abisul putem realiza natura 
noastră spirituală lăuntrică. 

Adam — om, bărbat, ad litteram, „pămînt rosu“ sau 
„primul sînge“. „Adam Kadmon“ este prototipul tuturor 
fiinţelor umane (masculine și feminine). 

Adonai — Domnul, „divinitatea interioară“ personală, 
sau sfîntul înger păzitor (fiecare vieţuitoare concretă are 
cel puțin unul). 

Ain — neant, vidul. 

Ain Soph — energia prin care neantul devine ceva. 
Energia creatoare primară. 

Ain Soph Aur — lumină nesfîrșită, vidul de dincolo de 
universul cunoscut reprezentat de Arborele Vieţii. 
Arborele Vieţii — cele zece sephiroth și cele douăzeci și 
două de căi ce le unesc. Toate formele-manifeste, nemani- 
feste, însuflețite şi neînsuflețite — reflectă această struc- 
tură. 

Assiah — cea de a patra lume a manifestării materiale, a 
oamenilor şi a altor ființe concrete. 

Atziluth — prima lume a esenței creatoare, domeniul 
Divinităţii Mamă-Tată. 


Barakah — graţie, binecuvîntare divină, care apare atunci 
cînd sînt unite „dorinţa“ şi „realitatea“. 

Binah — înţelegere, a treia sephirah, asociată cu Saturn. 
Prima sferă dincolo de abis. (Cîteodată numită în mod 
eronat „rațiune“, un sens greșit patriarhal). 

Briah — a doua lume de esenţă receptivă şi spirit pur, 
domeniul arhanghelilor. 


Cabala — vezi Qabalah. 

Chesed — compasiune, iubire, a patra sephirah, asociată 
cu Jupiter. 

Chockmah — înțelepciune, a doua sephirah, asociată cu 
Neptun, sfera asociată Voinţei Spirituale. 


Daath — cunoaștere, „a unsprezecea“ sephirah, sau „sfera 
fără număr“, poarta de acces spre Arborele „ascuns“ din 
spatele celui vizibil, asociată cu Uranus. 


A 


Eden — „grădina unităţii“ în care ne întoarcem atunci 
cînd realizăm „uniunea“ divină aici pe pămînt. 

Elohim — de obicei tradus ca „Dumnezeu“, cuvîntul 
este compus dintr-un singular feminin și un plural mascu- 
lin, exprimînd astfel unirea principiilor masculin și feminin. 
Eva — „prima femeie“; aspectul lăuntric al tuturor 
oamenilor (bărbaţi sau femei) prin care ajungem să ne cu- 
noaștem pe noi înşine. 

Geburah — putere, judecată, a cincea sephirah, asociată 
cu Marte. 


Gematria — sistem numerologic cabalistic în care cuvin- 
tele avînd aceeași valoare numerică sînt considerate iden- 
tice ca esenţă. O tehnică de meditaţie şi revelație. 


Hod — splendoare, a opta sephirah, asociată cu Mercur, 
sfera gîndirii. . 


Imanenţă — credinţă sau experienţă conform căreia di- 
vinul este deja manifest în toate lucrurile şi poate fi găsit 
înăuntrul lor. (opus transcendenţei). Calea cabalistică 
este esenţial înclinată spre imanenţă. 


Kabbalah — vezi Qabalah. 
Kavvanah — meditaţie conștientă sau rugăciune. 


Kether — coroană, prima sephirah, asociată cu Pluto, 
transmite influenţe din domeniile “transreale“. 


Maggid — orice entitate de dincolo de real cu care caba- 
listul comunică ; de asemenea, o ființă umană evoluată 
din punct de vedere spiritual. 

Magick — orice act făcut cu intenţie este o acţiune de 
magick, care a fost definit ca fiind arta de a produce 
schimbare voită. O concepţie asupra lumii care dă întîietate 
mai degrabă imanenţei decît transcendenţei. 

Malkuth — regatul (împărăţia), sau mireasa, a zecea se- 
phirah, asociată cu pămîntul, totalul manifestărilor 
concrete ale întregii materii. 

Misticism — orice metodă concepută a aduce pe cel ce o 
practică mai aproape de unirea cu Sinele suprem este 

mistică. O concepţie asupra lumii care dă întiietate mai 
degrabă iranscendenţei decît imanentei. 


Netzach — victorie, a şaptea sephirah, asociată cu 
Venus, sfera sentimentelor. 


Qabalah — a primi şi, implicit, a revela, a dezvălui. Un 
sistem practic de a ne înţelege pe noi înşine şi relația 
noastră cu lumea în care trăim. | 

Qliphoth — pluralul lui „gliphah“ însemnînd „coji“ sau 
„altceva“ (câteodată în mod eronat numit „femeie“ 
conform concepţiei patriarhale), partea de umbră a sferelor 
din Arborele Vieții, gliphoth sînt domeniile „demonilor“. 


Ruach — spirit. Asociat, patriarhal, cu „aer“ și „rațiune“ ; 
original — şi corect — asociat cu „apă“ şi cu uter, din 
care apare tot ce înseamnă viață — masculină și femi- 
nină. 


Sephirah — număr, emanaţie, sferă, rezervor. Numele 
dat fiecăreia dintre cele unsprezece emanaţii ale mani- 
festării cosmice din Arborele Vieţii care stau la baza 
întregii existente. . 

Sephiroth — pluralul lui Sephirah. 

Shekhinah — întruchiparea feminină a forței spirituale. 


Treimea Divină — cele trei Sephiroth de deasupra Abi- 
sului, deci de deasupra stării de manifestare materială. Iz- 
vorul oricărei creatii. 

Tarot — „tarotul“ oricărui lucru este esența lui spiri- 
tuală, conexiunea sa cu roata manifestării. Asociat îndeosebi 
cu cele şaptezeci și opt de imagini (sau cărţi) ale pachetului 

de tarot, care constituie un compendiu al întregii cu- 
noaşteri şi înțelegeri umane. 

Tetragrammaton — IHVH, numele de patru litere al 
Divinităţii menţionat de obicei ca Iehova. Tetragramma- 
ton conţine o formulă complexă referitoare la uniunea 
cosmică şi la manifestarea elementelor. Termenul IHVH 
pentru „Dumnezeu“ este folosit în Biblie doar după ce 
creaţia devine total manifestă. 

Tiphareth — frumuseţe, sfera (Sephirah) cențrală, a 
şasea din Arborele Vieţii, asociată cu Soarele şi cu miezul 
central sau inima fiecărui individ. 

Transcendență — credință sau experienţă conform 
căreia divinul este separat, nemanifest şi trebuie găsit prin 
acţiuni care ne separă de realitatea tereastră (opus ima- 
nenţei). | 


Yesod — temelie, a noua şephirah, asociată cu Luna, 
energia astrală și cea sexuală. De asemenea, locul unde 
este „depozitat“ materialul subconștient nerezolvat în psi- 
hicul individual şi în cel colectiv. 

Yetzirah — a treia lume a formaţiei, domeniul îngerilor. 


Zaddik — o persoană versată în găsirea căii, un ghid spi- 
ritual. 


Will Parfitt are o experienţă practică de 
douăzeci de ani în problemele ezoterice, 
ale Arborelui Vieţii şi Cabalei. A studiat 
psihosinteza, dobindind o vastă expe- 
rienţă şi în alte terapii şi tehnici de dezvol- 
tare personală şi spirituală, inclusiv terapia 
neo-reichiană. Are un cabinet particular de 
psihoterapie şi organizează seminarii în 
numeroase locuri, abordind o diversitate 
de subiecte. Munca lui se concentrează pe 
găsirea armoniei interne, demonstrarea 
menirii în viaţă şi a potenţialului creator. 


